
De ratione et via ad communem 

linguae iatinae usum 


Difficilem esse viam, hac nostra aetate, ad communem inter doctos lin* 
guae Iatinae usum, non est ambigendum; difficilem sane, sed nullo modo 
imperviam; immo viam esse ex qua uberiores honestioresque fructus ad 
humnum cultum percipi possint, si tempestive et diligenter opportuna 
remedia adhibeantur. Sed quae sunt haec remedia? 

In primis ea quae superiore Avennico Conventu magna omnium con¬ 
sensione vota et sancita sunt. In ipsius Conventus Commentariis seu 
Annalibus multa invenies; sed, nisi fallor, in his quae sequuntur paragra- 
phis, summa rei, de qua nobis sermo est, continetur: 

I. Sermonis latini paedagogia ne eorum opinione afficiatur qui linguam latlnam mortuam 
linguam praedicant. 

II. Totis viribus enitendum ut sermonis latini institutio ac disciplina minus severa 
reddatur, magisque psychologicae puerorum indoli sit accommodata, quin tamen in quoddam 
levioris facilitatis periculum incidatur. 

III. Rogantur magistri ut discipulos ordine et ratione comparare cogant atque amplifica* 
re idoneum vocabularium quo legere scriptores facile possint. 

IV. Docendi rationes seu methodi quae «activae* dicuntur, in tradendo quoque sermone 
latino commendantur. 

V. Magistri linguae Iatinae rogantur ut latlne conscribant et Inter se quam maxime et 
etiam cum pueris in schola latlne colloquantur. 

Harum rerum commentarium longius quam par e3t argumentum nostrum 
protraheret. Patent verba et rationes quibus hae sententiae clare et luculenter 
commendabantur in ipso Conventu Avennico L Liceat autem mihi duo 
tantum proferre remedia seu incitamenta, quae maxime ad rem pertinent. 


1. Latin vivant, pp. 164*169; cf. Palaestra Latina, n. 156 (1957) 66*7l. 

Atque in primis de linguae latinae usu in puerorum institutione; deinde de 
schola speciali erigenda ad magistros linguae latinae rite informandos. 

I. DE USU LINGUAE LATINAE IN PUERORUM INSTITUTIONE 

Non defuerunt in superiore conventu qui hanc causam strenue agerent. 

Dr. Ericus Burck, in Universitate Kielensi in Germania Professor, mag¬ 
nis viribus clamitabat: «Latine loqui, latine loqui, iterum iterumque latine 
loqui» 2 3 . Hoc est enim praecipuum remedium. 

Quia revera omnes artes maxime exercitatione discuntur. Longum enim 
est iter per praecepta, breve et efficax per exempla. Est adagium quod hexa¬ 
metro ita contractum est: scribere scribendo, dicendo dicere discis. Ergo si volumus 
ut docti homines libenter et ex tempore lingua latina utantur opus est eos 
pueros jam in scholis eadem lingua exerceri colloquiis, publica orationum 
declamatione, fabellarum enarratione, canticis, sed maxime scriptione (uglque 
classicorum lectione. 

His aliisque exercitationibus quibus olim pueri et adulescentes lingua 
latina exercebantur eamque libenter excolebant id effectum est ut plerisque 
non solum grammatice sed et latine loqui et scribere contingeret et id qui¬ 
dem, de omni re scibili, facilitate quadam maxima. Nec alia via ad hoc 
inveniri potest praeter hanc tritam exercitationis linguae et scriptionis. 

Sicut enim 

-nec medici nec imperatores nec oratores, quamvi 9 arti 9 praecepta 
perceperint, quicquam magna laude dignum sine U9U et exercitatione consequi possunt, 
sic officii conservandi praecepta traduntur ilia quidem, ut facimus ip9i, sed rei magnitudo 
usum quoque exercitationemque desiderat* 3. 

Ergo scriptione imprimis opus est, quia revera «stilus optimus et prae- 
stantissimus est dicendi effector atque magister» 4 . Cave tamen ne nimium 
festinanter aut inconsulte scribas; cito enim scribendo non fit ut bene scri¬ 
batur, bene scribendo fit ut cito 5 . 

Ergo ut usus linguae latinae inter doctos —res quidem magni momenti— 
instauretur in omnibus non tantum inferioribus scholis, sed in superioribus 
praesertim et in Universitatibus, scriptionem latinam iterum florere decet et 
in ea exercitatione jugiter latina exemplaria nocturna versari manu, versari 
diurna. Praecipuus enim et maximus inde nascetur fructus. 

Nihil mirum igitur si magistri omnes, qui altam linguae latinae cogni¬ 
tionem propugnant, tantopere commendant scriptionem latinam; nam cognitio 
linguae latinae minuitur prout minuitur scriptio. Ipse alibi testimonia nonnulla 


2. Latin vivant , p 61 . 

3. Cic., Off. I, 18, 60. 

4 Cic., De orat. I, 33 

5. Quini., 10 3, 2. 

tradidi quibus doctrina haec comprobatur 6 7 . Cum vero his temporibus tam 
parvi habeatur hujus exercitationis usus, quid miramur de labenti linguae 
inclinatione et de exiguo numero eorum qui eam studio et amore colant 
eamque bene calleant? Scribendum igitur quam diligentissime et quam 
plurimum. 

Haec fuit sententia Dris. J. Enk Groningensis, Avennione omnium 
plausu prolata: 

«Si igitur denuo usurpari cupimus in conventibus virorum doctorum, qui cujusvis gene 
ris disciplinis operam dent, primum curandum est ut philologi classici in omnibus orbis ter¬ 
rarum partibus denuo commentationes suas latine scribant et deinde ut magistri in Gymna 
siis Lyceisque tali modo linguam latinam doceant, ut discipuli sermone larino simpliciore in 
epistulis commentatiunculisve uti possint. Quodsl discipuli themata facere non jam discent, 
non dubito quin eorum scientia minor futura sit quam ut postea sermonem latinum in vita 
cottidiana usurpare possint» ?. 

Ipse Sanctius Brocensls, qui tam acerbe clamat contra linguae latinae 
garrulos, qui barbaro inconditoque sermone ipsam corrumpunt latinitatem, 
eos tamen laudat qui scriptione, meditatione scriptores classicos accurate 
colunt. Immo 

«quicumque —Inquit— aliquando peritiam latinae linguae est assecutus, Pe¬ 
trum Bembum, dico aut Osorium, aut nostrum Pincianum, non loquendo sed scribendo, medi¬ 
tando et imitatione id sunt assecuti» 8 . 

Ergo si cupimus linguam latinam omnibus sapientibus communem, in 
primis opus est ea, quam plurimum, pueros jam a prima aetate scriptione 
maxime uti ita ut paulatim et gradatim colloquium latinum facilius instituere 
possint. Sed si latine loquendum est, prius necesse est rationem et viam 
linguam latinam tradendi funditus instaurare atque novare. Quod nunc 
potissimum urget cum tantilli temporis spatium linguae latinae fere ubique 
tribuatur. 

Sed ut alacriter, accurate, fructuose linguae latinae pueri dent operam, 
opus est in primis ut haec tria consilia magna cura assequi conemur: 

a) Ut pueris lingua latina viva vigetisque proponatur , eamque ita sentiant, 
non mortuam, sed vigentem. Professor G. Beach in Avennico Conventu egit 
de ratione et via tradendi linguam latinam et hoc maxime in puerorum insti¬ 
tutione commendandum censuit, sententiam pravissimam qua lingua latina 
demortua haberetur, eam e mente omnium hominum, maxime puerorum 


6. JimSnez Delgado, La traduccidn latina, pp. 53*55, (Madrid, 1955); cf. Palaestra Latina, 
n. 158 (1957), p. 68, n. 41. 

7. Latin vivant, p. 116. 

8. Sanctli Broceu3i9, Minerva, pp. 855*862 (Amsteiodaml 1761), ubi notandum est ulti. 
mum ad linguaro latinam documentum: «Latina lingua comparanda non colloquio, sed stilo*. 

eorumque parentum, evellendam, exstirpandam, funditus tollendam Ean¬ 
dem sententiam tulerunt Curtius Stegman von Pritzwald 10 , Basilius H y- 
peau n , Renatus Marache 12 . 

Ergo latina lingua non mortua, sed viva semper, et vivida ratione pueris 
proponatur; nam linguam mortuam eis praebere idem est ac de morte et 
funere ipsius agere, quod omnes, pueros praesertim, maxime terret. 

b) Ne diutius protrahatur puerorum in lingua latina institutio, quae a prima 
aetate incipi debet. Petrus Caillon testatur se pueros sex tantum vel septem 
annos natos linguam latinam edocuisse, eosque inter se latine loqui facite 
assuevisse de communioribus hodiernae vitae rebus 13 . 

Nobilis scriptor Montaigne narrat se linguam latinam puerulum apprime 
didicisse, cum pater eum instituendum tradidit magistro cuidam germanicr, 
qui, sermonis gallici ignarus, non nisi latine cum eo loqueretur; immo legem 
patrem tulisse, vi cujus nemini liceret cum puero alia lingua loqui, quam 
latina. Ita factum est ut aliquot post annos omnes in arce, et parentes, et 
domestici, et servi latine loqui scirent 14 . 

In ipso Conventu Lugdunensi socii fuerunt, vir et femina, qui domi 
cum puella saepe latine loquuntur. 

Inter causas minoris exitus in hodierna puerorum de lingua latina 
institutione, nequaquam minima haec, de qua loquimur, habenda est, ipsius 
sera institutio, de qua acerbe queritur Guilbertus Highet in opere cui titulus 
est «The Classical Tradition» 15 . 

Et apud Romanos constat omnes doctos homines lingua graeca bene 
imbutos esse; teste enim Cicerone 16 , graeca legebantur in omnibus fere gen¬ 
tibus, latina suis finibus, exiguis sane, continebantur. Unde Quintilianus a 
sermone graeco puerum incipere malebat, hac ratione potissimum nixus: 


9. Latin vivant, p. 81. 

10. Latin vivant, p. 88. 

11. B. Hypeau, O.S.B.. «Dans Ia mesure ou le latin redeviendra une langue vivante, Ie« 
professeurs devront modifier rorientation de ieur en9elgnement. II s'agira moins de traduire 
du latin en fran^als que de parier latin, de lire du latin, d^crire en latin», cf. Latin vivant, 

pp. 220. 

12. R. Marache: »Le9 6tude9 latines sont conduites actuellement en France d’aprd8 une 
conception parfaitement logique et coh^rente qui se d^duit & partir d'un po9tulat fondamental* 
le latin e9t une langue morte. II est par cons£quent absoiument inutile de le parier, tout aussi 
inutile de l’<!crire*, cf. Latin vivant, p, 150. 

13. P. Caillon, Latin d 6 ans (Imprimerie Bretonne, Rennes, 1956). 

14. Cf. M. Fornaciari, Latinorum, p. 66 (Edit. Gustavo Gili, Barcelona). 

15. G. Highet, La Tradicidn Chisica, vol. 20, p. 285 99. (M^xico, 1954); Jim£nez Delcado, 
EI latin, disciplina clave, »HeIm4ntica* 10 (1959) 58-59. 

16. Cic., Pro Archia, 23, 

*quia latinum ipse qui pluribus in usu est, vel nobis nolentibus perbibet, simul quia 
disciplinis quoque graecis prius instituendus est, unde et nostrae fluxerunt» 17 . 

Sed quo tempore puerorum institutio incipi debet? Non multo post 
decem vel undecim annos institutionem —quantum in nobis sit— sumendam 
putamus, h. e. quam primum, prout puerorum condicio et rerum adjuncta 
ferant. Ita fiet ut sensim sine sensu et vocabula et verborum flexiones et vo¬ 
cabulorum nexus tacilius et altius adulescentium animis perbibant in iisque 
penitus inhaereant. 

c) Ut tantum temporis et laboris linguae latinae tribuatur quantum necesse sit 
ad bene eam discendam et in communi sapientium commercio adhibendam . 

Atque re vera, quam parum temporis tribuitur nunc multis in nationi¬ 
bus linguae litterisque latinis! Quod quidem ridiculum est, ne dicam misera¬ 
bili lamentatione dignum; cum non, nisi post aliquot annorum spatium et 
post assiduum laborem, altam linguae latinae cognitionem et usum adipisci 
possimus, praesertim si de illa institutione sermonem facimus, quae ex praes- 
tantissimis scriptoribus in adulescentium defluit animos eamque dicendi 
rationem et colorem vere latinum nancisci volumus, quo grammatice, pure, 
latine loquamur. 

In adhortatoria Epistula Sacrae Congregationis de Seminariis et Stu¬ 
diorum Universitatibus «De latina lingua rite excolenda » 18 valde commen¬ 
datur ut ad eam discendam justa concedatur alumnis facultas; quia ut ejus 
praecepta doctrina et usu optime percipiantur —cum praesertim haud parvae 
obstent difficultates— multum temporis et laboris opus est. 

Josephus Maria Mir, clarus Palaestrae Latinae moderator, ad rem haec 
habet 19 : 

«Mullo Igitur modo paucae tribuendae sunt horae linguae latinae, sed quod rei praestan¬ 
tia et adulescentium patitur aetas et apta studiorum ordinatio*. 

Hoc est principium seu axioma, quo studiorum ordo cujuscumque 
collegii, sive ecclesiastici sive laici regi debet. 

Quod ad Seminarios et Religiosorum Collegia sese refert, ipse Josephus 
Ma ria Mir jure censet linguae latinae litterarumque studio quinque saltem 
annos assignandos esse, ita apte scholis distributis ut per quinque saltem et 
triginta horas per illud annorum spatium in hebdomada, dato quoque idoneo 
ad parandas scholas tempore 20 . 


17. Quint., 1, 1, 12; cf. H. I. Marrou, Histoire de 1’tducation dans Vantiquiti, pp. 345*353, 
tertia editio (Paris 1955): La question des langues: grec et latin. 

18. Acta Apost. Sedis. 50 (1958) 295. 

19. Mir, Palaestra Latina, n 165(1959) 19. 

20. Id., Ibidem. 

Magistri anglici, qui de hac re consulto egerunt 22 , eandem fere expri¬ 
munt sententiam. Quinque saltem scholas in hebdomada requirunt per ali¬ 
quot annos, sc. sex vel septem. De linguis enim dici potest, ea tantum sciri 
quae assidua exercitatione in animum alte permanaverint. Cognitio linguarum 
et usus habitus quidam est; habitus vero tantum fit continua mentis exerci¬ 
tatione atque repetitione. Si numquam festinandum est, quia festinatio 
pessimos et vanos gignit fructus, mu Ito minus in linguarum institutione. 
Haec habent magistri illi anglici, et omnes —ut ita dicam— qui per annos 
aliquot linguae latinae disciplinam tradiderunt. 

Sed pro dolor! In dies minuitur magistrorum numerus qui linguam lari- 
nam doctrina et usu optime perceptam habeant, quique in puerorum insti¬ 
tutione sint apprime versati. Causae hujus rei? Forte eae ipsae sunt quas 
Sacra Congregatio de Seminariis et Studiorum Universitatibus commemorat 
in Epistula saepe laudata «De latina lingua rite excolenda* 23 : 

«Sunt qui, severiorem sententiam secuti, nimis et temporis et curae phllologicis pervesti¬ 
gationibus tribuant atque doctissimis quidem ac paene Infinitis elucubrationibus discipulorum 
mentes referciant: quid mirum, si tantam doctrinae congeriem oscitanter accipiunt alumni 
atque fastidiunt? 

Alii contra, quibusdam recentioribus instituendi praeceptis indulgendo, censent discipu¬ 
lis, paucis dicendi scribendique legibus acceptis, quam primum in lectionem optimorum lati¬ 
nitatis Auctorum esse incumbendum. Quo fit, ut discentes, necessariis rudimentis haud in* 
§tructi, omne genus difficultatibus prohibeantur, quominus quae legant recte interpretari va¬ 
leant; quamobrem crebro accidit, ut pueri, vanis infructuosisque Inceptl9 fatigati, animo ita 
deficiant, ut desperent se id quod conantur assequi posse*. 

H03 duos scopulos vitare debet bonus magister. Sed ubi sunt boni ma¬ 
gistri? Desunt re vera magistri qui linguam latinam bene sciant pueris doc¬ 
trina usuque tradere. 

Ergo si linguam latinam instaurare volumus eamque usu a doctioribus 
adhiberi, primum opus est ut de magistris instituendis curam habeamus, ut 
quam primum et quam plurimi in singulis nationibus parati sint qui magno 
studio, doctrina, amore magnoque alumnorum commodo et profectu huic 
nobili labori dent operam. Sed de hac re, quamquam plurima dici possunt, 
cum haec nostra oratio longius quam par est protrahatur, paucis absolvam. 

II. DE SCHOLA ERIGENDA AD MAGISTROS LINGUAE 

LATINAE RITE INFORMANDOS 

Si altam veramque volumus linguae latinae cognitionem et usum adi¬ 
pisci, opus est in primis accurata magistrorum ehectio et informatio. Sicut 
enim exercitus sine prudentibus strenuisque ducibus ad victoriam non per- 


22. The Teaching of Classics , pp. 31-32 (Cambridge, 1954). 

23. Acta Apost. Sedis 50 (1958) 294*295. 

venit, neque cives sine vigili sapientique rectore gloriosum nomen conse¬ 
quuntur, ita pueri sine magistris rite eruditis in regia sacraque linguae 
penetralia ingredi nequeunt 2 '*. Hoc ergo primum sit opus, hic labor praeci¬ 
puus, ut vota consiliaque nostra vim habeant. Haec enim ars potior et ratio, 
tutiorque via est ut pueri lingua latina erudiantur. Atque in primis bonus 
magister enixe curat ut disciplina quam tradit grata fiat jucundaque discipu. 
lis; unde ipse benignus est et puerorum inconstantiae patiens, non querulus, 
non plagosus, non taeter. Quot pueri jam a primis scholis taedio linguae 
latinae affecti sunt malo magistrorum ingenio et natura. Audi Sanctum Au¬ 
gustinum querentenv. «Quid autem erat causae, cur graecas litteras oderam, 
quibus puerulus imbuebar, ne nunc quidem mihi satis exploratum habeo» 25 . 
Paulo post haec addit: «Nulla enim verba illa (sc. graeca) noveram et saevis 
terroribus ac poenis, ut nossem, instabatur mihi vehementer» 26 . Magister 
ille nimium durus atque severus, nullis salibus disciplinam condiens, immo 
quasi felle aspergens, Sanctum Augustinum a studiis linguae et litterarum 
graecarum avertit. 

Hoc ergo maxime curandum est nobis ut bonos magistros paremus. 

Professor G. Beach magistris linguae latinae vehementer succenset, qui 
numquam lingua latina in scholis utuntur, neque latine commercium epistu- 
lare fovent, nec latine cum aliis magistris colloquuntur. 

«Qui quod magistri linguarum hodiernarum, quandocumque conveniunt, eos qui eandem 
linguam profitentur, colloquendi gratia statlm indagant et odorantur?... Censeo igitur non 
moJo oculos arte legendi verum eriam linguam arce loquendi aurisque arte sermonis intelle¬ 
gendi erudiendas esse ut lingua discipulis viva videatur» 27. 

Deinde magna cura adhibeatur in seligendis linguae latinae magistris. 

Haec ratio est cur Sacra Congregatio de Seminariis in Epistula supra 
laudata De latina lingua rite excolenda, cum de remediis agit ad vitia radicitus 
extirpanda, quae prius denuntiaverat, in primis accuratam magistrorum se¬ 
lectionem proponat his gravibus verbis: 

*Dubitari non potest quin ad linguam latlnacn in pristinum florem vigoremque resti¬ 
tuendam, primum locum obtineat accurata selectio magistrorum. Perspicuum est enim nullum 
hujus disciplinae profectum esse sperandum usque dum magistri haudquaquam idonei huic 
operi addicti fuerint. Nim Visitatores ApostolicI communi sententia affirmant ex te hoc potis¬ 
simum prodire valde dolenda consectaria, quod scilicet huic disciplinae tradendae saepe sae¬ 
pius magistri praeponantur haud pares. Curent igitur Ordinarii, ut discipulos doctis praecep¬ 
toribus solummodo committant, iis in primis qui, cum altius ac diligentius apud Universita* 


24. Cf. Mir, Palaestra Latina, n. 165 (1959) 14*16; Campos, Helmantica 10 (1959) 209* 
213; A. Cayuela, Humanidades Cldsicas, p. 595 (Zaragoza, 1 940). 

25. Conf. 1, 13. 

26. Conf. I, 14. 

27. Latm vtvant. p.81. 

tes studiorum in litteris elaboraverint, sint instituendi docendique periti; qui si desint, omni 
contentione eos parare enitantur» 28. 

Quod plane Jose ph us M. Mir evolvit et exponit hoc pacto: 

« Ut autem alumni id assequantur quod Sacra desiderat et praecipit Congregatio: ut lo¬ 
quantur et scribant lingua latina, opus est ut praesto sint eis magistri, qui non tantum vete 
rem quandam et usu tritam tradant grammaticam, sed ut auctores ipsi perlegerint et in schoU 
latina loquantur lingua ac diligenter, prudenter, sapienter corrigant, emendent, expoliant 
alumnorum scripta. Perquam exitiosa praeterea est eorum opinio qui arbitrantur linguae pa¬ 
triae et latinae alumnis tradendae quemlibet inservire posse laicum hominem vel clericum 
qui his linguis semel, cum pueritiam ageret, operam dederit. Quo saepe numero magister ille 
constituitur qui nullos secum habet libros, qui bibliothecas non convenit, qui superiora studia 
non est exsecutus, qui coetus, ubi viri doctrina et arte docendi periti9Simi congregantur, nui-- 
!os adiit, aut hujus linguae specialia curricula non perfecit; qui nec verbum scit neque nomen 
audivit eorum magistrorum qui in patria et apud exteras nationes libros evulgant doctrina e t 
scientia refertos et in re grammatica utilissimos. Qua ratione hi latinitatis magistri alumno¬ 
rum animo9 conformabunt? Nonne alumni aegritudine prementur, linguam latinam fastidien¬ 
tes, cum videant magistrum indoctum aut illius aptae praeparationis expertem qua ornari 
deceat magistrum?» 29. 

Quod si magistri maxima cura non parantur, 

«inutile prorsus e9t —addit ipse Josephus M. Mir— in constituenda studiorum ratione et 
ordine quinque sexque annos in linguam latinam discendam insumendos praescribere si ido¬ 
nei desint doctores aptique libri; iique libri et magistri vel maxime primis institutionis annis 
9 unt delegendi cum priores posteriorum annorum 9int verum ac'praecipuum fundamentum, 
quo qui careant magnam aedificii molem super instruere nunquam poterunt 30 

Quid ergo? Exemplum ab Ecclesia Catholica sumamus, in qua Romani 
Pontifices semper de linguae latinae cultu vehementer et sollicite curarunt, 
eoque studiosius egerunt quo deteriorem in statum eam decidisse conspicie¬ 
bant. Hac ratione ductus Pius Papa XI in Universitate Gregoriana anno 
MCMXXIV Scholam specialem litteris latinis tradendis erigendam curavit, 
quam his praeceptis conformari voluit: 

I. Praeceptores: Quemcumque Societatis vel Athenaei moderatores ad tale munus, de 
Nostro consensu, delegerint, i9 sibi religiose proponat, ut auditores, seu praestanti99imorum 
latinitatis exemplarium commentatione, 9eu crebris latine scribendi exercitationibus, ad ex¬ 
quisitiorem orationis formam excolat atque evehat. 

II. Alumni: Schola omnibus pateat, ne 1 a icis quidem hominibus excepti9. Eandem cele 
brari cupimus ab iis etiam Seminariorum religiosarumque Sodalitatum alumnis, qui aut domi 
aut apud alia Athenaea docentur, immo —quod certe emolumento vacuum non foret— vel a 
sacerdotibus junioribus, qui Romanae Curiae operam suam navant. Episcopi autem Italiae 
atque exterarum gentium rem dioecesibus suis utilissimam Nobisque pergratam facturi sunt, 
s* quo9 habent clericos heic disciplinis sacri9 Imbuendos, eorum aliquem, prae ceteris ad lati¬ 
nitatis 9tudia propensum, Scholam propediem aperiendam frequentare jusserint. 


28 Cf. Epistula «De lingua latina rite excolenda», A A. S. 50(1^58) 293. 

29. Cf. Mir, Palaestra Latina n. 165 (1959) M 15. 

30. Id., Ibidem, p 15. 

III. Tempus: Ejusmodi litterarum latinarum curriculum, in praesens atque interim, bierr 
nio contineatur. Auditoribus, qui, post completum biennium, se, periculo facto, delectis judi* 
cibus probaverint, testimonium, seu diploma, curriculi egregie peracti tradatur. Quod quidem 
testimonium seu diploma, quicumque impetrarim, iidem in certaminibus ad quaevis officia 
apud Sacras Congregationes, Curias dioecesanas et Seminariorum ludos consequenda propo¬ 
sitis, ceteris paribus, praeferantur. 

IV. Praemium: Qui, dato po9t biennium latinae scriptionis experimento, non modo reli¬ 
quis condiscipulis praestiterit, sed judicibus peculiaris dignus praemio communiter visus 
erit, eundem numismate aureo donabimus31. 

Quicumque huic altero de lingua latina viventi Conventui Lugduni 
adsumus, credo nihil nos posse praestantius efficere, de nulla re majoris 
momenti nos agere posse, quam de nova schola instituenda et instauranda, 
ubi vota et consilia quae a nobis inquisita, censa, decreta sunt, quam primum 
et rectius adimpleantur; ad quam scholam undique convenient non tantum 
adulescentes sed et magistri et docti homines, qui doctrina, exemplo, incita¬ 
tione praeceptorum velint linguae latinae assuescere. Praeceptores non 
deerunt qui verbo et scriptis ad altam linguae latinae cognitionem et usum 
alumnos excitent, ita ut post aliquod tempus lingua latina sit illis familiaris 
et cara. 

Hujus scholae ordinatio magna cura inquirenda et definienda est, tum 
quod ad praeceptorum numerum et virtutes, tum quod ad alumnos, tempus 
rationemque docendi. Negotium quidem arduum, sed magni momenti. 

Consulto nunc ad singula opus est. Habemus optima consilia, sed nisi 
hanc novam scholam instituerimus eamque recte ordinaverimus, erunt nobis 
in horum Conventuum Commentariis seu Annalibus tanquam in vagina 
recondita. Consulto igitur, sed potius facto opus est, ne omnium nostrum 
studia et desideria vana videantur et commenticia. 

Nobis ergo incitamento sint et stimulo ad hoc, tum Romanorum Ponti¬ 
ficum testimonia et exempla, tum clarorum scriptorum sententiae et doctrina. 
Memores simus illius Arturi Schopenhauer sententiae: <Qui latinc nescit in pU - 
bicula numerandus est, licet peritissimus sit artis physicae et chemicae». Ipse contra 
malos linguae latinae magistros vehementer clamabat, quorum ope adules¬ 
centes viam ingrediuntur pigritiae, ignorantiae, barbariei. 

Ut igitur tam funesta omina a nobis avertamus et ab adulescentibus 
nostrae aetatis, novam scholam quam primum instaurare curemus oportet 
ubi magistri rite informentur et exerceantur scientiae et linguae latinae usu. 

Ita fiet ut sermo latinus communis tanden inter doctos viros deveniat. 

J. Jim£nez Delgado, C. M. F. 


31. Enchir. Cler., n ^202, p t>48. 

EMINENTISSIMUS P. ARCADIUS 
LARRAONA CARDINALIS 


Eminentissimus P. Arcadius Larraona C. AI. F. a Joanne XXI11 Pon¬ 
tifice Maximo Pater Cardinalis Sanctae Romanae Ecclesiae nuper creatus 
est; quo quidem honore tota Hispanorum natio et Congregatio Claretiana 
magnopere gaudent et amplissime honestantur . 

Clarissimus vir —qui anno 1905, mense decembri, die 8, Vici (in Bar¬ 
cinonensi provincia) vota religiosa in Congregatione Missionariorum Filio¬ 
rum Immaculati Cordis Alariae nuncupavit et anno 1911 sacro Sacerdotii 
ordine est decoratus —, duo et septuaginta abhinc annos in ! Navarra , no¬ 
bili Hispaniae provincia, natus erat. 

Romae, in capite christiani orbis, anno 1914 studia ecclesiastica in 
Athenaeo Lateranensi complet, abi Laurea Doctorisque dignitate in utroque 
Jure omnium laude potitus est; anno vero 1918 illud praestantissimum Pro¬ 
fessoris curriculum iniit quo ad haec usque tempora, dum Juris doctrinam 
tradit, egregiam selectamque alumnorum multitudinem instituit, Commentarium 
pro Religiosis una cum aliis egregiis sociis Claretianis condidit suisque elabo¬ 
ratis commentationibus et annotationibus instruxit. 

Anno 1944 vices gerit Ab actis Congregationis negotiis Religiosorum 
praepositae et anno 1944 Ab actis eiusdem Congregationis creatur. Qui 
dum haec sacra munia exsequitur eos, qui se vitae religiosae votis obstrin¬ 
xerunt singulari plane cura monitis f doctrinis, coetibus, Congressibus f prae¬ 
ceptisque —quo vitam suam perfectius amplecterentur et viverent — instruxit 
et illustravit. 

PALAESTRA LATINA —commentarium a sociis Claretianis exaratum, 
quod in litteras latinas vel maxime provehendas et in usum inducendas 
incumbit —, est cur novo Patre Cardinali magnope gaudeat. “Nam ingenuae 
litterae et latinae earumque altius studium, maximum ab Eminentissimo 
P. Lar raona adfumentum et incitamentum acceperunt; qui quidem e sede 
sua in Congregatione Romana studia humaniora excitavit et provexit eaque 
praesertim ex luculentis monitis et praeceptis quae continentur in Statutis 
Generalibus in Constitutionem quae Sedes Sapientiae dicitur —, in ipsum funda¬ 
mentum in ipsamque institutionis sacerdotalis, religiosae, apostolicae radi¬ 
cem certo prabatoque fudicio collocavit. 

PALAESTRA LATINA igitur efusque moderatores Eminentissimo P. 
Arcadio Larraona ex imo gratulantur eique, ut in suscepto munere multos 
annos in bonum totius Matris Ecclesiae laborare possit, bene precantur. 



PHILOLOGIAE 

ad Florem Juventutis Academicae 

ORATIUNCULA 

« 

DE BONIS LITTERIS SEDULO COLENDIS 

vel potius 

QUERELA 

DE CONCORDIA DOMESTICA TURBATA 

quam scripsit 

B AC ARIUS VERDANUS 

’ Loquitur Philologia: 

Hoc tempore, cum Alma Mater mira quadam libera litate hujus Acade¬ 
miae fores denuo reserat, novum ad dilectum tironum in sinum gremiumque 
excipiendum, peropportunum, immo vero necessarium mihi videtur brevi 
vos adhortatione alloqui. Licet docti sint magistri vestri et omnibus eruditi 
litteris, equidem haud temere tamen contendere ausim nullum eorum magis 
quam me decere hoc pietatis officium exsequi. Illa ego Philologia, cujus no¬ 
men longe lateque vagatur, non materno sed avito quodam jure vobiscum 
verba facio, quippe quae sim mater omnium bonarum artium, quarum aucto¬ 
ritate impulsi viri olim sapientissimi ipsas quoque Universitates condiderunt. 

Sed qui fiat ut me pannosam tamque decrepitam atque misellam conspi- 
ciatis, fortasse miramini. Recte id quidem. Res enim ipsa hortari videtur 
supra repetere ac paucis multa mea adversa, ut paulatim immutata e pul¬ 
cherrima virgine matreque nimis laetabunda deformis vetula exilisque facta 
sim, disserere. Garrulitati anili, quantum potero, moderabor et summa 
sequar fastigia rerum. 

Patria mea, ut ipsum nomen indicat, Graecia est, quam merito omnes 
totius orbis terrarum sapientes fontem atque originem politioris venerantur 
humanitatis. Ejus est quod vivo et spiro, regia stirpe nata, patre Philopono 
et matre Paideia, quorum si nobilitatem recordor, vix me contineo quin 
lacrimem rerum coacta praesentium pudore. Ignoscatis mihi velim, ut mulieri 
eique vetulae, si quid liberius et propemodum arrogans dixero. Veritatem 
etsi probe scio odium invidiamque parere, coram vobis, o dilectissimi juve¬ 
nes, aperte ingenueque effutiendo quod sentio, animum libenter levabo. 
Tam praeclara, tam eximia formae venustas meae erat, ut multi cives adve¬ 
naeque me ut ipsam prorsus Venerem religiosis colerent adorationibus, et 

omnes juvenes, etiam si quis Hippolyto fastidiosior esset muliebris pulchri* 
tudinis, parentes meos certatim beatos praedicarent, sed magis eum cui 
aliquando contingeret me domum deducere. Attamen mores mei casti, quos 
noverat aurem qui modo non habebat Batavam, retundebant linguas homi¬ 
num etiam maledicentissimorum falsumque esse magnifice probabant quod 
ille conviciator Juvenalis contumeliose dixit raram esse concordiam formae 
atque pudicitiae. 

Nemo vestrum nescit me, jamdudum viro maturam, parentes in matri¬ 
monium dedisse, non cuivis mortali, sed ipsi Mercurio, sollerti admodum 
atque formosissimo deo. Nam in omnium fere manibus, credo, versantur 
libri iih a iserti quos Martianus Capella, vir doctissimus meique amantissi- 
mus, De Nuptiis Philologiae et Mercurii scite edepol composuit. Di immor¬ 
tales! Ut Venus nobis leniter arridebat! Quot oscula carpebamus, quot verba 
blanda dabamus et accipiebamus! Quam unice amabamus, quam suaviter 
vivebamus, quam cupide amplectebamur! Septem equidem filias, easque 
pulcherrimas, amanti marito uxor amans genui: Grammaticam, Rhetoricam, 
Dialecticam, Arithmeticam, Geometriam, Musicam, Astioncmiam. Videbar 
mihi cunctisque, ut eram, felix et fortunata: quotiescumque in publicum 
prodibam, magna stipante caterva natarum, laudabant me matronae, revere¬ 
bantur juvenes virginesque, praedicabant senes. Cumulatam honoribus inso¬ 
litis, magna gaudia me pertemptabant, adeo ut nihil omnino rebus meis 
prosperis deesse videretur. 

Grammatica, jam aetate prima diligens ac prudens, pervolutabat libros 
poetarum, oratorum, historicorum; ex quibus non solum leges recte loquendi 
atque scribendi inquirebat, sed etiam, si quid obscurius in iis dictum inve¬ 
nerat, hos locos omni ope atque opera enitebatur ut rite explanaret et enar¬ 
raret, auxilio usa abunde earum disciplinarum quae lucem afferre possent. 
Rhetorica autem, puella bona dicendi perita, miscens utile dulci, impense 
operam dabat ut suis orationibus quoslibet audientes, quamvis agrestes es¬ 
sent vel rudes, accommodate apteque doceret, flecteret, delectaret, commo¬ 
veret. Quacum consentiens atque conspirans, austera gravis Dialectica 
argumenta locosque indagabat, ne verba sororis tantummodo fucatam speciem 
pulchitudinis prae se ferrent. Arithmetica et Geometria, geminae laboriosae 
et fortasse nimis diligentes, investigabant sedulo secreta abstrusa rerum 
naturae, id sibi persuasum habentes illum Jovem Optimum Maximum omnia 
terrena in mensura et numero et pondere disposuisse. Jam vero Musica, mea 
quidem sententia omnes germanas suas facili superans et venustate et ele¬ 
gantia morum, tam perite lyra canebat ut commotos animos eorum qui 
audiebant miro quodam desiderio verae patriae et caelestis afficeret. Astrono¬ 
mia denique, alta et sublimia usque spectans, leges hujus mundi qui perpe¬ 
tuo se movet suaque perpetua volubilitate Aeternitatem semper stabilem 
utcumque imitatur, assidue perquirebat, admonens mortales ne spem suam 

in rebus variis caducisque reponerent. Quarum omnium opera ad id unum 
tendebat, ut scintillam illam, quae nobis beneficio deorum data est et a 
Graecis logos vocatur, in flammam quandam benignam accenderent, quae non 
solum luce sua caliginem a mentibus nostris expelleret, verum etiam calore 
suo corda nostra refoveret. Disparia quidem singulis munera, sed omnibus 
animus idem erat, ut quae concordia firma conjunctae essent. Nam idem 
velle atque idem nolle, ea demum vera amicitia est. 

Profecto mater felix et laetabun da majorque quam cui Fortuna nocere 
posset! Profecto proles jucunda et formosa dignaque quae ab omnibus lauda¬ 
retur et amaretur! Jam jam sublimi vertice sidera ferire videbar, cum multa 
acerba me edocuerunt usuque rerum ipsa vidi nefas esse mortales confidere 
rebus suis, Heu quam celeri versatur Fortuna levis orbe rotae! Quod utinam 
vidissent parentes mei, qui obcaecati imagine speciosa generi divini, mihi et 
ipsi insipienti, matrimonium aucupabantur supra condicionem humanam, 
quamvis recte monentibus Pittaco et Callimacho ut sua quisque sorte con¬ 
tentus vivat. Dulce enim matrimonium mixtum solis inexpertis, id quod et 
ego, muliercula simplex, cum mea ignominia tandem aliquando comperi. 
Sciunt me Io et Semele et Europa, ut de aliis taceam, verum dicere. Quid 
inconstantius deo? Ne flamma quidem de stipula brevior est quam iste amo¬ 
ris superorum aestus fugax, qui solet in fumum et cinerem evanescere. Con¬ 
junx meus, hodie tam frigidus et languidus quod ad me quidem attinet, pro 
dolor! —quantum mutatus est ab illo Mercurio ardenti atque flagranti, qui 
me amplexibus fovebat mollibus, misereque me unam deperire videbatur et 
me solam se in deliciis habere jurabat! Sed quod mulieri cupidus dicit ama¬ 
sius, in vento et rapida scribere oportet aqua. Quam vellem Thersitae cujus- 
dam uxor esse ac non illius pulchelli asoti et nebulonis mulierosi! Praetereo, 
ne vestras teneras aures offendam, sexcenta adulteria ejus, totidem injurias 
meas: maxima enim pueris debetur reverentia. Suffecerit referre illum ex ma¬ 
rito mihi deditissimo ac, paene dixi, uxorio, nequissimum corruptorem eva¬ 
sisse sine ulla religione et fide. Quem tristem exitum infitias non eo me jam 
multo antea animo debuisse praecipere, cum haud ignara essem quae furta 
fraudulenta veteres pogtae meo viro forti adsignavissent, neque id me, quae 
industrie quidquid librorum Antiquitas veneranda reliquit legerem, praeteri¬ 
re potuit. Sed nimis meis viribus confisa stulte me arbitrabar de harena, quod 
ajunt, resticulas nectere posse. Nonne legeram eum quo die natus esset ille 
tantillus puer et tantus peccator, Apollini clam boves Admeti surripuisse? 
Nonne luce clarius videbam eum non solum ab artificibus et athletis religio¬ 
se implorari, verum etiam a mercatoribus et furibus trepide invocati? Quam¬ 
quam quid Interest inter mercatorem et furem? Uterque enim pari modo 
saccis imprudentium inhians atque insidians neminem nudum transmittit, 
nisi qui forte turpi rana nudior mendicus praeterit. Ut rem miserandam pau¬ 
cis absolvam: oculos habebam et non videbam. 

Sed non satis id poenae visum est superis. Quid quod etiam natae meae 
tam egregiae spei me fefellerunt? Incipit hic secundus actus tragoediae aerum¬ 
narum mearum, isque multo atrocior et luctuosior quam illa perfidia divini 
mei conjugis. Cupirisne ex me scire quomodo hac quoque spe paulatim elap¬ 
sa sim? Quamquam animos meminisse horret luctuque refugit, exordiar: 
praebete igitur aures et animos omnia vobis ordine narraturae! Advenerunt 
adulescentuli novi, barbatuli insolentes, quibus magnopere rogantibus et 
dulcem Sirenum cantum canentibus filiae meae, —nollem, et illius!— succu¬ 
buerunt Facilius arceas lupum voracem ab ovili quam precum avidum a 
parthenone. Militat omnis amans, et quo facilius arcem desiderii sui expug¬ 
net, in eam, et ipsam arsurientem (sit venia verbo!), faces ardoris sui immittit; 
in tam vasto incendio frustra praesidium expeditissimum ponas ut vim op¬ 
primat flammarum; arx se tradit positisque armis sua sponte se dedit oppug¬ 
natori, non quia resistere nequeat, sed quod se capi gaudet. Quid plura? 
Nupserunt natae meae viris obscuris unius diei, quorum atria non stemma¬ 
ta, non titulos, non imagines majorum habebant, sed tantummodo arcas 
nummarias easque tam conspicuas, ut ne caeco quidem apparere non pos¬ 
sent. Auri sacra fames, quid non puellaria pectora cogis! Jacebat mea spes, 
mea diligentia, mea gloria! Virtus post nummos, et nummi hodie, quamvis 
sordide parti, non olent. 

Grammatica mea, qua nulla mearum filiarum multipliciore doctrina or¬ 
nata erat, insano capta est amore plebeji hominis cujusdam, cui nomen Mi- 
crologus. Nomen est omen: erat enim pusilli angustique animi argutator, 
cui pater nescio quis Hythlodaeus et mater Panomalia, ambo orti, ni fallor, 
municipio obscuro Anarchia. Hodie Micrologorum domus, vel potius pestis, 
mirum quantum numerosa est: Sociomorbus, Apodidrastica, Psycholalologia 
(horribilis dictu!), Paedocratia, Glottomania et alii nepotes neptesque mei 
quos omnes enumerare longum est. Cui plebeculae nihil prorsus potius est 
quam ut relaxent illud commune vinculum, quo omnes artes quae ad huma¬ 
nitatem pertinent quasi cognatione quadam inter se continentur, stupide 
mehercule causantes sic solum scientias progredi posse: reliquiis gaudent epu¬ 
larum, epulas ipsas ventriculi isti imbecilli fastidiunt! Infecti veneno tabido 
Panomaliae, incredibili quadam voluptate fluctu quem dicunt democratico 
jactantur, qui hoc habet periculi quod omnes et omnia abripere tendit in 
quandam aequitatis planitiem, simillimam tristibus illis campis per quos 
umbrae vagantur Homericae. Usque adeo omnia amant ut nihil ament, om- 
nibusque perniciem foedam quidem, sed quae vulgo imprudenti cerni ne¬ 
queat, comparent atque moliantur. Quos ego! Sed praestat vobis afferre non¬ 
nulla vilitatis eorum exempla, ne dubitetis quin haud temere, verum justa 
ira exardescens haec verba aspera protulerim. Olim parentes liberos suos fere 
bene educabant non parcentes ferulae, atque eos magistris severis instituen¬ 
dos tradebant, bene scientes litterarum radices amaras, sed fructus dulces 

esse, neminemque nisi per ardua et aspera ad astra pervenire posse. Tum 
vero neque aliud alio ferri neque mutari ac misceri omnia cerneres, et aequa¬ 
biliter et constanter sese res humanae habebant. Ut jura praecipua ac singu- 
laria omnibus honori erant, ita officia quoque et munia a quovis religiose 
observabantur, nullo audente a sacro rerum ordine cedere, quandoquidem 
omnes ad unum assensione comprobabant non licere bovi, quod liceat Jovi. 
Hodie autem usque quaque impii latratores aures vulgi obtundunt, saeviter 
vociferantes: «Ite ad pueros, nolumusque ad libros!» et: «Indulgeatur omni¬ 
no tenerae aetati!» et hoc absurdius: «Nihil opus est pueros puellasque de¬ 
sudare in iis rebus quas magistri jejuni, subsidio fulti librorum taedio pleno¬ 
rum, iniqui laudatores temporis acti, tractare solent; sunt res et insipidae et 
quae nimis noceant valetudini puerorum; sunt pueri pueri, pueri puerilia 
tractant, et tractare debent; quinimmo isti magistri umbratici et lucifugi om¬ 
nes nervos suos seniles contendant, ut librum insignem Naturae studiose le¬ 
gant, et tandem incipiant discipulorum ima corda perscrutari, quae multo 
digniora sunt quae cognoscantur quam isti libri exsangues!». Conjuraverunt 
Psycholalologia (lingua ecastor labitur, cum res me cogunt ejus neptis mentio¬ 
nem facere) et Paedocrati omnem ad tollendum pudorem, proterve pervertentes 
rationem rectae honestaeque vitae, cujus partes subeundae sunt appetitioni¬ 
bus niturae et diris libidinibus. Propter quarum effrenatam dementiam res 
huc devenit ut jam nihil intersit magister sit an discipulus, adulescentes se¬ 
num sibi pondus assumant, senes autem ad ludum adulescentium descendant. 
Olim juvenes operam dabant ut auctores graecos et latinos legerent nec mi¬ 
nus intellegerent; hodie autem in quaestiunculis levibus tam diu morantur 
ut nemo eorum perlegat Ciceronis orationem integram vel cantum divini 
Vergilii. Suadente blandiloqua Glottomania, discipuli quos oportet immergi 
undis eloquentiae et poe$eo3, occultantes insolenter imperitiam, ignaviam, 
inh umanitatem, perdunt oleum et operam in radicibus, quas dicunt, etymolo¬ 
gicis extrahendis et in legibus linguisticis ineptis decantandis. Jam vero apud 
ipsos magistros plurimum valet obesae naris Apodidrastica, cujus fallacibus 
conclusiunculis usi magis laborant hisce temporibus quomodo id quod ipsi 
nesciunt alios docere videantur quam ut discipulos labore improbo assuefac¬ 
tos solida erudiant doctrina; quorunUdocta ignorantia, vel potius insipiens 
eruditio apud omnes bonos in odio est. Nec minus taeter Sociomorbus, quip¬ 
pe cui Clio veridica et magistra vitae tam infesta sit ut eam inermem com¬ 
pellere conetur impudenter ad mentiendum una cum sentina Micrologorum; 
qui homines singulos tam pessime odit ut eos demersos velit in foetida qua¬ 
dam colluvie, cui bellum nomen Societatem indit. Itaque e fontibus liquidis 
earum rerum quae amoenitate sua mentes delectare consueverant et sublimi¬ 
tate sua eorum animos conformare atque excolere valebant, cloacae factae 
sunt immundae, in quibus solis illis porculis, quos nepotes meos dicere eru- 

besco, bene est. Indignatio —neque enim vos fefellit— disertam me fecit; et 
sane difficile est de iis satiram non scribere. 

De reliquis generis brevi faciam, quoniam unum cum noritis, omnes 
noritis. 

Rhetorica illa eloquens et faceta, altera lux oculorum meorum, nupsit 
institori callido et doloso, quem caeca Fortuna auxerat. Qui natus Demagogo 
et Plethophila, Colax jure ac merito vocatur, Quidquid veri honesti decori 
est, valde negligens modoque vanis populi favoribus studens, omnia promis¬ 
cue venditat ad nutum licentium. Cujus filii Ephemerides, Radiophonicus, 
Concionator et propediem minimus natu Teleblepon (ut animus meus 
praesagit eum in cumulum meorum malorum accessurum!) summis viribus 
et opibus auram captant popularem, mentiendo, adulando, incitando, pertur¬ 
bando, exagitando, denique omnia miscendo. Dum falsa pietate simulant se 
vulgi miseri rebus angustis mederi velle, re vera suis ventribus student 
regiamque potestatem affectant eamque multo magis horrendam quam quae 
ab illis ambitiose impugnatur. Canina facundia et mordacitate quidquid est 
sancti integrique, dilacerant atque dilaniant. 

Dialectica autem aufugit cum viro perdito ac nefario, Pyrrhonem dico, 
hominem elegantium quidem morum haud imperitum, sed molli effeminata- 
taque vitae consuetudine depravatum. Qui impia sophismata praetendens 
juvenes vehementer instimulat ut scelesto conatu ipsam divam Philosophiam 
aut strangulent aut jugulent; rursus autem, haud sibi constans, pertinaciter 
asseverat eam nullam esse nec umquam fuisse nisi illam opinatam, quae 
tamquam vana cogitatio prognata sit cerebro infirmo hominum veternosorum. 
Horreo equidem referre quantas strages Pyrrhonicus furor ediderit; at vero 
risu non possum temperare, cum mecum considero, quam superbam virium 
fiduciam ostentet iste iners adulescentulus de capsula, qui imprimis pingue 
otium et amat et terit. Miror plane unde illo die atro impiger non amplius 
quam semel, nervos et vires sibi comparaverit ad se in fugam proripiendum 
cum mea Dialectica! Numquam ei vacat, scilicet negotiosa agenti otia, Cate¬ 
gorias mei Aristotelis studiosius perlegere, et si forte in animum inducit, id 
quod rarissimum est, ut dialogum Platonis carptim percurrat, prodit inscitiam 
tam crassam ut perspicue agnoscamus asino lyram superflue canere. 

Nec minus miserae Arithmetica et Geometria abierunt, illa quidem 
Pluto, haec autem Symphoro consociata. Eximias ingenii dotes prostituunt 
in nummulis dinumerandis, in fenusculis computandis, in vitae commodis 
supervacaneis subministrandis, postremo in omnibus rebus humanis, etiam 
in iis imponderabiles quae vocantur, redigendis ad normam ac regulam 
pecuniae. Solas eas res spectant quae bene succedant solosque eos admirantur 
in quorum manibus plumbum aurum fiat. Mille instrumenta vitae hominibus 
accommodant, sed id cujus causa iis uti debeamus, consulto nos celant, ut 
similes simus navigantibus in gurgite vasto quibus nullus omnino portus 

appareat, finis et praemium omnium laborum. Quarum filiae Aeschrocerdeia 
et Technocratia, haec Symphoro, illa Pluto nata, totum genus humanum se 
servitute infami oppressuras jam dudum truculenter minitantur. 

Jam vero Musica, lepida mehercule puella dum mecum vivebat, trans¬ 
versa acta est a Tryphero quodam, orto non illa caelesti Venere, quam Plato 
merito summis laudibus extulit, sed ista vulgari Pandemo. Quid quaeritis? 
matris lascivae filius lascivior est. Nata mea. quae olim sensus humanos 
altius erigere solebat in caeles r ia loca, nunc humili atque sordido opere 
delectatur. Psallens et saltans elegantius quam necesse est probae, meretricie 
omnes suas abjicit cogitationes ad excitandas libidines juvenum. Cui strenui 
in perfidia duo nati opitulantur, Pannychius et Cacophonus, filii nullius, 
nisi vero huic tristi fabulae sine auctore sparsae credendum est quae vult 
jllum lenone Parisiensi, hunc mangone silvarum incola Africae natum esse. 

Postremo Astronomia Authaden nescio quem secum matrimonio con 
junxit, hominem petulantem ac pertinacem, si modo homo ille dicendus est 
ac non potius fungus aut stipes vel truncus. Nata est proles ridiculissima, 
gregula hebes et ferrea, carens animi et celeritate et subtilitate. Stulti stultis 
persuadere conantur nulla mente divina hunc mundum conditum atque 
compositum esse neque ullum deum agere curam rerum humanarum, sed 
omnia adamantinis, ut dicunt, catenis colligata atque conexa esse, solamque 
duram Necessitatem rerum omnium naturae praeesse, ne humanis quidem 
exceptis. Digni qui ipsi vinculis ferreis, ut olim impius Prometheus, summo 
Caucasi cacumini alligentur, ubi per me licet insano gaudio indulgeant quod 
sibi adempta sit libertas, quam quidem non meruerunt. 

Habetis miserias meas. Quid miramini si vitae taedium me cepit? Simil¬ 
lima mihi videor Sibyllae Cumanae, quam Agamemnon ille Petronianus 
vidisse se affirmat, in ampulla pendentem atque pueris per ludibrium rogi¬ 
tantibus: «Quid vis?» identidem respondentem: «Mori volo!». Sed quid 
blatero et deliro? Ecce ante oculos meos nova seges! Ecce abundans spes 
patriae et Philologiae! Enimvero ne mortis meae diro desiderio tenear, impe¬ 
dit ac prohibet avita erga vos pietas mea, quae cum numquam penitus me 
deficit, tum ineunte Anno Academico ad summum culmen venit. Cum 
mecum reputo quam sint prompti vestri animi ad ulciscendas meas injurias, 
magnam dulcemque in spem adducor fore ut aliquando convalescam et revi¬ 
rescam, jucunditatesque vitae denuo arridere mihi incipiunt. Bis puellae 
anus. Sed ne iterum tam eximia spe destituar, vos omnes enixe operam 
date; et ut Philologia ad pristinum juvenilemque vigorem quam celerrime 
r evocetur, me maxima observantia velim veneremini, colatis, ametis. Hoc 
solacio aerumnarum mearum quae fuerunt utor. Vestrum est, o discipuli 
carissimi, distractas disciplinas quae ex una familia sunt rursus in priscam 
concordiam reducere. Reconciliate, obsecro vos, mecum filias meas et restau¬ 
rate felicem aliquando pacem domesticam, quae nefastis consiliis Mercurii 

procarumque temerariorum perturbata est! Sed tempus est finem loquendi 
facere, vobis quidem ut omnem diligentiam adhibentes opus tam praeclarum 
aggredi possitis, mihi autem ut ex labore dicendi me reficiam. Vos ergo, 
valete, studete, plaudite! 

Dixi. 


Scripsi Sancti Pauli in Brasilia 
a d. X Kalendas Januarias Anno Salutis MCMLIV 
Prof. Dr. j osephus van den Bessalaar 


AD POETAS 


Ab Helvetico quodam editore librorum invitatus ad libellum carminum 
latinorum hujus aetatis componendum omnes appello poetas, ut me adju¬ 
vent. Grata sunt carmina cujusvis argumenti, aut veteris aut novi, cujusvis 
formae, aut metricae aut rhythmicae, si angustum utique modum non egre¬ 
diuntur, qui singulis partibus in corpusculo circa centum paginas compre- 
hente impositus est. 

Laudandus atque mutua omnium opera dignus esse mihi videtur ille 
redemptor librorum his temporibus promptus ad tale opus privatis sumptibus 
edendum et pervulgandum. Quomodo humanitatis et cultus occidentalis 
unitas elegantius nobiliusque tali libello significari possit? 

Omnes igitur haec legentes vel audientes poetas atque latinitatis amicos 
rogo, ut aut propria carmina mittant aut poetas latinos, quorum nomina 
operaque incepto nostro decori fore putant, nominent illi, qui jam nunc 
gratias maximas agens subscripsit 

Excellentissimo Viro 

PHILIPPO AMANTHEAE MANNELLIO 

Doctorum Consentinorum Academiae Praesidi 


Aurae, vere novo, zephyri cum leniter afflant. 
Atque silet pelagus, ventis nimbisque fugatis, 
Oceanum longo fugientes agmine thynni, 

In mare Napetiae veniunt, ubi Bruttia tellus, 
Collibus extensis, portum curvatur in amplum. 
Non locus est toto felicior alter in orbe, 

Seu mare tranquillum, seu caelum lumine puro 
Ridens aspidas, vel dites frugibus agros. 

Saepe hic, e medio dum Phoebus fulget olympo 
Di maris undosi, Glaucus, Proteusque, Palaemon, 
Tritonesque citi, Phorci, Portumnus, et ipse 
Neptunus, placido componunt lumina somno; 

Ac tersis in aquis Nymphe Galatea lavatur, 

Pallias atque Ephyre, Nisaeaque, Cymodoceque, 
Laetae diffundunt celeri vada salsa natatu. 

Hic labyrintheo circumdant aequora gyro, 

Et longo nautae disponunt ordine casses, 

Curva quibus capiant radentes litora thynnos 
Huc autem veniunt immania monstra gregatim. 
Et longe lateque maris spatiantur in undis; 

At cum, mane novo, Siren Colomelis et ore 
Purpureo, glaucis oculis, flavisque capillis, 

Ex undis surgit, magna comitante caterva 
Delphinum, thynni passim, formidine capti 
Ad litus fugiunt et quae sub marmoris undis 
Retia vasta latent, ut ne capiantur ab illis. 

Interea jam fervet opus sublitore, namque 
Pectora nudati juvenes pariterque lacertos 
Nunc laeti ludunt, nunc exercentur in armis: 

Idem omnes simul ardor agit: transfigere pisces- 
Impiger interea cymbas navarchus et arma 

Inspicit; ex numero nautas tum seligit ipse 
Aptos ad pugnam; dat cunctis ultima jussa; 

Lintrem conscendit, pelagus percurrere gaudet, 

Ut quot sint videat pisces in carcere clausi. 

Sibilus auditur: «Propere consurgite, nautae! 

Festinate omnes; remis, date brachia remis!...» 

(Alto de scopulo, unde omnem metitur aperte 
Ponti planitiem) —clamat speculator—: «Eundum est 
Omnibus extemplo: plenum jam rete scaturit!...»». 

Ad cymbas nautae currunt, transtrisque sedentes 
Incumbunt remis: pontus jam lintribus albet! 

Fluctus purpurei resonant lambuntque carinas. 
Innumerae veluti pleno cum lactis ovili 
Muscarum gentes incumbunt vere sereno 
Ac volitant mulctras ingenti murmure circum. 

Sic nautae cingunt thynnorum retia plena; 

Dein artis claudunt aditus compagibus omnes; 
Circuitu stans in medio navarchus ad astra 
Attollit palmas et supplice voce precatur: 

«Audi, qui terras cingis, Neptune, precantem: 

Ne prius hesperidas Phoebus declinet in undas, 
Quam evadat victrix e pugna Bruttia pubes, 
Incolumisque domum redeat: tua templa petemus 
Vespere sub terso, sollemnia dona ferentes, 

Atque tibi, lauro redimitus tempora mysta, 
Anniculum, Numen, vitulum mactabit ad aram»». 
Clamosa interea pagi plebs occurrit ad actas, 
Vocibus et manibus stimulat juvenumque virumque 
Bellaces animos. Veluti leo montibus altis 
Degressus fremit et ventos percussus et imbres 
Excutiens cervice thoros et viribus audax 
Se furiis agitat totoque ardentis ab ore 
Scintillae obsistunt, oculis micat acribus ignis, 

Sive inter vitulos, sive inter ovilia gressu 
Impavidus fertur, laniataque corpora tabo: 

Cogit enim malesuada fames venterque furentem 
Ire greges inter propiusque accedere ovile, 

Quod bene pastores ramis texere recisis, 

Non aliter nautae thynnos grassantur et hastas, 
Uncos, tela, plagas, curvos trifidosque tridentes 
Coniciunt in eos ut obumbrent aethera circum. 

Undique dant saltus, redeuntque sub aequora pisces 
Emergunt iterum, nautas aspergine rorant, 

Et terebrare student mortis retinacula. Frustra!... 
Ingens est caedes, fusoque cruore rubescunt 
Spumantes late fluctus. Colomelis ab undis 
Exsurgens iterum Sirenes advocat omnes; 

Accitae veniunt illae, glomerantur in orbem. 

Et roseis thynnos digitis attingere gaudent 
Et festos vitreo celebrant in marmore ludos. 

Navita dat reditus signum: de more phaselum 
Navarchi lauro juvenes et floribus ornant; 
Thynnorum plenae sulcant vada salsa carinae:. 
Invadunt litus gentes ex urbe ruentes 
Verbis et nutu nautis gratantur, et omnes 
Auxilium praebent illis, qui litore praedam 
Disponant et aquis multis deformia tergant 
Vulnera thynnorum, quos censet et impiger ipse 
Navarchus tradit nautis ut, ne vitientur, 

Igne coquant, oleo fundant, cervice resecta. 

Omnes deinde petunt fanum de marmore structum 
Quod patres quondam Neptuno rite dicarunt, 

Ut tenerum mactent vitulum Numenque precentur. 
Mysta molas spargit, setas cervicis in ignem 
Iniciens, jugulat vitulum: mox viscera nudat; 

Crura in frusta secant laeto nidore tegentes 
Tum juvenes et terga parant atque ignibus urunt: 
Crura vorant flammae, nautae lustralibus extis 
Vescuntur, reliquum caedunt et cuspide figunt: 
Accumbunt epulis tandem mensaque fruuntur. 

Ante fores templi cuncti tum carmina dicunt 
Et faciles ludunt; luna radiante, puellae 
Exercent choreas, dextra dum cymbala pulsant... 

Tellus et pelagus laeto clamore resultant. 

Tropien. a. 1959. 

EPISTULARUM ECLOGARII 


Jam saepe mihi cogitanti quam scite et opportune viri docti iidemque 
latinitatis studiosi superiore Conventu Lugduni habito de lingua latina egis¬ 
sent tanquam de ratione ac modo aptissimo necessitudini et commercio inter 
quarumvis nationum homines, perplacuit non nulla in re quasi specimina et 
exempla excerpere de quam plurimis epistulis quae nobis, quamvis e diversis 
orbis terrarum regionibus, a viris tamen uno latinitatis vinculo et amore con¬ 
juncti de variis rebus datae erant. Utinam legentibus sint oblectationi. 

P. Caelestis OSB. Monachio litteras Moderatori nostro dabat quam ju¬ 
cunde commentarium Epistulae Sacrae Congregationis de lingua latina in 
Seminariis et Universitatibus provehenda et cantica fabellasque in Palaestra 
Adulescentium accepisset. 

fam Dridem chartula tua cursualis mihi dentur, quorum non solum verba ipsa latine 
allata est, qua Palaestrae Latinae fasciculum reddita afferuntur, sed etiam notae musicae 
primum hujus anni praenuntiasti. Quem li* apponuntur. Praeterea consilium fabularum, 
beiium mense aprili accepi Qui mihi duabus ut «Hanseli et Gretulae* in latinum verten¬ 
de cau9is perplacuit, primum quod illam epis* darum mihi magnopere laudandum videtur 
tuiam Sacrae Congregationis, quae est stu- esse. Est autem haec prima narratio hujus 
diorum universitatibus et seminariis praepo- generis ab eis Germanorum libris, qui pueris 
sita moderandis, non solum commemorasti proponuntur legendi, deprompta. Tamen vix 
commemoratamque explanasti, sed etiam co* qui9quam nostratium e9t, quin delectetur, 
piosissime adnotasti, deinde quod Palaes- cum audit hanc fabellam etiam a societate 
tram quae dicitur Adulescentium , commodissi- radiophonica Anglica susceptam esse quamvis 
me cum auxisti tum exornasti. Qua in re illa coartatam quin etiam decurtatam, 
potissimum cantica laudibus extollenda vi* 

Josephus Florentinus Marques Leite, cimus. Professor, Palaestrae La¬ 
tinae Moderatoribus haec praeter alia de Primo Conventu ad latinas et grae- 
cas litteras promovendas in magna «aetheris rasorum» urbe Sancti Pauli 
habito scripsit. 

Anno transacto MCMLVIII post idus Latina). Quo in conventu societas de istius 
9extiles, in Brasiliae urbe Sancti Pauli, certe modi Studiis fovendis promovendisque nata 
principe in machini 9 atque omnibus rebus ad est, quae nostra lingua *JJnico Nacional de 
vitae utilitatem conficiendis, plenaque ingen- Cultura Greco-Latina», appellata est. Societas 
tium ac novarum aedium (quas septentriona- autem haec Ephemeridem , cui • Graeca et Latina» 
les americani «aetheris rasores» nuncupant), inscriptio data fuit, edere instituit. Duo qui* 
viarum penitus et apprime stratarum, pon- dem parva volumina jam edita hos ante annos 
tium, templorum, « Primus de Cultu Latinarum fuerant: «Acentua^ao Latina* atque «Ern¬ 
ei Graecarum Litterarum Congressus» habitus pr£stimos Gregos*. 
est (l.° Congresso Brasileiro de Cultura Greco - 

Palaestrae Latinae Moderatores eximio Professori Victorio D'Agostino 
gratulantur quod commentarios quibus index Rivista di Studi Classici cum 

commentariis nostris ultro citroque commutandos voluit. En verba cimi. 
Moderatoris Victorii D Agostino ex epistula M. Molinae data excerpta: 


Perarata mihi fuerunt verba quibus tu ( 
humanissime Magister, nuper me allocutus 
e9; ex eis enim apparet quanti tu facias com¬ 
mentarios meos, quos octavum annum pro 
meis viribus edo. 

Quare, cum idem nobis propositum sit, ut 
litterae latinae, quarum cognitio suavissima 
est, diligentius excolantur a viris doctis, qui¬ 
cumque in toto orbe terrarum versentur, con 
dicionem a te oblatam libentissime accipio et 


pro Palaestra Latina, cujus laudabilem men¬ 
tionem jam saepe legi dum libros ad nostram 
disciplinam pertinentes evolvo, commentarios 
meos, quibus «Rivista di Studi classici» no¬ 
men est, ipse mittam. 

Quod autem hujus litterariae consuetudi¬ 
nis gratia amicitia inter nos contrahatur et 
quam diutissime servanda videatur vehemen¬ 
ter gaudeo. 


Ab urbe Nogent-sur-Marne (Seine) egregius Prof. Mauricius Lefaure lit¬ 
teras ad nos dedit, quibus, se mittendum curavisse opus cui index «Mentor 
Latin> nos fecit certiores. 


Quod tanta in nos benivolentia, specta¬ 
tissimi viri, usi estis, ut Commentarios ves¬ 
tros, qui Palaestra Latina Inscribuntur, 
ultro nobis offerretis, neque mediocri laetitia 
sumus affecti, et, ut optasti9, duo exemplaria 
operis nostri, cui index M.311 Mentor Latm, 
ad vos mittenda curamus. 


Nam si quis linguae latinae et humanio¬ 
rum litterarum studiosissimus ad eas pro¬ 
movendas, immo ad renovandum cultum La- 
tInitaris omni ope nititur, eum quacumque 
ortus est natione, nobiscum ejusdem amoris 
vinculo conjunctum habemus. 


Quibus litteris nos in vicem rescripsimus: 


Optimam viam ac rationem tradendae 
linguae latinae eamque pueris amoenissimam 
e9se pro certo habemus, idque quamplurimum 
gaudemus vos certiores facere nos de vestro 
opere <Mentor Latin » judicando omnino con¬ 
venire cum sententia Dni. J Perret, viri no¬ 
bilis et bene de rebus paedagogicis Jatini9 
meriti, cuju9 epistulam vos nobis pariter 
misistis. 

N<>s etiam methodo latinae, discis phono 


graphicis imaginibusque quamplurimis prae¬ 
ditae conficiendae impense vacamus; quam 
nobis quaedam apud Hispanos haud ignobilis 
linguis exteris tradendis Academia commen¬ 
davit. Quod opus in duos dlspetitur cursus, 
quorum primus brevi in lucem prodibit. 

Nos qui. ut est in epistula tua, linguam 
latinam et humaniores litteras studiosissime 
promovere et renovare omni ope, ut tu, niti 
mur, tecum amore conjunctos semper habeto. 


Duae tandem epistulae quae legentibus quidem oblectationi erunt, cum 
viri docti in latinitate provehenda indefessi de novis methodis linguae lati¬ 
nae tradendae colloquentes inducantur. 


]oanne9 H. Oerberg Jo9epho M. Mir 
C. M. F. s. d. p. 

Maxime delectatus sum et epistula tua 
humanissima et fasciculis nitidis quos be¬ 
nigne ad me misi9ti, ex quibus opusculis, 
sicut jam ex eloquentia quam in Conventu 
Lugdunensi nobis ostendisti, plane apparet 
te admirabilem in modum linguam latinam 
callere. Moleste fero quod mihi non contige 
rit Lugduni tecum colloqui de rebus nonnullis 


quae utrique nostrum curae sunt, utique de 
linguae latinae instituendae ratione, et de 
necessitate simplicius 9cnbendi et loquendi 
ut ab iis quoque qui philologi classici non 
sunt facile intellegamur. Neque enim omni¬ 
bus placet oratio ornata atque artificiosa 
neque quodquam e9t genus dicendi nudum 
et simplex quod non debeat esse emendatum 
purumque. 

Gratias tibi habeo quod mentionema tque 

aestimationem libellorum meorum In com¬ 
mentariis tuis nobilissimis faciendam curare 
velis, quam ob rem editoribus suasi ut tibi 
exemplar mittant. Hoc tamen addere necesse 
est hos libellos apud bibliopolas non venire, 
sed petendos esse ab Institutis quae appellan¬ 
tur « Maturae Rationis» (Anglice « The Nature 
Method Institutes») et inveniuntur in duode 
cim Europae urbibus, id est Amstelodami, 
Bruxellis, Hauniae, Helsingii, Holmiae, Lon- 
dini, Mediolani, Monachii, Osloae, Parisiis, 
Turici, Vindobonae. Hoc anno praeter editio¬ 
nem Danicam prodibit editio Germanica, 
Hollandica, Suecica. Vale, vir doctissime. 

Scribebam Hauniae pridie Non. Oct. anno 
MDCCCCLIX. 

J. M. Mir C. M. F. Joanni H. Oerberg, 
doctissimo latinatis magistro, s. p. d. 

Quam ad me misisti epistulam die VI 
mense octobri datam libenti animo legi. Sed 


in primis perjucunda mihi sociisque fuerunt 
tua opuscula, quibus «secundum naturae ra 
tionem» quivis alumnus linguam latinam 
discere potest quin prius exteras noverit lin¬ 
guas neque singularem magistri operam et 
doctrinam adhibere debeat. 

Rationem vestram nostrae huic aetati ma¬ 
xime aptam habemus, nam ii qui illam inse- 
quentur grammaticam et linguam latinam 
ipsumque Romanorum cultum amplissime et 
jucundissimo modo percipient et ediscent. 

Quod tanta diligentia, sollertia ac rei 
tractandae peritia linguam cultumque latini m 
alumnorum captui facilem jucundumque effi¬ 
citis vel maxime gaudemus vobisque gratula¬ 
mur. Vale, humanissime vir. 

Ser. a. d VIII kal. nov. a. MCMLIX. 

M. M. Eclogariorum Curator 
Barbastro. 


SOCIORUM QUAESITIS ET EPISTULIS RESPONSA DANTUR 


Monforte de Lemos. G. 1. — Gratissimae 
nobis fuerunt et litterae tuae et alumnorum 
scripta. —In propositionibus consecutivis non 
semper vera interest temporum consecutio, 
quod 9cis, sed illud tempus saepe adhibetur 
quod «oratio absoluta» postularet 

Mancunium (in Angliae Universitate). H. 
H. H. — Quae misisti jocularia, libenti ani¬ 
mo, ut tibi morem gereremus, evulgavimus. 
Palaestram Latinam tibi solacio et gaudio fuisse 
et nos gaudemus. 

Celsonam. J. C. — De voce Flaviobriga haec 
habeto: In Ptolemaei scriptis Flavi6briga et 
Flaviobriga accentu notantur; apud Plinium 
Flaviobricam scriptum legimus. Scimus tamen 
haud paucas voces quae in hunc exitum —bri- 
ga desinunt, in hac syllaba acui. In lexlco 


ForceMini—Perin habes: «Flaviobrica v. Fla¬ 
viobriga (O/.aouioppqa Ptol.)... hodie Castro 
Urdiales »; eademque referuntur in libro M. 
Besnies, Lexique de gtographie anctenne, Paris, 
1914. Ampliorem tamen de hac voce deque 
ejus significatione edidit commentationem 
J. Gorostiaga ( Helmdntica , 5 (1954, 8): «Fla* 
vi6briga colonia romana, hoy Forua-Guernica 
en Vizcaya» Hac igitur voce Bilbaum oppi¬ 
dum significari nequit, ut multis argumentis 
in illa lucubratione videtur comprobari. 

Heusy~V. (in Belgio) A. G — Quod adeo 
nostri memor es, nobis gaudemus. Proposita 
et vota tua in bonis ingenuisque litteris am¬ 
plissime propagandis plane compleantur op¬ 
tamus. 

In ephemeride < Societatis Latinae» Monacensis, 7 (1939), p 47, }. A. 
Padberg-Drenkpol, vir doctus necnon poeta latinus Brasilianus, haec de 
latinis molarum nominibus scripsit: 

«(Non probabit) iudex benevolentissimus «ventimolam»... Sane quidem 
molae aquis actae vel aquariae ex nono fere saeculo vocantur interdum *aqui 
mola» vel etiam «aquaemola», quod nihil aliud est nisi «aquae mola». Haec 
autem iam a Vitruvio (X, 5. 2) <\xydraletes» appellatur, quae vox omnino 
probanda est. Sed nihil obstat quominus ex Graeco vulgari chydromyla» vel 
thydromylus» substituatur. Molae vento versatae, cum multo post, circiter 
saeculo XII usu receptae sint, mirum non est quod nomine vetere carent. 
Aetate media multa vocabula tentata sunt: tmolendinum ad ventum» (non 
autem venti, nec venti mola!) vel tventosum , ventorium, venticium , ventile», etiam 
<aurerium» , quae omnia ut barbara sunt reicienda. Ex Graeco autem medio 
et recenti prorsus commendatur tanemomyla» vel potius tanemomylus» atque 
ita nos dicere quis vel quid vetat». 

Haec hactenus. Nostra verum sententia non e graeco fonte voces novae 
detorquendae sunt ad molas sive aquarum sive ventorum vi motas latine 
denominandas. Etenim taquimolinam» vocem latinam probatam fuisse satis 
demonstrat rescriptum Constantini Imperatoris circa annum 325 ad Abla- 
bium, praefectum praetorio Orientis, de rebus Orcistanorum missum. Orcis- 
ti, urbis Phrygiae orientalis prope fines Galatiae, commoda Imperator his 
verbis describit: 

«Ita enim ei situ adque ingenio locus opportunus esse perhibetur ut ex 
quattuor partibus eo totidem in sese confluant viae, quibus omnibus publicis 
mansio tamen utilis adque accomoda esse dicatur, aquarum ibi abundantem 
afluentiam, labacra quoque publica privataque, torum (i)statuis veterum 
principum ornatum, populum commanentium adeo celebrem ut sedilia quae 
ibidem sunt facile compleantur, praeterea ex decursibus praeterfluentium 
aquarum aquimolinarum numerum copiosum...». (Monumenta Asiae Minoris 
Antiqua, VII, 305 11. 20-31). 

Licet igitur nobis, Constantinianum exemplum secutis, non tantum 
«hydraletem» —quae vox esse videtur technica sermonis architectorum— 
sed etiam «aquimolinam» latine dicere. At quid ergo etiamnunc obstat 

quominus alterum molarum genus recentius • ventimolinam» vel etiam 
«ventimolam* vocemus? Vale! 

Scripsi Antverpiae, die 8 m. decembri a. 1959. 

Ploegstraat 10 - ANTWERPEN (in Belgio). 

J. IjSEWIJN 

Singularem cepi voluptatem, optime vir, cum litterae tuae mihi sunt 
redditae quibus aptissime monstrasti quo modo voces molino de viento - moulin 
a vent, molino de agua - moulin & eau in latinum essent reddendae. 

In thesaurum igitur linguae latinae «aquimolina» et, ut Vitruvio reve¬ 
rentiam habeamus, fortasse «hidraletes, ae, m.» ad vocem molino de agua 
latine designandam recondi debent, et ad exprimendum molino de viento «ven- 
timolinam, ventimolam* inducamus. 

Ceterum «ventimolam» in opusculo cui Nova et Vetera est index, p. 
39-40 olim adhibueram. 

Ut adh uc fecisti, cime, vir, linguam litterasque latinas impensius inves¬ 
tigare prosequere, quo et animus tuus humanissima replebitur voluptate 
nosque tuis investigationibus et tua doctrina duces ac recreabis. 

Scr. m. decembri, anno 1959, Barbastro. 

J. M. a Mir, C. M. F. 


SOCIORUM QUAESITIS ET EPISTULIS RESPONSA DANTUR 


Artaxonem. C. A. — Quod tantum laborem 
impensamque operam in conformandos alum¬ 
nos tuos contulisti quodque et illis et tibi 
gratus fuit novus Cursus CCC linguae latinae 
addiscendae mirum in modum gaudemus. 

Tropeam. F. A. * M. F. — Amicos et poetas 
reverenter salutamus. Crescite in milia, cimi, 
socii, et qui ex adverso sunt romanorum 
poetarum familiam — intimamque eorum ve¬ 
nam— nondum nostra aetate exstinctam esse 
Intellegant... 

Salernum. R. A. — Legisti in superiore 
fasciculo Vota Conventus Lugdunensis. «Can 
ticum fratri9 solis» laudamus; sed illam tuam 
perfectam eloquendi rationem desideramus, 
quam plurimi facimus. Quod si a «biblico» 
sermone parum recederes et politiorem exqui 
reres, multis, mihi crede, jucundior fieret illa 
interpretatio latina. 

Celsonam. M. B. — Quaeris quodnam in¬ 
tersit discrimen inter «signum» et «vexillum*. 
«Signa» sunt manipuli et conortis propria, in 
quorum superiore parte manus, animalia, si¬ 


milia exprimebantur; aquila vero erat «sig 
num» totius legionis. «Vexillum* —quod 
quasi quandam crucem referebat cum panno 
quadro praeposito— equitatus erat proprium. 
Ut facitis, litteras latinas amare et excolere 
pergite. 

M arsanis in Monte (in Gallia). C. D. — 
Nescis quantopere tuis litteris, scriptis, Ima 
ginibus a te delineatis sim recreatus. Conatus 
tui omni laude et commendatione sunt digni 
Utinam et alii constantis9imi exsurgant viri 
qui toto animo, vel confirmata jam aetate, 
linguae latinae discendae dent operam. Macte 
tu animo! et ex nuper edito Cursu latino CCC 
maximam percipias utilitatem. 

Highcliffe (in Anglia). Alumnis - Scrip- 
tiunculas vestras edendas curavimus, qua9 In 
Palaestra Adulescentium legetis; idque vobis 
incitamentum sit. Quam delineavit imagun¬ 
culam H. Faice doleo quod in lucem dari non 
queat cum atramentum valide nigrum sit 
oportet ut imago exprimi possit. 



NOVA ET 


VETERA 


DACTYLOGRAPHUM 

1. Fuit olim tempus cum pauci admodum homines litteras exarare 
sciebant et probe legere, ac libri, multis curis descripti et haud copiosi sane, 
fere apud magistros erant aut in bibliothecis recondebantur; viri tantum lit 
terati, iique numero pauci, magno argenti pondere privatas domi curabant 
bibliothecas. 

2. Ex quo vero Guttembergius magna sollertia et ingenio artem typo- 
graphicam perfecit, aditus in litteras facillimus est redditus omnibusque 
patuit animi cultus. Ex eo enim tempore multiplicari coepti sunt libri cum 
ex uno archetypo 1 quamplurima excuderentur exempla l . 

3. At hominum inventiones in dies procedunt ac meliores fiunt: et 
nostra aetate illa inventa est machina scriptoria 4 qua quisque domi sedens 
sua ipse manu quasi librum, typis optime conformatis, edere possit. 

4. Ac mecum certo gaudeo qui male me ducturum litteras semper pu¬ 
taram, cum tandem domi sedens ita celeriter, eleganter, perspicue scribo ut 
scripta mea facillime ab omnibus perlegantur omnibusque arte scriptoria 
praestem calligraphis 3 . 

5. Nam nuper cum negotiola mea recte processissent et non nihil 
sumptui cottidiano pepercissem, dactylographum 4 bene emi, quo usus et 


1. archetypo fmolde , originalj: «archety¬ 
pus» adjectivum idem est ac «primigenius* 
seu 'primo factus' ex vocibus graecis d m 
('principium') et tuxo; ('forma, imago'); ex quo 
nativo sensu «archetypon, archetypum» de¬ 
ductum est, et exemplar (el original, molde) 
significat. Cumque «typus» sit 'figura, imago, 
forma, effigies rei, ex qua similia multa facile 
efficere possumus', ideo «archetypon» recte 
vocari potest illa verborum ac linearum series 
apte composita et constricta qua typotheta 
paginam efficit, ex eaque atramento et prelo 
adhibito multa expromit scripti exempla. 

2. exempla [ejemplar , copiaj: «exempla» 

dicuntur praesertim de 9ingulis rebus e mul¬ 
titudine deductis; «exemplum* est etiam quod 

ex alio describitur, cbtofpoqpov; «exemplar» vero 


esse videtur quod ad imitandum nobis propo¬ 
nimus: hoc est exemplum quod praeter cetera 
eminet (= modelo ); saepe tamen cum exemplo 
promiscue usurpatur (cfr. Forcell>nium). 

3. calligraphis; «calligraphus» est qui 
eleganter litteras conformat (xaXXoc-Ypacpw). 

4. dactylographum [mdquina de escribir - 
machine d ecrire - macchina a scriverej: confer 
quae de hac voce in Palaestra L., 26 (1956) 
171 n. 6 scripsi. Praeter scriptores ibi com 
memoratos, C. Mariano (Dizionario ital. - lat.), 
Tempini (Manuale de conversazione lat. 5 ed. 
p. 171) aliique «machinam scriptoriam* adhi¬ 
bent. Ceterum quae de exitu vocis («dactylo¬ 
graphum - dactylographium») ibidem disputavi 
conferenda sunt cum iis quae sub voce «stilo- 
graphum» In Palaestra L., 26 (1956) 169 



Nova et Vetera 


29 


epistulas ad amicos raptim scribo et quae ad negotium et officium meum 
spectant quam celerrime expedio. 

6. Cum propositum meum emendae machinae scriptoriae exsequi vel¬ 
lem, ad dactylographorum domum me contuli, ubi omnibus salute data, ad 
rei curatorem 5 accessi, qui magna me humanitate excepit et varia machina¬ 
rum genera 6 , domorum insignia 7 earumque exemplaria 8 monstravit; ex qui¬ 
bus mihi admodum placuit ad res officii 9 perficiendas quae Hispano-Olivet- 
tiana inscribitur. Dum autem colloquimur multa ille me monuit mandataque 
dedit ut machinam scriptoriam tractarem diligenter. 

7. Quae vero praecepta menti inhaeserunt, haec sunt praecipua: 

—pulvis cottidie peniculo plumeo 10 a machina est excutiendus; ne autem 


pulvere conspergatur, dactylographum 
dum. 

habentur, et praesertim cum iis de quibus 
deinde (Ibidem, 'ii (1957) 88*90) subtilius 
disserui. Ita ut eae voces quanquam —ut 
praestantissimi viri (Bacci, Springhetti, cet.) 
volunt usuque tenent— per i emolliri quodam 
modo possunt et scribi: «stilographium, tele- 
graphium, dactilographium» —eaque desinendi 
ratio quam plurimis comprobatur substantivis 
latinis—, attamen ut composita ex graphio 
(substantivo) nullatenus haberi possunt, ut 
superioribus locis probavi; sed haec vocabula 
sunt composita ex verbo graeco 7 pot<piu, ut 
recte monet Corominas ( Diccionario critico eti - 
moldg. de la letig, casteli, 1954, s. v. estilo estilo - 
grdjico, tele-tekgrafo) , cujus tamen forma et 
scribendi ratio in composito latino adjecta 
littera i aliquatenus mollescit. Scribamus 
igitur dactylographum , quin tamen dactylogra- 
phium rejiciamus. 

5. curatorem [empleado] :dic •curatorem* 
vel «ministrum*. 

6. MACHINARUM GENERA jclasesj : Ut SUnt 
machinae scriptoriae, machinae calculatoriae, 
scriptoriae electride actae, cet. 

7. domorum insignia [murcus]: cfr. de hac 
voce «insigne. Pal Lat., 29 (1959) 147; 
singulae domus effectrices proprium et sin¬ 
gulare habent «insigne», quo earum machinae 
ab aliis similibus domibus differunt ac segre¬ 
gantur. 

8. exemplaria / modelosj : cf. hanc vocem 
supra sub n. 2, et sunt: «machina officii» seu 


integumento 11 semper est cooperien- 


quae in laboris et officii sede perstat (mdquina 
de oficina). aut «manualis» (portdtil); dic etiam 
«dactylographum officii; dactylographum ma¬ 
nuale, portabile*. 

9. officii [oficina]: de hac voce lege quae 
in Palaestra L., 26 (195b) 167 dixi; cfr.: «In 
officiorum sedibus usitatur» (Latinitas, 6 
(1958) in operculis). 

10. peniculo plumeo / plumero]: ita C. 
Mariano (Dizionario s. v. piumino) et alii; P. 
I. Gonzalez (Pal. Lat. 3 (1933) 72), habet 
tantum «peniculum», et P. Jov€ (Pal. Lat., 4 
(1934) 72*73) «plumarium»: quae tamen vox 
hoc sensu neque in lexicis neque in glossariis 
invenitur; cfr. Ducangium: «plumarium»: 
'pulvinus plumis fartus'; neque novandus 
videtur hic novus vocis sensus, quanquam 
ceterum verbum ad rem significandam non 
displiceret. 

11. integumento \cubierta ): «integumen¬ 
tum» est id quo alia integimus, involvimus. 

12. malleoli fteclas - touches - tastij * qua 
voce multi iique praestantissimi viri U9i 
sunt: Cognasso (II latino, s. v. tasto), Avena¬ 
rius m junio, a. 1941 (Juventus, Hungarica, 
25.10,95), Mariano, Bacci (Lexicon, s. v.), 
Latinitas, 5 (1957) IV. 6 (1958) 1 II, HI in 
operculis; eaque vox ex propositis omnium 
aptissima videtur. — Vallauri, habet: «re¬ 
gula»; C. Mariano: «pinna, lingua, malleolus 
(de organo); Juventus, Hungarica (a 21, fasc. 
6, p. 82, 83 et 21, 6, 86): «ligula»; P. I. Gon- 

— malleoli 12 et pinnulae 13 nichelio 14 obducta aut encausto 15 (seu maltha) 
picta villoso panno 16 contingantur; 

— ut typi 17 semper nitidi in scriptis appareant duriore penicillo, adhibita 
interdum benzina 18 , detergeantur; 

—memoria tene litterarum ordinem in malleorum serie 19 descriptum et 
ita teneas ut, dum malleolos pulsas, litteras non inspicias; 

—si ex dactylographo maximum percipere vis proventum et fructum 
omnes manuum digitos movere debes eisdemque semper digitis ad eosdem 
malleolos percutiendos uti; 


zalez, (Pai . Lat., 2 (1932) 28) et Em. Jov6 
(Ibid., 4 (1934) 72). «tudicula* Sed Joveus in 
Candidato Latino (1 (1928) 21) «teclam» pro¬ 
posuerat adhibendam; quam deinde, uti patet, 
rejecit, et a. 1932 (Pal. Lat., 3 (1933) 33-34) 
lucubrationem edidit: «Vocabulum «tecla» 
undenam ducat originem*: in qua «tudicu¬ 
lam* proponit vocis (tecla) notationem (tudi¬ 
cula - tudecula - tudecla - tecla). At Corominas 
( Diccionario, s. v. tecla) vocabuli originem fu¬ 
sius uberiusque investigat, et mirum est 
illum eruditissimae disputationis ita finem 
facere —qua cum P. Jov6 et Gonzilez quodam 
modo in novam vocem latinam convenit: 
«Como nombre de la tecla es posible que se 
empleara en latin moderno tudicula (derivado 
mal formado de tudes, - itis , 'martillo'), pues 
asi lo afirman Bluteau y Ant. (aunque nada 
de esto encuentro, en Du C ), pero est£ claro 
que de ahi no puede salir tecla foneticamen- 
te*. Nota tamen tudiculam a Columella (12, 
52, 3) licet alio sensu adhiberi. 

13. pinnulae: quanquam omnes dacty- 
lographi «tudites* appellari possunt malleoli, 
tamen sunt nonnulli quibus «pinnulae» no¬ 
men aut «globuli» indere possumus. «Mal¬ 
leoli» erunt ii quibus litteras chartae pangi¬ 
mus seu inscribimus; «pinnulae» vero seu 
«globuli» qui non pulsari sed quasi deprimi 
tantum videntur, neque iisdem litteras scri¬ 
bimus. — «Globulos* ex rei similitudine, «pin¬ 
nulas» ex Caesare et praesertim ex Vitruvio 
dicimus. 

14. nichelio \n1quel\: hanc vocem nickel 
H. Jacobelu (Alma Roma, 11 (1924) 26) in 
controversiam adduxit et Almam Romam le¬ 
gentes rogavit ut sententiam ferrent quo mo¬ 
do latine vox reddenda esset; et J. Tasset 


(Ibidem, 11 (1921) 44) «metallum veteribus ig¬ 
notum» nicelum vocavit, sed ipse Jacobelu 
(lbid., 11 (1924) 64) illud, mkelium (nikelina 
pecunia, nikelia) in latinum convertit; quam 
vocem deinde scriptores adhibuerunt mutata 
tamen scribendi ratione in nichelium (ita C 
Mariano, Bacci): «nichelio obductus, obtec 
tus* (= niquelado ). Qui de voce disputarunt, 
ejus originem multimodis sunt interpretati 
(cfr . Almam Romam, 11 (1924)44; 64; Bacci, 
Corominas, cet ). 

15. ENCAUSTO SEU MALTHA PICTA [pintado 
al fuego, esmaltado ]: «encausto pingere* ( dipin - 
gere al fuoco) cfr. Bacci (Lexicon s. vv. bulino 
et smalto); C. Mariano, Cogn^sso (II latino, 
s. v. smaltare), 

16. villoso panno [ gamuza ]: quae vox 
hispanica gamuza hic non «rupricapram py- 
renaicam* (camoscio) neque ejus pellem sig¬ 
nificat, sed pannum aliquem villosum seu la 
neum ad res detergendas; quanquam omnes 
hi sensus eadem voce hispanica gamuza ex¬ 
primi possunt. 

17. typi [fipos]: sunt ipsae litterarum for¬ 
mae; vocabulum sumimus ab arte typogra- 
phica. 

18. benzina [bencina\. de hac voce cfr. 
quae alibi dixi (Pal. Lat., 29 (1959) 87 n. 36 
—in nota «benzina* scribendum erat—). 

19. malleorum serie \teclado]: Vallauri 
habet: «regularum series»; Luciano: «malleo¬ 
rum series, malleoli»—quae Bacci probat- ; C. 
Mariano: «pinnarum, linguarum, malleorum 
ordo vel series* (in organo); nescio an «aba¬ 
cus* ex rei similitudine probari possit; «fasta- 
turam, tastarium» (in organo) nescio quis in 
Societate Latina (4 (1936) 59) innovare voluit, 
quem fortasse pauci sequentur. 

— uno seinper tenore et una impulsionis vi malleolos pulsa eosque leni* 
ter deprime. 

8. C um autem domum me conferrem Marcus amicus mihi obvius fac¬ 
tus est, cui cum laetitia gestiens dactylographum me emisse dixissem —ipse 
vero cum non tantum machinae tractationem nosset sed et machinarum esset 
reparator — , in singulis describendis et explicandis machinae scriptoriae par¬ 
tibus ducem et magistrum se fore peramice promisit. Domum igitur ingressi 
ad dactylographum assedimus ejusque descriptionem ita digessit: 

9 Haec est machina scriptoria Hispano-Olivettiana 20 —novum quidem 
exemplar Domus, «Lexicon 80» dicitur, quae uti vides vere cataphracta 21 
est—; litterarum typos in extremis vectibus 22 mobilibus caelatos habet; qui 
vectes, cum hi malleoli comprimuntur, statim excitantur et typi in charta de¬ 
scribuntur ope taeniae 23 colore intinctae. Singulis digitorum pulsationibus 
cylindrus 24 et taenia uno spatio ad sinistram procedunt, cum autem versus 
conscriptus est, carrulus 25 ad laevam defertur ut alia ducatur linea. 

10. Malleolorum vides et pinnularum seriem et in infima parte spa¬ 
tiorum vectem M ; cum autem prima littera grandibus litteris est scribenda 
pinnula, quae ad sinistram * 2 et ad dexteram #25 est, deprimitur: quod si vox, 
index, sententia grandibus litteris scribenda sint, alia juxta est stativa «ma¬ 
juscularum* pinnula * 3 ; habes etiam reditionis pressoriolum M ut, si quid 


20. Hispano-Olivettiana: Domus itallca 
Olivetti propriam conficit machinam scripto¬ 
riam eamque variis formis instruit: sunt 
enim machinae officii, portabiles, manuales, 
electricae. In Hispania ab eadem domo vo¬ 
cantur Hispano-Olivetti: quam in latinum 
convertas «Ollvettiana *, ut saepius in Lati - 
nitate Vaticana leges. 

21 cataphracta [ blindada, acorazada]: 
per translationem «cataphracta» dicitur, est 
enim vere ferreis laminis conserta tectaque. 

22. vectibus \palanca]: «vectim, vecticu- 
lum* optime in hac re per translationem di¬ 
cimus, cfr. Alma Roma, 24 (1937) 45. 

23. taeniae colore intinctae [citita de 
color]: «taeniam» usurpemus—quam alii etiam 
«lemniscum (cfr. Alma R., 24 (1937)45), fas¬ 


ciolam, vittam» dixerunt—; «colore intincta»: 
si mavis «colorata»; «colorius» vero est variis 
coloribus pictus; neque opus videtur ut tae¬ 
niam «coloriferam, colorificam» faciamus. 

24. cylindrus 1 rodtllo]: e9t «lapis aut 
lignum aut quidvis aliud, oblongum quod sit 
ac rotundum instar columnae, aequale tamen 
omnibu 9 partibus...» (cfr Forcellinium, s. v.); 
quae vox rei aptissime aptatur. 

25. carrulus [carro]: fortasse ita dictum 
quia movetur, 9eu ab una in aliam partem 
machinae decurrit. 

* 3. stativa majuscularum pinnula \ tecla 
fijamaytisculas ]: «stativus» e9t 'qui stat, fixus. 
Immobilis' Licet veteres dixerint «grandes, 
grandiores litteras», nos «majusculae» voce 
claritatis et brevitatis causa non nunquam 


(1) Lectores humanissimi id animadvertant rogamus numeros, quibus stellula praepo 
nitur, ad imaginem machinae delineatam et ad verborum indicem, quae in adversa pagina 
prostant, referri 

Pauca facimus verba de vocibus et locutionibus quae ad ipsius machinae partes subtili 
ratione designandas spectant ut si quis e legentibus alia proterre et proponere velit vocabula, 
in proximi9 fasciculis id faciat libenter. 

* 1 spatiorum vectis 

* 2 pinnula grandium litterarum 

* 3 pinnula majuscularum stativa 

* 4 reditionis [regressus], pressoriolum 

* 5 clavicula coloris taeniae 

* 6 calculatoris decimani retinaculum 

* 7 manubriolum linearum, m. interspatiorum 

* 8 caput laevum cylindri 

* 9 orbiculus conexionis 

* 10 clavicula stativa interspatiorum 
*11 vecticulus solvendo carrulo 

* 12 vecticulus marginum automatorum 

* 13 marginum retinacula 

* 14 spatiorum indiculus 

* 15 chartae sustentaculum 

* 16 cylindrus 

* 17 pressorium prius chartae 

* 18 vecticulus marginum 

* 19 caput dextrum cylindri 

* 20 vectis solvendae chartae 

* 21 vectis premendae chartae 

* 22 globulus calculatori decimano auferendo 

* 23 globulus marginibus auferendis 

* 24 calculatoris decimani globuli 

* 25 pinnula dextra majuscularum 


barra de espacios 

tecla de las mayiiscuhs 

tecla fijamayusculas 

tecla de retroceso 

indicador dei color de la cinta 

fijatopes dei tabulador 

palanca espaciadora mterlineal 

cabeza izquierda dei rodillo 

bot6n dei embrague 

palanca dei cambio de interlineacidn 

palanca para soltar el carro 

palanca de los marginadores automdticos 

marginadores 

indicador de espacios 

apoyo, repisa dei papel 

rodillo 

aprietapapeles delantero 
palanca de los marginadores 
cabeza derecha dei rodillo 
palanca sueltapapel 
barra pisa papel 

anulador de los topes dei tabulador 
sueltamargen y pdrrafo 
teclas dei tabulador decimal 
tecla de r echa de las mayusculas 

perperam scripsisti aut mutare vis, deleas aut corrigas. Non nunquam taenia 
duplici colore apponitur; ut autem colorem in scribendo seligas hanc coloris 
claviculam* 5 convertes. Sunt etiam calculatoris decimani globuli * 24 ad ratio¬ 
nes computandas et calculatoris retinaculum * 6 . Cum vero linea absoluta est 
hoc interspatiorum manubriolum * 7 leniter manu comprimes, quo charta unum 
spatium supra ascendit et locus ad aliam lineam scribendam datur; juxta est 
caput laevum cylindri* 8 , cui dextra parte caput dextrum* 19 respondet, et 
conexionis orbiculus * 9 . 

11. Lineae uno spatio vel duobus inter se separantur, quod facile hac 
stativa clavicula interspatiorum * 10 assequeris; ut autem lineae eodem sem- 
per incipiant et finiant loco seu in uno consistant chartae margine est vec- 
ticulus solvendo carrulo * n et ad laevam et ad dexteram sunt marginum 
automatorum vecticuli * 12 * 18 et marginum retinacula* 13 . 

Sunt etiam spatiorum indiculus* 14 —si spatia computare vis— et char¬ 
tae sustentaculum * 15 ; cylindrus * 16 in quo charta implicatur et pressorium 
prius chartae * 17 . Invenies tandem vectem solvendae * 20 aut premendae char¬ 
tae * 21 , globulum auferendo calculatori decimano* 22 et marginibus auferen¬ 
dis * 23 (seu emarginantem). 

12. Quod si nonnulla epistulae tuae vel scripti exempla excudere vis, 
in promptu est charta transcripticia 26 , qua adhibita haud pauca habebis 
transcusa exempla 27 . 

13. Praecepta et explicationem machinae scriptoriae, quas a Marco 
perhumaniter accepi —cuique maximas egi gratias—, memoria tenebo ut fa¬ 
cilius in dactylographo tractando in posterum me expediam. 

Jos. M. a Mir, C. M. F. 


uti possumu9, nam et Cicero «majusculam 
curam» adhibuit et Plinius «folia majuscula». 

* 4. reditionis pressoriolum [tecla de re¬ 
trocedo]: «reditio» est 'reditus, regressus' et 
adhibetur a Caesare et a Cicerone; «presso* 
riolum» est «parvum pressorium i. e. instru¬ 
mentum quo aliquid premitur». Dic etiam 
«pressoriolum,pinnula regressOs, retro agens». 

* 24. CALCULATORIS DECIMANI GLOBULI [tc- 
clas dei tabulador decimal ]: «globulum» adhibui 
in his malleolis designandis quia ex singulari 
eorum forma globulos exprimere videntur. 
«Decimanus» est ad decimum numerum per¬ 
tinens; Valiauri, Mariano, Bacci aliique ita 
decimal interpretantur: «decimanus, decuma¬ 
nus». — «Calculator» est qui rationes confi¬ 
cit, eaque vox a Martiale usurpatur et re| 
bene consonat. 

* 7. MANUBRIOLUM INTERSPATIORUM \palan- 
ca espaciadora interlineal]: «manubriolum» est 
'parvum manubrium: quo aliquid manu tene¬ 


tur', remque apte exprimere videtur. —Forsi¬ 
tan aliquibus «tolleno» placeat. —«Interspa¬ 
tium» significat 'intervallum' et est apud 
Tertullianum, Orat., 25. 

* 9. conexionis orbiculus [botdn dei em- 
brague |: «conexio» est 'conjunctio, actus 
conectendi' et embrague est 'actus conectendi, 
communicandi cum axe motorio'. - «Orbicu¬ 
lus» est 'parvus orbis, circulus, rotula'. 

26 charta transcripticia [papel de calco 
(de copias )): «transcripticius* est 'per trans¬ 
criptionem transcribendo, exscribendo factus’. 

27. transcusa exempla [ejemplares, copias 
calcadas, sacadas a calco]: cum «cudere» sit 
'pulsare, tundere', «transcusa exempla» erunt 
illa folia, illae chartae quae uno ictu, dum in 
dactylographo scribis, tunduntur et ope 
transcripticiae chartae transcribuntur (de his 
vocibus cfr. Fornarius - Avenarius, Alma 
Roma, 24 (1937) 45 et Joveus, Ibidem, 14 
(1926) 49). 



De varia M. T. Ciceronis 
epistularum inscriptione 


Haud vana quidem et inutilis erit Palaestrae Latinae lectoribus haec de 
inscriptionibus, quae in epistulis Ciceronis inveniuntur, commentatio. Enim- 
vero, aperte constabit oratorem ex omni memoria praestantissimum, cum ad 
homines amicissimos litteras daret, salutationem oppido quam brevissimam, 
in epistulis vero publice datis, et pleniorem et uberiorem fere semper adhi¬ 
buisse. Quod quidem ab oculato lectore, cui elegantiores Tullii epistulae in 
amore sunt non potest non clare animadverti. 

Atque non solum initio, verum etiam in fine epistularum, cum quis 
eum ad quem scribit salvum esse jubet, discrimen aliquod in orationis forma 
deprehendas. Sed ne diutius lectorem teneam, dicamus: 

1. De varia salutationis forma in epistulis publice datis . — In his scriptis, 
quae maximum in re vel publica vel privata summi oratoris momentum 
habent tum ex rerum pondere et gravitate de quibus agitur, tum ex virorum 
praestantia ad quos dantur, plena habetur inscriptio verbis et honoribus 
additis. Sed exempla promamus oportet: in epistula ad consules, praetores 
e. q. s. data —id est, Fam. X, 8— haec fere leguntur: «Plancus imperator 
cos. des. s. d. coss pr. tr. pl. senatui populo plebique Romanae». Similia 
habentur in epist. X, 35 et XV, 1 et 2. 

In has epistulas publice datas etiam earum magna pars referenda est, 
quarum exempla interdum Cicero cum epistulis ad Atticum mittit, ut: 

Att. VIII, 11 A-D; 12 A-D; IX, 6 A; IX, 11 A; 16, 2. X, 8 B; XIV, 13 
A et B 

2. Epistulae ad familiares et amicissimos datae. — Neminem latet, Tullium 
in epistulis ad Atticum missis, semper in salutatione presse scripsisse hoc 
pacto: «Cicero Attico salutem». Una tamen excipitur, nempe III, 20, quam 
satis urbane sic inscribere voluit: «Cicero s. d. Q. Caecilio Q. F. Pomponiano 
Attico». Hac una tamen excepta, eam omnino rationem servavit, etiam in 
epistulis ad eos familiares datis, quibuscum necessitudine, velut cum Quinto 
fratre et cum Terentia uxore, conjunctus erat, aut quibus amicissime uteba¬ 
tur, ut Ser. Rufo, Caelio, Paeto, Cassio, Bruto. 

Sed in epistulis, quas ad hos misit, multae occurrunt in quibus praeter 
brevem illam familiaremque inscriptionem etiam plenior et gravior, additi? 

praenominibus honoribusque supra memoratis appaiet posito verbo «dicen¬ 
di *: sic scripsit litteras IX, 15, 16, 21 inscriptas «Cicero Paeto sal.*. 17. 
20, 22, 23, 25 «Cicero Paeto*, sed 18, 19, 24, 26 inscriptas» Cicero Paeto 
s. d.». Quas Ser. Sulpicio Rufo misit epistulas IV, 1-6 et XIII 17, inscripsit: 
* M. Cicero s. d. Ser. Sulpicio»; sed XIII. 18-28 b: «Cicero Servio sal». In 
epistulis ad Terentiam datis XIV, 1-6 et 10-24 verbum «dicendi* additum 
est, epistulae 7-9 carent verbo. Omissum verbum etiam est in epistulis ad 
Tironem XVI, 2,10, 13, 14. 15. 17, 18. 19, 20. 21 («Cie. f. ad. Tii.»), 22-24, 
25 («Cic. f. ad. Ti r.»); sed 12 inscripta est: «Tullius S. D. Tironi suo». In 
1, 3-9 (excepta ep. 8, quae a. Q. fr. ad Tir. data est) et 11, fortasse quia a 
compluribus missae sunt (a Cic. patre et filio, et a Q. patre et filio, a Terentia 
et Tullia), verbum «dicendi» additum est. 

Monendum est, saepius ab iis, ad quos Cicero plena inscriptione litteras 
dabat, cum ipsi ad Ciceronem scribebant, brevem illam formam usurpatam 
esse: ut a Marcello, ad quem Cicero IV, 7-9 litteras misit inscriptas: «M. Cice¬ 
ro s. d. M.*. Marcellus ad Ciceronem scripsit, ep. 11, «Marcellus Ciceroni 
sal. plurimam». Sic legitur VI, 5 et 6: «M. Cicero s. d. A. Caecinae», sed 
VI, 7: «Caecina Ciceroni plur. sal.*. Caelius, cum ad Ciceronem litteras da¬ 
bat, familiari semper inscriptione: «Caelius Ciceroni sal.» usus est, hic vero 
in litteris ad illum datis, II, 8*16 et 19, pleniore et graviore, velut II, 9: «M. 
Cicero proconsul s. d. M. Caelio aedili curuli designato». 

Ex h is jam exemplis apparet, utramque orationis formam usitatam fuisse 
et breviorem et uberiorem. Ita tamen, ut ibi, ubi brevior usurpata est torma, 
praenomen plerumque omissum est: neque id tamen certum est: legimus 
enim in epist. ad Fam. XI, 29: «Cicero Oppio s. d.», et contra XIII, «M. 
Cice ro R. Gall io». 

Quae cum ita sint, pro certo id tantum affirmari potest inter homines 
amicissimos usitatam esse formam ellipticam («Ciceio Attico sal.)», in epis¬ 
tulis publice datis pleniorem et uberiorem («M. Cicero Imp. s. d. Cn. Pom¬ 
pejo Magno Proconsuli»), sed interdum etiam ab amicis hanc uberiorem 
formam usurpatam esse. 

Bene notandum est Tullium, cum de sua ipsius re graves ad Caesarem 
litteras daret, eas inscripsisse, Att. IX, 11 A: «Cicero imp. s. d. Caesar; 
imp.», et similiter in ea, qua C. Trebatium Caesari commendabat, Fam . VII, 
5: «Cicero Caesari imp. s. d.*. Familiari vero allocutione est usus in ep. Fam. 
XIII, 15 et 16: «Cicero Caecari imp. sal.», quibus Precilium et Crassum illi 
commendabat. 

3. De verbis quae Cicero adhibet cum in epistulis vale dicit. — Reliquum est, 
ut de verbis quae in fine epistularum plerumque Cicero usurpat, strictim 
agam. 

In exemplis ex epistulis collectis, totidem fere inveniuntur lucutiones 

ellipticae dictionis, totidemque plenae. Unde jam apparet, utramque formam 
aeque fere usitatam fuisse. Sed si quaeras, num qua re hae locutiones inter 
se differant, id fortasse aliquo jure affirmare nobis licet, in plena oratione 
paulo plus inesse videri verae amicitiae et caritatis quam in elliptica: quod 
intellegitur ex ipsis sententiis, velut Att. VI, 4, 3: «Piliae et puellae Caeciliae 
bellissimae salutem dices*. VI, 5, 4: «Valebis igitur et puellae salutem Atti¬ 
culae dices nostraeque Piliae». Et cetera, ut in VI, 8, 5; XII, 42, 3; XIV, 19, 6 
et 21, 4; XVI, 3, 6, ubi ex animo dixit: «Atticam nostram cupio suaviari: ita 
mihi dulcis salus visa est per te missa ab illa: referes igitur ei plurimam 
itemque Piliae dicas velim». 

Omissi verbi «dicendi» exempla si requiris, haec fere leguntur: Att. II, 
9,4: «Terentia tibi salutem»; VI, 3, 10: «Piliae et filiae salutem», et sic 
brevissime etiam scripsit: XII, 17 «Piliae salutem». Hujusmodi vale dicendi 
formulae reperiuntur quamplurimae. Paulo uberius scripsit: XII, 3, 2: «Tu 
Atticam, quaeso, cura, et ei salutem et Piliae, Tulliae quoque verbis, pluri¬ 
mam*. Vide etiam XIII, 22, 5: XIII, 49, 1. XIV, 20, 5. 

Sed haec verbi dicendi ellisio ansam mihi praebet ut nonnulla in proxi¬ 
mum numerum attexam de istiusmodi ellipsi Ciceroniana, quae identidem in 
ejus epistulis occurrit. 

Leo M. Sansegundo, O. S. B. 


BIBLIOGRAPHIA 


Toffanin, Giuseppe — L'Arcadia. Saggio Sto- 
rico, 3 edizione. Nicola Zanichelll Editore, 
Bologna, 1958. 

Velut compendium et summa historiae 
litterariae de Arcadia opus hoc. Clarus in re 
historica vir G. Toffanin qui in vulgus jam 
ediderat librum Storia delLUmanesimo, et qui¬ 
dem simile aliud opus UEreditd dei Rinasci- 
mento in Arcadia, nunc tandem hanc scriptio¬ 
nem L'Arcadia tertium edidit. Editio autem 
haec nobili oratione de Scipione Maffei, duo. 
bus ab ejusdem obitu interjectis saeculis, 
adaucta. 

In duodeviginti capita totum opus aptis¬ 
sime, hac vero ratione, divisum apparet: L 
Italia e Erancia nel Classicismo dei Seicento (pp. 
5-21). II. Jl Padre Bouhours (pp. 23-32). III. II 
Padre Ettorri (pp. 33-36). IV. La rivolta degli 
Arcadi M inori (11 M archese Orsi) (pp. 37'42). 
V . La rivolta degli Arcadi Minori (Eustacchio 


Manfredi) (pp. 43-48). VI. II solo moderno 
d’Italia; Erancesco Montani (pp. 49-56). VII. 
Risposta al Montani (Girolamo Baruffaldi (pp. 
51-62). VIII. 1 grandi Arcadi (II Gravina) (pp. 
63-72). IX. I grandi Arcadi (Scipione Maffei) 
(pp. 73-84). X. I grandi Arcadi (L. A. Mura- 
tori) (pp. 85-96). XI. Girolamo Tagliazucchi (11 
genio delle lingue e Videa dell’ ottimo) (pp. 97- 
104). Xll. Del latino (pp. 105-116). Xlll. Due 
Italiam non sedentari (LAbate Conti 1 (pp. 117- 
124). XIV. Due Italiani non sedentari (P. 1. 
M artello (pp. 125-136). XV. La scoperta della 
letteratura italiana (Giulio Cesare Becelli) (pp. 
137-144). XVI. La scoperta della letteratura ita¬ 
liana (II Baretti) (pp. 145-150). XVIJ. Lo scio- 
pero della lingua (pp. 151-158). XV11I. 11 grande 
Assente (pp. 159-164). 

Conclusio (pp. 165-178) et appendix (pp. 
179-208), de Scipione Maffei oratio, tanquam 
operis huju9 modi fastigium. 

Philoponus, C. M. F. 



PER ORBEM 


P. Andreas 
Haberi, S V. D. 

— Hoc vertente 
anno P. Andreas 
Haberi, S. V. D. 

—quem legentes 
Palaestram Lati¬ 
nam Avenarium 
norunt— com¬ 
mentariorum nos¬ 
trorum assiduus 
et illustris scrip¬ 
tor, ab inito Sa¬ 
cerdotio diem an¬ 
niversarium qua¬ 
dragesimum men¬ 
se februario cele¬ 
bravit. Et est sane 
quod omnes ve¬ 
hementer cum illo 
exsultemus et 
gaudeamus. Ipse 
enim Sacerdotium ministerio optime 
tungens complevit et linguam latinam 
— «gloriam sacerdotum*— sedulo ex¬ 
colens mirifice decoravit. 

In Alma Roma evulganda mag¬ 
nopere laboraverat eosque commen¬ 
tarios exstinctos aut nemo aut si quis 
ille deflevit. Quanta vero affectus est 
laetitia cum hanc Palaestram Latinam 
nascentem placido lumine vidit, quan¬ 
ta cum adultam!... Paucis enim lingua 
latina tam est cordi quam Avenario; 
pauci tam vivacem credunt et exem¬ 
plo suo demonstrant; pauci ita latine 


loquuntur et scri¬ 
bunt. 

Lectores ne 
unum fere libel¬ 
lum Palaestrae 
Latinae legant 
ubi Avenarius 
non adsit, sive 
nova verba cu¬ 
dens, sive ab ali¬ 
is proposita ad 
obrussam exi¬ 
gens, sive aliis 
proponenda re¬ 
quirens, sive nar¬ 
ratiunculam aut 
historiolam exhi¬ 
bens. His omni¬ 
bus aliisque de 
causis, quia Ave¬ 
narius non modo 
scriptor est te- 
cundus et in litteris vel maxime ver¬ 
satus, sed quia omnibus amicus est 
carissimus et Sacerdotum exemplum 
dignissimum, a. d. VIII idus februa¬ 
rias illum mente et animo pie comi¬ 
tati sumus, cum eoque gratias Deo 
maximas referente socii fratresque 
libentibus animis conjungemur. 

Cum etiam nunc LXXV annos 
natus satis valeat, sperari licet ab 
optimo amico et bene merenti de 
litteris latinis etiam in posterum ejus 
ingenii haud paucos fructus, si Deus 
illum inter mortales conservaverit, 

quod ex animo optamus et a Domino, qui est totius vitae et salutis Fons, 
petimus et obsecramus. 

Rvmus. P. Arcadius Larraona, C. M. F. in Collegium Patrum S. R. E. 
Cardinalium est cooptatus. Maximum hic nuntius attulit gaudium Palaestrat 
Latinae scriptoribus, quod P. Larraona Frater noster carissimus est —Clare* 
tianus et Cordis Mariae Filius — , quodque ejus merita praeclarissima publice 
recognita sunt et sacra Purpura decorata. Emmi. P. A. Larraona opera cum 
in aliis tum praesertim in iis quae ad statum religiosum spectant, elucet. 
Cum munere a becretis Sacrae Congregationis Religiosis praepositae furge- 
retur mirum quanta quantique momenti in bonum Ecclesiae et Religiosorum 
pertecerit. Sufficiat ejus partes significare in illis Constitutionibus Apostolicis 
statuendis condendisque quae Provida Mater, Sponsa Christi, Sedes Sapientiae 
inscribuntur. 

At Emmo P. Cardinali Larraona praecipua sine dubio debetur et obve¬ 
niet laus ex nova studiorum Religiosorum sodalium ordinatione ab eo digesta 
et suprema auctoritate ab Apostolica Sede roborata et sancita. In qua quidem 
studiorum ratione praecipuus honoratusque —ut fas est— humanae institu¬ 
tioni tribuitur locus alumnorum mentibus conformandis atque latinarum et 
graecarum litterarum assiduum altumque studium iterum iterumque praeci¬ 
pitur. 

Novo Patri Cardinali bona omnia ex animo peroptamus 

V Colloquium cultorum linguarum ex omnibus gentibus, Romae 
habitum est, in quo agitata est quaestio: «lingua latina hodie, lingua latina 
cras»... E duodecim Europae nationibus centum fere viri convenerunt ab 
Instituto quod «Methodus naturae* nuncupatur invitati ut expenderent 
agerentque quo modo lingua latina tradatur, qua vero ratione in posterum 
necessario sit tradenda. 

Post Doctorem Devoto, praesidem, orationem habuit ci. Dr. Schilling, 
Argentoratensis (Strasbourg), qua commonstravit linguam latinam ex studio¬ 
rum ordinationibus rationibusque perituram nisi vivax et vigens et «hodier¬ 
na» reddatur. 

Professor vero Hanslik, Vindobonensis, id maxime commendavit ut 
magistri in scholis latine loquerentur et latine loquendo docerent linguam 
latinam, non secus ac magistri recentes linguas tradunt. Hanc unam esse 
viam et optimam qua salvam linguam latinam in hoc rerum discrimine 
conservemus. 

Dr. Paratore, Romanus, praecipuam causam qua studia latina concide¬ 
rint in eo esse ponendam, quod magistri aut imperiti aut imparati sint, asse¬ 
ruit. Quare plane necessarium ducit magistros et professores prius parandos 
et informandos optima doctrina esse, ut experti multos —quam plurimos— 

scriptores latinos noscant et per scriptores linguam qua illi usi sunt. Quam 
linguam —penitus ex ipsis scriptorum libris perceptam— deinde tradant, 
inflatam illam et mere «tneoricam» grammaticae cognitionem devitantes 
Magni tacit exercitationem illam qua ex linguis vernaculis selectae oraticnes 
in latinum convertuntur Quam exercitationem omnino necessariam aestimat 
illi qui penitus hanc linguam cognoscere cupiat. 

Eadem iere dixit Sorbonnensis Doctor Lejeune, qui et asseruit tum 
demum discipulum difficultatem auctores latinos legendi superaturum cum 
latine cogitare didicerit. Quod autem ut flat nova prorsus ingredienda sunt 
itinera. 

Etiam de litteris latinis apud Europae gentes appellandis quaestio agi¬ 
tata est. 

Doctores omnes laetissimi exceperunt nuntium latinum quem Summi 
Pontificis Joannis XXIII nomine misit Emmus. Cardinalis Takdini; 


«Beatissimus Pater valde gavisus quod 
Pontificia Gregoriana Studiorum Universitas 
hospitio excipit eximios ex omnibus gentibus 
Latinitatis cultores, sub ductu auspicioque 
The Nature Method Institutes Romae conventum 
agentes; laudat consilia laboresque doctorum 
virorum qui, insidiis aetatis technicae rationis 
studiosioris obsistentes, perdiscunt tuentur 
evulgant nobilissimum Romanorum sermo¬ 


nem, priscae luculentissimae sapientiae cusio 
dem, perspicuorum ingeniorum probatum 
artificem, ven nominis humanitatis alicrtn , 
aureum populorum vinculum; ac plurimum 
cupiens ut eorum nisus opimum pariant 
fructum, solacia meritaque progignant, hujus 
rei causa ipsis et ipsorum inceptis Dei Omni¬ 
potentis opem supplici prece orat». 

Cardinaus Tardinl* 


Victor in Certamine Poetico Hoeufftiano —quod singulis annis 
Amstelodami in Batavia celebratur— discessit anno MDCCCCLVIIII cl. vir, 
Ferdinandus M. a Brignoli, natione Italus, cui iterum aureum victorum nu¬ 
misma concreditum est ob po6ma cui est index Emeriti. In eo senex quidam 
musicus effingitur cum veterano Augusti aetatis tibicine colloquens cum 
eoque de musicis instrumentis et modulatis formis agens. F. M. Brignoli 
unus est ex illis paucissimis viris qui bis ex hoc certamine victores disces¬ 
serunt. 

In certamine anni MDCCCCLVIII magna laude carmina ornata erant 
Olyndi Pasqualetti (Pellicientis lunae dolus), F. M. Brignoli (Homullus), 
Joannis Ambrosi (Iter peractum), Jacobi Porcelli (Castaneas, castaneas tostas). 
Quo tamen anno nemo primum tulit praemium. In Certamine enim Hoeuf¬ 
ftiano non bonum, ne melius quidem, sed optimum, perfectum, exquisitum 
tantum praemio maximo donatur. 


Certaminis Capitolini X victor, qui primum tulerit praemium, nemo 
inventus est. At alterum ex aequo distributum est intei Albertum Albertani 
(Syracusae captae), Aldo Bartalucci (Sermocinatio matutina), Joachim Petrolli 
(Qua ratione quibusque artificiis quaedam mihi nota animalia hominesque sibi victum 

apparent). Laudis mentione digni habiti sunt Dionysius Altamura, Joseph 
Morabito, Olyndus Pasqualetti, J. Petrolli, Felix Sanchez Vallejo, S. J., 
qui *Bruxellensis Expositionis triduanam perlustrationem» descripsit. 

Natalicia Domini laetantes egimus, nostroque gaudio socii et lecto* 
res consociati sunt. — In hac Palaestrae Latinae Sede Barbastrensi quamplu- 
rima, diebus Domini natalibus annoque ineunte novo amicorum gratulationes 
accepimus, quibus gratias referimus maximas. Nonnulli et gratulationem 
miserunt et gratissimo modo miserunt: «latine». Juvat amicorum verba 
referre: Josephus Eberle, nobilis poeta, (qui quidem cum uxore hinc inde 
ad genua Ciceronis —filii carissimi— assident depicti) haec scribit: 

«Gratias agimus! Felix faustusque 
proximus annus et vobis sit usque*. 

J. Holzer haec habet: «Opto ex animo, ut tibi omnibusque Barbastren- 
sibus amicis festa Natalicia prosperrime procedant Infansque Divinus confe¬ 
rat dona caelestia. Fausta quaeque in annum novum!». 

Dr. Alfonsus Isnenghi et D. a Melania Isnenghi «moderatoribus Palaestrae 
Latinae gratias agunt et iis quoque annum Domini 1960 bonun faustum feli 
cem fortunatumque jubent esse». 

Georgius Stolz, Neoboracensis (New York): «Xti. Salvatoris Natales 
sollemnes ac felicem totius anni decursum precor tibi, Domine reverendissi¬ 
me, vir humanissima eru dit ione, latinitatis coientissime. Deus Optimus 
Maximusque bene fortunet tuam et tuorum commilitonum operam». 

Lege Bonamici Actensis (Goodwin Beach) verba suavissima: 

«O, Domine Jesu, quo na9cente, benevoll9 Odiis laborantum, mala perpetientium, 

Caelestis angeli cecinerunt hominibus Humiles, istam rogamus, pacem, infundito». 

In terra pacem, jam nunc hominum in pectora 

Sunt qui Musarum melos perceperunt et oratione adstricta animi sensa 
rettulerunt. Dr. Xaverius Echave-Sustaeta ita dulcissime canit natum nobis 
Dominum: 

«Omnia rident: caelesti munere tellus, 
aspice, fit caelum. Est tibi natus Amor*. 


Jacobus Sidera, C. M. F. 

G Sobejano. — FI epiteto en la lirica espafiola. 

Btblioteca Romanica Hispanica, Hdit. 
Gredos, Madrid, 195b, p. 502. 

Aliud volumen quo «Bibliotheca Romani¬ 
ca Hispanica» merito nobilitatur; quae lucu¬ 
bratio Doctorls G. Sobejano ut thesis docto- 
ralis ad Facultatem Philosophiae et Littera¬ 
rum In Universitate Matritensi die 30, 4, 
1955 allata est, 

Liber tum rei novitate tum modo quo G. 
Sobejano illum exaravit litterarum hispanf- 
carum cultores non potest non delectare. Uno 
quasi conspectu totum opus lectorum gratia 
intueamur. Primum in prooemio historia vo 
cis «epitheti» apud Graecos, Romanos, me¬ 
diique aevi grammaticos prostat. Deinde fu¬ 
sius investigatur quo pacto interpretati sint 
et explicaverint hanc vocem et grammatici et 
rhetores ut Aristoteles, Demetrius, Quintilia¬ 
nus, Donatus, Sacerdos, Charisius, Diomedes, 
S. Isidorus, Beda, et recentius Matthaeus de 
Venddme. Godefridus de Vinsaaf, Joannes 
de Garlande, et in renatu qui dicitur littera¬ 
rum Belley, Ronsard Scaligerus, G. Fabri¬ 
cius, G. Sabinus, Revisius Textor, Gbmez 
Hermosilla ceterique primae notae scriptores. 
In prima parte, quam distingui oportet, G. 
Sobejano naturam epitheti, ut adjectivi, mor¬ 
phologica, semantica, syntactica, stillstira 
ratione ac via perscrutatur. Sub stilisticum 
aspectum quod venit, id satis arridet quod 
ita subtiliter distinguuntur et distribuuntur 
epitheta velut verba significanti vi praedita 
quibus mundi rerumque conspectus sive ima* 
ginativus sive affectivus sive imaginativus et 
affectivus ostenditur: epitheta utpote propria, 
accidentalia, communia, metaphorica, dina 
mica, statica, objectiva, subjectiva ceteraque; 
quorum juxta frequentationem magna illa 
genera litteraria (po&sis nempe lyrica, epica, 
dramatica) rediguntur et ordinantur. 

Ut epitheton quod cujusque proprium est 


dilucide exprimit atque significat, ita quoque 
sectarum seu scholarum litterariarum haud 
incertus videtur index. Unde facile intellegas 
pondus et auctoritatem alterius partis operis 
de epitheto apud poetas lyricos hispanos; G. 
Sobejano enim praecipua ac summa quasi 
culmina po£seos lyricae hispanicae percurrit 
ubi perampli ad campos litterarum patent 
prospectus: Berceus, Joannes Ruiz, Mena epi¬ 
theton ut ahegoriae inserviens adhibent; apud 
Garcilasum epitheton plane naturam rei seu 
proprietatem indicat juxta quoddam quasi 
exemplar jam inde antea mente depictum et 
excogitatum; apud divum vatem Herrera 
eandem indolem habent epitheta, sed abun- 
dantiora, accuratiore lexici selectione adhibi¬ 
ta, summaque vi et emphasi praedita; G6n* 
gora fere eandem sequitur viam quamvis su¬ 
perioribus poetis ingenio et novitate poetica 
praestet; apud Menendez Valdes epitheton 
quandam teneram, voluptariam animi molli¬ 
tiam significat; vates rerum insolentium stu¬ 
diosi seu «romantlci», ut vulgo dicam, epi¬ 
theti ope in primis honorem, animi motus, 
tristia, incerta, mysterii plena vivide expri¬ 
munt; recenriores vates et classicos et ro- 
manticos formali verborum selectione longe 
superant; poStae qui vulgo «puri» ut Georgius 
GuilUn dicuntur, suggerentibus epithetis 
scatent, dum poemata novissimorum vatum 
• subrealismum» (parcas insolenti voci) sec¬ 
tantium epithetis secum repugnantibus, male 
cohaerentibus, excedentibus veritatem abun¬ 
dant. 

Quod hujusmodi opere studiorum syn* 
tacticorum et stllisticorum provinciam dita¬ 
vit, eo magis sane laudandus Dtor. G. Sobe¬ 
jano quo concinno dicendi genere primus 
in hanc regionem litterarum hispanicarum 
adhuc nostra aetate investigatoribus imper¬ 
viam audacter ac fortunate sese intulit. 

M. Moiina, C. M. F. 

San AdJSTfN. — La Ciudad de Dios. Libros lll - 
V. Traduccl6n de Lorenzo Riber, de la 
Real Academia EspaAola; texto revisado 
por Juan Bastardas, Profesor de la Uni- 
versidad de Barcelona. Vol. II, Barcelona, 
Ediciones «Alma Mater, S. A.», 1958. 

Novum, idque elaboratum, volumen In 
eo corpore «Colecci6n hisp£nica de autores 
griegos y latinos»: quod librum tertium,quar¬ 
tum, quintum amplectitur, ex laudatissimo 
opereS. Aurelii Augustini Episcopi, «De Ci¬ 
vitate Dei» contra paganos, libri XXII: In 
omnes Jam fere orbis terrarum linguas con¬ 
verso. 

Textum vero latinum iterum recognovit, 
atque scito apparatu critico exornavit, claris¬ 
simus vir Joannes Bastardas, In Universitate 
Barcinonensi Professor, cui quidem In re 
opitulata est nobilis doctrix Maria C. Catala, 
eadem In Universitate adjutrix Cathedrae 
Philologiae Latinae. 

Conversio autem in linguam hispanlcam 
ab emerito scriptore Laurentio Riber, ex Re¬ 
gali Academia Hispana, exarata fuit. Ex Auc¬ 
torum Igitur assiduo studio et diligenti cura 
satis patent hujus operis virtutes, quod culto¬ 
ribus scientiae philosophicae et historicae 
atque latinarum litterarum maximo opere 
commendatum volumus. 

A. MarquSs, C. M. F. 

Recherche a Augustiniennes. Volume I. Paris, 
fitudes Augustiniennes. 8, rue Fran^ois I cr 
- Ville. 1958. 

Hoc volumen rebus et quaestionibus ma 
xime densum supplementum est ephemeridis 
«Revue des Etudes Augustiniennes», quod 
quidem et alia deinceps volumina subsequen- 
tur, ubi In vulgus luculentiora et ampliora de 
re Augustiniana edantur scripta. 

Hoc primo in volumine non nullae pro¬ 
stant lucubrationes, a clarissimo viro Joanne 
P6pin suscitatae atque in unum redactae. 
Quattuordecim admodum nonnullarum Fa¬ 
cultatum et nationum Professores ad volumen 
evulgandum operam sociarunt. Cujus praes¬ 
tantiam et rerum momentum ex Indice facile 
percipies: 


Blemenkranz Bernhard: Augustinus et Ju 
daei - Augustinus et Judaismus (p. 225). Cadier 
lean: Sanctus Augustinus et • Reforma* (p. 370). 
Chaix Ruy Jules: Anti-historicismus et Theolo¬ 
gia historiae (p. 287). Courcelle Pierre: Proposita 
antichristiana a Divo Augustino relata (p. 149). 
Mandouze Andr€: Sanctus Augustinus et religio 
romana( p. 187). Mohrmann Christine. Sanctus 
Augustinus scriptor (p. 43). 0'Meara John J.: 
Augustinus et Neo-platonismus (p. 91). Pellegri- 
no Mlchele: Sanctus Augustinus animarum pas¬ 
tor (p. 31/). P6pin Jean: Sanctus Augustinus et 
allegoriae prototypus (p. 243). Perler Othmar 
Itinera Sancti Augustini (p. 5). De Plinval 
Georges: Prosperus Aquitaniensis Divi Augustini 
interpres (p. 339). Rondet Henri: Theologia 
gratiae in commercio epistulari Sancti Augustini 
(p. 303). Sollgnac Aim6: Doxographiae et ma¬ 
nualia in institutione Divi Augustini (p. 113). 
Verbeke G^rard: Augustinus et stoicismus (p. 
67). 

Philoponus, C. M. F. 

Calloni Cerretti Giovanna — Tertulliano: 

Vita - Opera - Pensiero. Tip. Editrice Imma- 

colata Concezione. Modena. Prezzo L. 

1 . 000 . 

Commodus de vita et operibus Tertulliani 
libellus a praeclara magistra J. Calloni exara¬ 
tus, cui quidem et alia scita opera «Lucifero 
Vescovo di Cagliarl ed il suo Moriendum es¬ 
se pro Dei Filio», «Donne e Tempi», «L'Ar- 
chivista L. A. Muratori Filosofo provviden- 
ziale della storia* debemus. 

Et vero vitam, opera, mentem magni il¬ 
lius viri Q. Septimii F. Tertulliani cursim, 
sed judicio critico et animo benevolo et hu¬ 
mano ibi invenies. Lepida lectio animum alli¬ 
cit; notulae ad calcem historicae, criticae, 
exegeticae, et abundantes et eruditae; biblio¬ 
graphia copiosa et selecta; typographica deni¬ 
que ars accurata. 

En tibi operis totius index: La vita (pp. 9- 
27). Letteratura nuova per un mondo nuovo (pp. 
27-39). Stnceritd dello scrittore e brevi lineamenti 
dei pensiero dottrinale-teologico , negli scritti mag- 
giort (pp. 39 56). In contrasto con la Chiesa (pp. 
57*68). Opere e pensiero dopo il passagio alLeresia 
di Montano o circa (pp. 68-76). Considerazion 1 

varie, in particolare suliApologeticum (pp.77- 
30) Importanza storica deWopera di Tertulliano 
(pp. 81*82) II « sacrilegium * (Apol., 10) ovvero 
d «■ crimen laesae romanae religionis » (pp. 83*87). 
Arresti e condanne. Persecutori e martire (pp. 87- 
95). I cinque martiri di Thuburdo Minus e la 
* Passio Perpetuae et Felicitatis * (pp. 96 98), 
Conclusione (pp. 98 104). Bibliographia (pp. 105* 
107). 

A. Marqu£s, C. M. F. 

Prof. Dr. Altheim Franz. — Roemische Gcs> 
chichte I ( II, III Walter de Gruyter et CO. ( 
vormals G. J Goeschen'sche Verlagshand- 
lung - J. Guetentag, Verlagsbuchhandlung 
* Georg Relmer • Karl J. Truebner. Veit et 
Comp. Berlin, 1956*1958. 

En tres tibi libros, commodissimae qui¬ 
dem molis, de Romanorum historia, qui no¬ 
bili in illa «Sammlung Goeschen* bibliotheca, 
numero 19, 677, 6/9 notantur. Cui tandem 
addendus liber quartus, in serie 684. Primu 9 
liber est de Romanorum historia usque ad 
pugnam ad Pydnam (168 a. Chr.). 

Hoc vero tenore: 1. Das vorroemische Ita - 
lien (pp. 4 19) 2. Italische und roemische Form 
(pp. 20-29). 3. Das alte Rom (pp. 30*51). 4. Pa- 
triziat und Plebs (pp. 52*60). 5. Sturz und Wie- 
deraufstieg (pp. 60-76). 6. Die Einigung Italiens 
(pp. 76 84). 7. Karthago (pp. 84*101). 8. Rom 
und die hellenistische Welt (102*122). Register 
(pp 123-I2*t). 

Liber autem secundus ad bellum ad Ac¬ 
tium perducitur (31 a. Chr.). Hac ratione: 1. 
Krise (pp. 4*37). 2. Ausgang dei Republik (pp. 
37-66). 3 Gemeindestaat und Reichsstaat (pp. b6- 
77). 4. Caesars Alleinherrschaft (pp. 77*100). 5. 
Consensus universorum (pp. 101*128). Register 
(p. 129). 

Denique liber tertius historiam protrahit 
usque ad bellum ad Pontem Milvium (312 
po9t Chr.). Hoc quidem cursu: 1 . Ursachen 
der Groesse Roms ( pp. 4*18). 2. Folgen der Groes- 
se Roms (pp. 18 34). 3. Augustus: Beschraenkung 
und Ordnung (pp. 34 55). 4. Ausbau des Reichs 
(pp. 55-/9). 5. Die Adoptivkaiser (pp. 79*102). 

6. Soldatenkaiser und Tetrarchie (pp. 102 139). 

7. Literaturnachweis (pp. 139 141). Register ( pp. 
142*148). 


Probato sane judicio de re Romanorum 
historica a claro Doctore Prof. F. Altheim 
disseritur, idque absoluta arte critica; libro¬ 
rum vero lectio commodissima, accuratorum 
ope indicum, redditur Bibliographia copiosa 
et selecta. Ars denique graphica, quod solet 
in bibliotheca «Sammlung Goeschen*, opti¬ 
ma. 

I. GonzAlez, C. M. F. 

Barini Concetta. — Ornatus muliebris . / gioiel- 

It e le antiche romane. Loescher editore. 
Torlno, 1958 

En habes librum expolitum eumque vere 
criticum de omnibus quae ornatum feminarum 
romanarum, historia te9te, constituebant. Res 
autem singulae non tantum technica ratione 
describuntur, sed earum etiam origo, evolutio 
decursu temporum in historia litterisque po¬ 
puli romani erudite investigantur. 

Spectata magistra, C. Barini, et alia opera 
conscripserat de scriptoribus classicis, ut: 
«Res gestae divi Augusti ex monumentis 
Ancyrano Antiocheno Apolloniensi», «Trium¬ 
phalia», «Introductio et commentarium ad 
librum XXXI et XXXIII Historiae T. Livii», 
«Introductio et commentarium ad orationes 
De domo sua et De haruspicum responso, M. 
T. Ciceronis», «Introductio et commentarium 
ad De ira et De tranquillitate animi, L. A. 
Senecae», cet. 

Post eruditissimam de re introductionem 
(pp. 1 24), liber totus In septem capita disper¬ 
titur: I. Ornamenti dei capo (pp. ?5-36). II. 
Inaures (pp. 37 48). III. Moni/e(pp. 49*64). IV. 
Armillae (pp. 65 76). V. Anulus (pp. 77-97). 
VI. Fibula (pp. 97-104). VII. Periscelides (pp. 
105*110). Sequitur conclusio (pp. 111-116). 
totius libri scita summa, atque index triginta 
pictarum tabularum quae textum maxime 
ornant atque explicant. 

A. MarquSs, C. M. F. 

Salvatore, Antonio. — Studi Prudenziani. Ll- 
breria Scientifica Editrice. Napoli, Corso 
Umberto l, 38 40. 1958. 

Tota Italia, civitas cultus humanitatisque, 
multis argumentis, haberi debet; eumque hu¬ 
manitatis cultum corpora illa seu scriptorum 

classicorum editiones perhibent quae perpetuo 
apud Italos in vulgus dantur. Novum modo 
corpus nuntiamus cui nomen «Collana di 
Studi Latini* a praeclaris viris Victorio de 
Falco et Armando Salvatore moderatum. 

Dua9 autem in partes dividitur opus: hinc 
studia de «classicismo* poetae Prudentii, inde 
solutiones ad criticam textus Prudentiani. Eo 
vero materiarum cursu: I. Varietd di atteggia - 
menti e di aspetti dei classicismo prudcnziano (pp. 
11-34) II. Ovidio cristiano (pp. 35-57). III. 
Christianorum Flaccus (pp. 59-77). IV. Arcadia 
Prudenziana (79"1 I5). V Varianti d'autore nel 
Cathemerinon (pp. 119 66). VI. Refluo in Salo 
(Cath . V. 86) (pp. 167 173). VII. \JAddita- 
mentum di U ad Ham. 858 (pp. 175 205). 

Expolita additur appendix de diminurivis 
subtiliter significantibus apud Prudentium 
(pp. 207-222). Atque memoratorum locorum 
index (pp. 223 240). Apparatus criticus in 
infima pagina uberrimus; pellucidus et facilis 
lectu liber; ingenii acuminisque ubilibet co. 
pia: pauci9, monumentum insigne in longe 
praeclarissimum poetam christianum priorum 
aetatum in occidente. 

Philiponus, C. M. F. 

Apollonio Rodio - Le Argonautiche, libro III. 
Testo, traduzione e commentario a cura 
di Anthos Ardizzoni. Adriatica Editrice- 
Bari. Tipografia P U. G. ♦ Roma 1958. 

En tibi hujus operis cursus: Dedicatio (p. 
VII). Scriptoris praefatio (pp. IX-XX). Manu- 
scripta Argonauticorum (pp. XXTXXII) Argo¬ 
nauticorum editiones (pp. XXIII XXIV). Nota 
bibliographica (pp. XXV-XXVII). Textus libri 
tertii Argonauticorum una cum itala conversione 
(pp. 1-105). Commentaria (pp. 107-244). Voca¬ 
bulorum index rerumque praecipuarum (pp. 245- 
255). 

Volumen hoc in illo corpore editur cui 
nomen «Biblioteca de Lettcrature Clas9iche* 
a clarissimis viris Antonio Taglia et Carolo 
F. Russo moderata. Alumnis prae primis lit 
terariarum Facultatum hic liber ab egregio 
professore A. Ardizzoni dicatur, de litteris 
graecis et lac inis bene merito, deque Apollonii 
scriptis meritissimo: anno enim 1930 jam in 
vulgus dederat praeclarum opus: «Apollonio 
Rodio, Studio Editoriale Moderno, Catania*. 


Textus libri tertii Argonauticorum ibi 
adhibitus valde criticus accuratusque; intei 
pretatio itala facilis lectu ac pellucida; notu 
lae grammaticae, rhetoricae, historicae, geo 
graphicae, copiosae atque select/ssin ae; editio 
typographica perquam commoda. Admodum 
commendandus igitur iis liber, qui de alexan- 
drina aetate alte sapere in litterarum cultura 
cupiunt. 

pHnoroNus, C. M F. 

Coseriu Eugenio. — La Geografia Linguistica 

Coseriu Eugenio. — Logicismo y Antilogicismo 
en la Gramdtica, 2 a edicitin. 

Zannier Guido. — Ensayo paleogrdfico sobre las 
abreviaturas latinas de la edad remana. 
Universidad de la Republica, Facultad de 
Humanidades y Ciencias. Instituto de Fi* 
lologfa. Departamento de Linguistica 
Montevideo. 

Tria haec expolita opuscula ad no9 usque, 
ab Universitate Rei publicae Uruquarianae, in 
quibus viri docti et in litteris versati operam 
studiose admoverunt, delata sunt. 

Elucubratio «La geografia linguistica*, 
septem et quinquaginta pagellarum, a claro 
viro Eugenio Coseriu exarata: qui cursim, at 
magno acuminis ingenio, de hujusmodi argu¬ 
mentis disserit: 1. Geografia y linguistica. 2. La 
* geografia linguistica * como mttodo glotoldgico. 
3. La geografia linguistica antes de Gilliiron. 4. 
El ‘Atlas hnguistique de la France» y el desarro- 
Ilo de la cartografia linguistica hasta la actuah- 
dad. 5. Importanda de los atlas linguisticos. 6. 
La obra histdrica y tedrico-critica de Gilltiron. 7. 
M. Bartoli y la ‘linguistica espacial». 8. Conclu- 
sidn: alcance y limites dei mttodo geohnguistico. 

Alterum opusculum, ab eodem scriptore 
editum, est de «Logicismo atque Antilogicis* 
mo» in re grammatica. Argumentum purum 
putumque, duas tantum et viginti pagellas 
minutarum litterarum complectitur, intei 
dum haud ita facile, intellectu, ni multum 
fallor. Plus minus autem res mente attingi 
tur. 

Tertius denique fasciculus egregio prolis 
sori Vidoni Zannier adseribitur: et libelli in 
scriptio prorsus scriptoris proposit um osu n 
dlt. Index vero hujusmodi: Intrcduccidn: 1 

Las abreviaturas (pp. 1-5). 2) Importanda dei 
estudio de las abreviaturas (pp. 5*8). Capitulo 
Unico: Llasificacitin de las abreviaturas: 1) *Lit 
\erae Singulares> (pp. 8*13). 2) Sotas Tironianas 
( pp. 13*25). 3) * Notae juris> (pp. 25-37). 4) 
«Nomina Sacra » (pp. 37-52). 

Consequitur index codicum et auctorum. 
1) Codices e Vaticanis selecti phctctypia tx* 
pressi (Paris, 1929). 2) E. A. Lowe: Codices 
Latini Antiquiores (Oxford, 1934 / 1935 / 
1958) (pp. 53*57). 

I. GonzAlez, C M. F. 

Beckby, Hermann. — Anthologia graeca. Buch 
XII * XVI mlt (vlamen— und Sachverzeich 
nis und anderen vollstandigen Registern. 
Griechisch Deutsch. Erns Heimeran 
Verlag in Munchen, 1958. Pg 745. 

Magni hujus operl9 volumen quartum et 
ultimum editum esse nuntiare tandem licet. 
Quae sint huju9 editionis virtutes propriae 
cum volumen primum lectoribus superioribus 
fasciculis legendum praebui, subtiliter de¬ 
scripsi. De hoc volumine quarto dicam eo 
libros XII -XVI contineri, in quibus epi¬ 
grammata de pueris variisque rebus, arithme¬ 
tica et aenigmatica, variis metris inclusa, et 
epigrammata ex Anthologia Planudea colli¬ 
guntur. Volumen compl etur copiosissimis 
notulis quibus singula fere collustrantur epi 
grammata, deinde conspectu quo confertur 
Anthologia Palatina cum Planudea. Apponi¬ 
tur denique rerum nominumque index locu¬ 
pletissimus et index epigrammatum et pofcta- 
rum, litterarum ordine compositus. Dignissi¬ 
mum hoc habendum volumen quod tantum 
opus compleat et absolvat. 

t 

Pindar. — Odes. Volum II, Olimpiques. Text 
revisat i traduccid de Joan TriadO. Fun- 
daci6 Bernat Metge. Barcelona, 1959. 

Joannes Triadu in lucem ediderat anno 
1957 primum Olympicorum Pindari Carmi¬ 
num volumen. Modo alterum in lucem pro¬ 
didit. Cum de illo primo volumine in Palaes 
tka Latina (XXIX (1959), in operculis) quid 
sentirem exposuerim, et in altero volumine 
eadem ratio servetur et via, in textu primige¬ 


nio proponendo et in convertendo, nihil modo 
addendum puto nisi quod Olympia VI ad XIV 
optimis praefationibus instructa secundo hoc 
volumine continentur 

Iacobus Sidera, C. M. F. 

Martin Alonso. — Enciclopedia dei Idioma. 
Diccionario histdrico y moderno de Ia 
lengua espartola, etimolbgico, tecnoltfgico 
e hispanoamericano. Edic Aguilar, 1958, 
Madrid. 

Magnum vere videtur opus quod lectoribus 
nunc praebemus. In hoc enim vocabulario 
sensus et evolutio uniuscujusque vocis hispa- 
nicae exponitur a clarissimo lexicographo M. 
Alonso, qui auctoritate nixus est admodum 
15C0 scriptorum medii aevi, renascentium 
litterarum, recentioris no9traeque aetatis, 
sexaginta lexicis praeacademicis, Dictionario 
quoque quod Auctoritatum ab Hispanis vo¬ 
catur, duodeviginti editionibus Dictionarii 
Academici, plus quingentis lexicis et glossa¬ 
riis quibus singillatim de singularibus rebus 
agitur. 

Operis sunt tria volumina, quorum pri¬ 
mum A-CH voces complectitur, alterum D M, 
tertium N Z. Tria quidem volumina 4258 
pagellarum, solide et eleganter ligata, corio in 
tergo tecta, nitidissimis typis excusa. Judices 
critici qui de opere judicium sententiamque 
protulerunt communi consensu tenent Lexicon 
novissimum utili 9 simumque esse. Neminem 
facile fugiet quanta sit auctoritas et momen¬ 
tum in lexicographica provincia hujus M. 
Alonso Vocabularii, cui exarando auctor cot- 
tidie decem horas per duodecim annos pa 
tlentissime, patientia quam benedictinam dici¬ 
mus, operam navaverit. 

Tum ergo publicae tum privatae bibliothe¬ 
cae deesse non potest hoc lexicon hispani* 
cum; maximo erit commodo et adjumento 
quibuslibet scriptoribus, professoribus, juris 
peritis judicibus, tabellionibus, scribis offi¬ 
ciorum, interpretibus, oratoribus, scholasticis 
in Universitatibus studentibus, medicis, ar¬ 
chitectis, omnibusque viris in qualibet disci¬ 
plina rerum versatis. 

Herminius Molina, C. M. F 

Lextcon mediae et infimae latinitatis Polonorum, 

voL I, fasc. 3*8: Aquatorie^Brolla, — Var9o- 
viae, Polska Academia Nauk, 1855*1958, 
colum. 301-1214. 

Academia Scientiarum Polona quae Var- 
soviae principem sedem habet ad nos comiter 
misit fasciculos 3 8 Lexici mediae et infimae 
latinitatis Polonorum; qui fasciculi volumen 
primum constituunt a clarissimo viro Maria¬ 
no Plezia recognitum et moderatum. Non ni¬ 
hil tamen animo dolemus haud integrum inde 
a fasciculo primo, ubi consilium et ratio tanti 
operis instituitur, ad nos prevenlsse. Qua* 
propter, quo melius suppleri possit rei cogni' 
tio quam ex ipso primo fasciculo haberemus, 
commentarios quibus index <Revue des Etudes 
Latines», t. VXXI, p. 513*514 manu versemus* 
ubi clarissimus philologus latinus Dnus. 
Julius Marouzeau luculentam Lexici notitiam 
praebet. 

Ortu9 hujus operis exarandi ab anno 
MDCCCCXX est repetendus, cum Societas 
Academica Internationalis, in conventu Bru- 
xellis habito, Lexicon Du C ange refici consti¬ 
tuit. Operam bello interruptam redintegrari 
licuit auspicii» «Officinae Lexici medii et infi¬ 
mae latinitatis Polonorum*, Academiae Scien¬ 
tiarum Polonae et cujusdam Consilii operibus 
edendis cui J. Safarewich, praestanti auctori¬ 
tate vir praeest. 

Dissimilis ratio ac via necessario ineunda 
erat ab illa Lexici Du Cange, in quo ab anno 
CCCCXXV ad M tantum scripta latina re¬ 
cognoscuntur, dum in novo Lexico omnes 
fere textus poloni latine conscripti anno M 
aetate posteriores continentur. Verba namque 
et documenta ab anno M usque ad MDVI 
investigantur, etsi medii saeculi XVI voces 
quoque colligantur. Omnes textus in Polonia 
et a Polonis scripti examini subjiciuntur, 
quorum index in pag. V-XXIV prostat. 

Ratio ac via Forcellini ante oculos habe¬ 
tur. cujus Lexicon, cum opus est, Thesauro 
Latinitatis Monacensi completur atque locu¬ 
pletatur. Methodus seu ratio huju9 operis in 
eo consistit ut non omnia exempla cujusque 
vOcis suppeditentur, sed praecipuorum exem¬ 
plorum ope omnes vocabulorum sensus, 
structuras verborum, locutiones ab usu scrip¬ 


torum classicorum aberrantes accurare cclli 
gantur. 

Fasciculi 3*8 qui penes nos sunt ab A-- 
quatorie usque ad Brollam voces continent. 
Unumquodque vocabulum lingua polona et 
latina explicatur et illustratur; quo utilissi¬ 
mum omni latinitatis cultori redditur instru* 
mentum. Studium et cura penitus inquirendi 
et colligendi quamplurimas voce 9 , maxime 
laudanda; iterum iterumque videre laeto ani 
mo licet uberrimam linguae latinae indolem 
et naturam; quae, cum minime obsoleverit et 
consenuerit apud Polonos, quamplurima de¬ 
rivata verba peperit ac multis novisque sen 
sibus latinitatem classicorum scriptorum cu¬ 
mulavit, argumentum haud Ignobile praebens 
quantum In hac Europae regione lingua latina 
viguerit, 

Academiae igitur Scientiarum Polonae 
Varsoviensi gratulamur quod adeo philolo¬ 
giam latinam ditavit opere quod maximo erit 
adjumento iis in primis qui in latinitatem 
investigandam impense incumbunt. 

Marianus Molina, C. M. F. 

Leglise Paul. — Une oeuvre de prtcinemj, 

CEntide. Les Nouvelles Editions Debresse, 
Pari9, 1958. 

Qui Vergilium poetam amant, inter se 
gratulari debent opere quod P. Leglise, vir in 
cinematographica arte humanarumque litte¬ 
rarum disciplina scite versatus, eisdem offert. 
Simplex ac modestus index, quem operi auctor 
adjunxit: «Essai d'analyse filmique», ne in 
speciem quandam rei extemporalis et neco¬ 
pinatae nos inducat. Nihil longe aliud: opus 
sane scientificum, diuti9slmae meditationi 
obnoxium, quamvis novum et audax. Nam 
Dnus. P. Leglise primus in analysim seu 
inquisitionem clnamatographicam, tanquam 
instrumentum investigationis aestheticae et 
criticae textuum litterariorum, primum Ac 
neidos librum summisit. 

Hac ratione cinematographice inquirendi 
et explicandi opera scriptorum, Vergilius 
dilucide videtur motum seu prospiciendi mo¬ 
dum cujusdam narratoris ex more servavisse; 
qui prospectus persimiles sunt motibus ma 
chinae cinematographicae, cum haec profecto 

nihil aliud exster quam magnus quasi oculus 
arte aftabre factus. Quam ob rem auctor 
Aeneida appellare non dubitat opus «praeci- 
nematographicum» Arduum sane munus P. 
Leglise suscepit in explicanda indole artis 
-visualis» vergilianae, quam cinamatographi- 
cam vocat, cum hanc re vera intellegat pecu¬ 
liarem virtutem seu ingenium poetae ad 
creandas et fingendas scaenas easque omnibus 
visus opibus et mediis quam vivissimis pin¬ 
gendas et exprimendas, variis -planis», unde 
pro9pectU9 oculorum pateant scite juxta 
naturam «plasticam et psychologicam» cu- 
jusque scaenae distributis. 

In cipicibus III XI auctor subtilissimam 
explicationem seu commentarium primi Ae- 
neidos libri exhibet: Prooemium (v. 1-11); 
Aeoli antrum (v. 12*87); Cooritur tempestas 
(v. 88-156); Lybiae litus (v. 157*222); Aeneas 
Venerem parentem invenit (v. 22 5-41 7 ); 
Aeneas in urbe Carthagine (v. 4l8-438), Juno¬ 
nis aedes (v. 439 508); Aeneas Didonem adit 
(v. 509 636); Reginae convivium (v. 637 756). 

Absit —inquit auctor— ut ex hac explica¬ 
tione cinematographica nimis celeriter et 
inconsulte in universum quasi theoria stili 
Vergilii deducatur; tamen hujusmodi ratio 
artem vergilianam, quae oculorum acie et vi 
nititur, satis demonstrat. Hoc enim velut 
tentamine translationis cinematographicae 
ostenditur rerum aestheticarum comprehensio 
et expressio vergiliana persimilis esse arti 
cinematographicae Hac ratione et via P. Le¬ 
glise acute significare audet quae fragmenta 
nondum perfecta et absoluta putaverit Vergi- 
iius; hac methodo implicatissima illa quaestio 
de singulari et propria Vergilii novitate di¬ 
cendi, quae oculos mente9que criticorum jam- 
dudum excruciavit, nova luce illustratur, 
quippe qui Vergilius, homericos locos sibi 
assumens multotie9, adeo mirae accommoda¬ 
tioni cinematographicae operam dederit ut 
p^riti9simus scaenarum cinamatographicarum 
artifex acerrimis quibusque judicibus criticis 
nostra aetate jure videatur 

Haec ratio —ex animi sententia loquimur— 
criticis litterariis praebebit novum idque uti* 
li59imum in investigandis scriptorum operibus 
instrumentum. Eo modo P. Leglise Vergilium 
penitus novum, quasi mirum in modum redi* 


vivum, studia et curas superantem hujus 
saeculi vicesimi in quo artes mechanicae 
conspirare videntur ut hominum animi ab 
omni societate veteri9 cultus classici laces¬ 
sant. 

Dni. P. Leglise opu9 in deliciis erit et 
bonarum litterarum cultoribus et criticis et 
professoribus et iis qui in artem et rem cire- 
matographicam incumbunt. Et utinam in 
viris litteratis inveniantur qui analysim 
cinematographicam fortunate applicent reli¬ 
quis Aeneido9 libris et operibus vergilianis. 

Marianus Molina, C. M. F. 

E. MartInez MArquez, S. J. — Vigenda dei 

Ratio Studiorum de la CompatHa de jesUs. — 
Colegio de Bel£n, La Habana, 1957. 

En thesis seu argumentum quod auctor ad 
Facultatem Philosophiae et Litterarum Ponti¬ 
ficiae Universitatis Catholicae Xaverianae in 
urbe Bogota rettulit ut «Rationem Studio¬ 
rum» Societatis Jesu tamquam optimam viam 
seu methodum ad rite erudiendos et insti¬ 
tuendos alumnos proponeret atque vindicaret. 

Thesis dividitur in partes tres, quarum 
in prima de origine «Rationis Studiorum» 
agit auctor Jam rem inde altiu9 repetens ab 
illo saeculo XVI perscrutando indolem et 
condicionem scholasticae institutionis S. Ig- 
natii Loyola; altera pars quasi examen exstfrt 
totius «Rationis Studiorum», cujus natura 
minime «scientifica» videtur • cum eruditio 
praesertim non intendatur— sed potissimum 
«practica», cum vere humana animorum in¬ 
stitutio petatur; in tertia tandem parte «Ratio 
Studiorum» Societatis Jesu tamquam clarissi¬ 
mum exemplum luculenter ostenditur quanta 
gratia et auctoritate valeat nostra quoque 
aetate haec methodus scholastica, quae in 
illis regionibus americanis ut in primis In 
Collegio Habanensl Bethlehem quod Patres 
S. J sapienter moderantur, optimos quosque 
fructus in erudiendis et instituendis juveni¬ 
bus centum jam annos reportaverit. 

Thesim P. Martinez MArquez magnae uti¬ 
litatis putamus; quam certo utilitatem non 
aestimare non poterunt Magistri et Professo 
res bonarum litterarum seu Humanitatum 
Classicarum, quarum in provincia haec «Ra- 

tlo Studiorum* SocietatU Jesu perenni vi et 
virtute tot aliis methodis - quamvis recen* 
tioribus— merito longe praestabit. 

Herminius Molina, C. M. F. 

De Romilly Jacqueline. - La crainte et l'an- 

goise dans l/b ihtatrt d'Eschyle. — Les Belles 
Lettres, Paris, 1858. 

Pleniorem et doctiorem disquisitionem 
lectorum cognitioni praebemus, auspiciis 
Officii Natlonalis Investigationis Scientificae 
in lucem editam et a clarissima Magistra 
Sorbonnensi J. de Romilly de «timore» exara¬ 
tam. Timor - hic animi motus— praeter ce¬ 
teros saepissime sub varia specie sollicitudi- 
nis, metus, anxietatis, angoris, formidinis, 
pavoris in operibus Aeschyleis interest. 

Primum operis caput — nam in tria dis. 
pertitur- dicatur timori ejusque variis gene¬ 
ribus psychologicis describendis, quorum 
Aeschylus indolem atque naturam subtiliter 
ad extremum dispicit simul atque, quo prae¬ 
valido ingenio poStico praestat, novissimis 
eisque audacissimis utitur verborum transla¬ 
tionibus. 

In altero capite de timoris significatione 
diserte agit Dna. f. de Romilly, quae probare 
contendit theatrum Aeschyleum praecipue 
religiosum esse, cum hujus modi motus animi 
timor nempe, subjicitur voluntati deorum 
qui humana9 res provident atque perci¬ 
piunt. 

Caput tertium est brevis summa de timo 
ris utilitate; nam profecto in hominibus timor 
inest quasi remedium quoddam immoderatio* 
nis adversus deos (Gpptc) ejusque illecebrarum' 
tum quo ad socialem tum quo ad privatum 
hominem spectat. 

Pulchras pagellas qui legerit hujus scitae 
disquisitionis, facile intelleget perennem in. 
dolem, adeo aetiti nostrae etiam accommoda¬ 
tam, theatri Aeschylei ejusque vim et virtu¬ 
tem psychologicam, nam tragicus poeta grae. 
cus omnia fere genera seu formas animf 
«inconscii*, quod dicimus, obscurasque vires 
humanae no9trae naturae describit. 

H. Molina, C. M. F. 


Pighi, G. B. —* / ritmi e i metri della poesia lati¬ 
na. La Scuola Editrice, Brescia, 1958, 220 p 

Opus quod lectoribus nostris hodie mani 
bus versandum proponimus, ob rationis ac 
viae novitatem, studiosos metricae latinae 
recognoscere et retractare cogit modum hujus 
disciplinae ex instituto et more tradendae et 
ediscendae. 

Eximius Prof. Bononiensis J. B. Pighi rem 
exorditur a distinctione rhythmi et versifica¬ 
tionis: «Rhytmus duntaxat unus, versificatio¬ 
nes quamplurimae». Sub hujus formulae luce 
et novitate, auctor cursum versificationis la¬ 
tinae pro scholis tradere contendit et in primis 
versificationis poetarum qui frequentius in 
aula leguntur, quamquam haud ignobilis lo¬ 
cus metricae graecae relinquitur, immo et 
recentlori. 

En totius operis conspectus. Pars prima: 
Elementa seu principia generalia. Pars altera: 
Rhythmus syllabicus. Praecipui rhythmi eoli- 
ci latini apud Catullum et Horatium. Pars 
tertia: Rhythmu9 quantitatis. Modi seu metra 
poetarum graecorum a Catullo et Horatio 
usurpata, quibus adduntur praecipui modi 
aliorum poetarun latinorum. Par9 quarta: Ver¬ 
bi et locutionis rhythmus. Ubi de versu satur- 
nio, de oratione soluta quae «commatica*, 
metrica, rhythmica dicitur, nova subtilique 
ratione agitur. Pars quinta: Brevissima versi- 
ficatlonis graecae et latinae hi9toria. Pars 
sexta: Rhythmi et versus antiquiores musicis 
notis excepti. 

Inter plura et nova quae notatu digna vi¬ 
dentur, haec lectoribus significamus: notatio¬ 
nem musicam metrorum et rhythmorum qui 
in operis pagellis inscribuntur, quo facilius 
varia rhythmorum genera percipiantur; novi¬ 
tatem quorundam vocum metricarum; novam 
et a scriptoribus in re classicis ut Havet et 
Mougaret diversam versus saturnii ejusque 
structurae metricae explicationem, in qua 
Prof. Pighi, quantitatem et accentum syllabae 
Insolito more praetermittens, vindicat tantum 
verbum vel seriem verborum tanquam unita¬ 
tem rhythmicam saturnii. Sed quod in primis 
novissimum plane videbitur ei qui librum 
volutaverit, illud erit caput in quo ab auctore 
sub indice «Rhythmi et versus antiquiores 

musici9 notis excepti *, luculenta recensione 
critica et bibiiographtca praebita, triginta tres 
scriptiones musicae colliguntur Tritoni, Hof- 
Illimer, Grieg, Chopin, J. Wagner ipsiusque 
j. B. Plghl. 

Opus quidem quod magno opere commen¬ 
damus, praesertim ob miram in explicanda re 
novitatem et pulchram accuratamque libelli 
speciem typographicam; quam ob rem studio¬ 
si metricae classicae graecae et latinae, hoc 
opus cum legerint, magnam percipient volup¬ 
tatem. 

H. Molina, C. M. E 

Freire, Antonio, S. J. - Rctroversao Latina, Li- 
vraria Apo9tolado da Imprensa, Porto, 
1958, 235 p. 

Quique Conventui «Usui linguae latinae 
instaurando* 9uperiore aestate Lugduni habi¬ 
to interfuerunt id rarum nostris quidem 
temporibus non potuerunt non mirari P. An¬ 
tonium Freire, S. J. in quamplurimis quaestio¬ 
nibus* ibi tum agitatis, ut tribunum classicae 
aetatis romanae castigatissimo dicendi genere 
Ciceroniano verba facientem. 

Hodie nobi9 licet lectoribus nostris prae¬ 
bere opus clarissimi Prof. lusitani P. A. Freire; 
opus plane maturum, fructus nempe diuturni 
in tradenda lingua latina mureris. Gramma 
tica Latina quondam edita, in lucem quoque 
postea vulgavit novum volumen ut regulae 
grammaticae exercerentur atque confirmaren¬ 
tur ope 28 7 exercitiorum retro versionis de 
Morphologia, Syntaxi, Prosodiae, Metricae, 
juxta eundem ordinem quo res in Grammatica 
Latina distribuuntur. Exercitia quinque anni 9 
curriculi classici accommodantur. Has vero 
«lucubrationes, —auctoris verba profero— vi¬ 
sum est conscribere, quae ad discipulorum 
exercitationes, cum de scripto, tum viva voce 
etiam faciendas, linguae latinae magistris ar¬ 
gumentum suppeditarent». 

Utinam auctoris expleantur vota: «Faxit 
Deus O. M. ut haec themata, quae summo cum 
studio in magistrorum discipulorumque com¬ 
modum exaranda constitui, ab omnibus ea, 
quae par e9t benevolentia excipiantur, pro¬ 
bentur, adhibeantur*. Quod ita fore non 
dubitamus. 

H. Molina, C. M. F. 


Lucrezio. De Rerum Natura, libro III. Introdu- 
zione, versione, testo, commento, a cura 
dl Onorato Tescari. Socieii Editrice Inter- 
nazionale, Torlno, 1958. 

Lepidus hic libellus a clarissimo viro Ho¬ 
norato Tescari, latinae linguae Professore in 
Universitate Romana, exaratus est suisque 
discipulis benigne anno academico 1946-47 
dicatus. 

Ampla eaque doctrina plena de re praefa¬ 
tio praeit (pp. VII-XXXI). Itala Inde libri 
tertii «De Reum Matura*, conseauitur trans¬ 
latio, quae commode in partes dividitur et 
singulae instruuntur argumento (pp 1-39). 
Tum latinus T. Lucretii Cari textus, qui ut 
plurimum idem e9t, atque textus adhibitus ab 
eximiis auctoribus H. Diels (Berolfnl, 1923) 
et A. Ernout (Parisiis, 1924). A pagina vero 
41 ad paginam 98 evolvitur. 

Grammaticae, rhetoricae, historicae, poeti¬ 
cae notulae ad infimam paginam complures 
maxime commodum et utilem reddunt librum 
De conceptu autem Epicureae philosophiae 
maxime in praefatione, ingenio quidem acri a 
praeclaro scriptore et magistro disseritur. 
Quod quidem libellum latinitatis studioso 
commendatum volumus. 

I. Gonzalez, C. M. F. 

U E. Paoli. — Vita Romana. La vie quoti 
di£nne dans la Rome antique. Ediclon 
frangaise revue et augment£e par Jacques 
Rebertat. Pr^face de J Marouzeau. Des¬ 
cite de Brouwer, 1955, pg. ^68. 

Genus est hujus libri, ni fallimur, ut pul¬ 
chro stilo animum delectet, magna eruditione 
mentem instruat, variis imaginibus ipsos ocu¬ 
los illustret. 

In duas praecipuas partes liber dispertitur, 
quarum una de Urbe —de ejus historia, ab ortu 
ad occasum-, altera de Romanorum vita, de 
domo, villa rustica, supellectile, culina, ludis... 
Quadraginta tabulis et CXII imaginibus 
ornatur. 

Certum ponimus et affirmamus H. Henri 
cum Paoli latinls litteris maximum afferre hoc 

libro emolumentum. Praecipua vero ejus vir¬ 
tus nostra sententia haec est ut, inter tot 
diversasque notas historicas, topographicas, 
biographicas, philologicas, lectori non deficiat 
studium discendi atque ulterius in libro le¬ 
gendo prosequendi. Neque vero hoc causa 
caret: auctor enim praeter illum, quem dixi¬ 
mus, perjucundum stilum, mentem praebet 
satis acutam atque in rebus humanis bene 
versatam. 

Nam in doctrina tradenda non tantum 
eminet claritate, eruditione rerumque scien¬ 
tia, sed in singulis explicandis suum effundit 
animum suamque in dicendo urbanitatem. 

Verum psychologum et quasi philosophum 
H. Paoli appeilem. Quod quo facilius perspi- 
ciamus, haec sint exemplo, ex capite cui 
index «Acetum Italicum» decerpta, verba dili¬ 
genter perpendamus: «Le sel italique est l'ex- 
pression naturelie de 1’esprit d'un peuple qui, 
ayant v6cu sous les armes, n'oublie pas que 
la parole aussi est une arme... Chaque peuple 
se r£v£le lui-m€me dans sa maniore de plaisan- 
ter: Tesprit fran^ajs, un £tranger peut le saisir, 
mais non 1'assimiler... L'esprit de Rome se 
m€me est romain». 

Aloisius Brasero, C. M. F. 

Staudinger, Josef. — La V'i da Eterna, Misterio 
dei alma. Versi6n espafiola por Luis Albi 
zu, O. F, M. 363 p2gs. 14'4 x 11'1 cm. 
Rustica, 120 ptas. Tela, 150 Editorial 

Herder. Barcelona, 1959. 

« 

Immortalitatis certe desiderium tanquam 
menti hominum innatum est. Immo paganae 
Ipsae religiones, cum implicatarum earum 
superstitionum impedimentis, necessitatem 
credendi in aliquid sempiternum docent, ne 
que reductioni totius humani compositi ad 
nihilum adquiescere valent. 

Vita igitur aeterna hominis optata meta; 
sed ad eam contingendam felici exitu nobis 
quidem innitendum principiis veritatis immu¬ 
tabilibus revelatae. Hinc illae prementes in¬ 
terrogationes: Quidnam est homo? Undenam 
venit? Quonam vadit? Responsio eisdem 
quaestionibus id est, quod rationem atque 
viam et cogitandi et operandi in homine 
constituit. Fides autem id alium «mundum», 
qui est ultra res sensibiles, innixa radicitus 


cogitatui ultroneo populorum, quam et testa¬ 
tus est saepe saepius in Evangelio Jesus 
Christus. 

jam vero, clarus vir ]. Staudinger hoc no¬ 
bis opus offert, quod conceptuum altitudine 
licet abundet, haud scilicet tractatus est 
scientiae metaphysicae, neque in auctoris 
mente propositum iuit ultramundanas excu 
tiendi tenebras, ope studiorum scientiae reli¬ 
gionum comparatarum. Eidem potius propo¬ 
situm est id explicandi lectori, quod praeci¬ 
puum atque primarium negotium capit in ea 
quaestione, quam sapientes vocant Das ]en* 
seit quod ultra e9t (el mds alld): id est, 
ostendendi finem ubi humana terminatur 
exsistentia. 

En tibi libri index: I. El hecho dei mds alld 
(pp. 9-63). 11. La vida terrena proyectada a la 
luz dei mds alld (pp. 64-104). 111. Entre dos 
mundos (105-15b). IV. La vida eterna (pp. 157- 
220). V. La muerte eterna (pp. 22T287) Vi. 
El misterio de la predestinaci6n (pp. 289-363). 

Feliciano Speranza. — Per la tradizione testua - 
le e scoliastica deliAchilleide di Stazio. Es- 
tratto dagli «Atti» dell’Accademia Pcnta* 
niana, Nuova Serie - Volume VIII. 

Feliciano Speranza. - ISote sulla Cronologia 
di P . Papimo Stazio. Estratto da Annali 
dei 1 a Facolt& di Lettere e Filosofia de Na* 
poli, vol. VII - 957. Istituto Editoriale 
dei Mezzogiorno. Napoli. 

En tibi duae lucubrationes, a praeclaro 
viro Feliciano Speranza, ordinario in schoE? 
mediis Professore, exaratae Hinc autem cri¬ 
ticae notae non nullae, de «textuali et scho- 
liastica traditione» illius poematis Achillei¬ 
dis, a latino scriptore P. Papinio Statio, de 
Achillis vita libri duo, ad nos usque trans¬ 
missi. 

Inde aliae notulae criticae de Chronologia 
P. Papini Statii. LUroque opusculo, quanquam 
de subtilibus auctor agit quaestionibus, lati¬ 
nitatis tamen studiosis sollertioribus haud 
parvam, ni fallor, utilitatem afferet. Et parva 
et magna magni facienda si illi, qui in cu- 
jusvis disciplinae provinciae facem homini¬ 
bus in animo praeferre molitur. 

A. Marqu£s, C. M. F. 

Bornemann. — Lateinische Sprachlehre, vierte 
Auflage. 1959. 

Bornemann. — Lateinisches Unterrichtswerk. 
Ausgabe B # Lese - und Uebungsbuch und 
karzgefasste I a te in ische Sprachlehre. 1957. 

Bornemann. — Lateinisches Unterrichtswerk. 
Au9gabe C fuer Lateln ais zweite Fremd- 
sprache, Teii I, fuer das erste Unterrich- 
stsjahr. Hirschgraben -Verlag, Franklurt 
ara Main. 1959. 

Tria haec volumina eminent in disciplina 
et arte latinae linguae tradendae et addiscen¬ 
dae, ab egregio Professore Doctore Eduardo 
Bornemann, bono quidem omine, exarata. In 
primis, Grammatica Latina haec amplior 
quartum nunc in lucem editur, in qua apte 
digerenda maximam curam et diligentiam 
auctor adhibuit. 

Duplicem in partem est divisa: Morpho- 
logiam (pp. 1 88), a praeclaro Professore Doc* 
tore F. Afami concinnatam; et Syntaxim (pp 
89-254) a Doctore Bornemann. Materiae dispo¬ 
sitio atque tractationis ratio ubique locuples. 

Syntaxeos autem cursu9 magni apud nos¬ 
trates aestimandus, quorum Grammaticae 
Latinae aliquantulum adhuc obsoletae vi¬ 
deantur. Haec libri divisio: A. Die Satzteile 
(pp. 89-177); B. Der einfache Satz( pp. 177-198); 
C. Die Satzgruppe ( pp. 199-254): praecepta ad 
scientiae rationem investigantur et aptissi¬ 
ma doctrinae via traduntur. 

Illud vero «Register surSyntax* (pp. 255- 
275) mihi quidem synthesis optima, summa 
aptissima videtur. Absolvitur opus verborum 
appendice et syntaxeos (pp. 277*291). 

Deinde librum habes, eumque amplissi¬ 
mum, legendis scriptoribus et adhibendae Ia 
tinae linguae. Nova hic et vetera lepide in 
unum aptantur. Hoc vero in volumine et cla¬ 
rissimus litterarum latinarum Professor Doc- 
tor K. E. Petzold sociam operam collocavit. 
Magno opere summa Latinae Grammaticae 
huic libro adjuncta aestimanda 

Denique tertium volumen ambitum latini¬ 
tatis amplificiat et exornat, cui et alius liber 
a Doctore Bornemann promittitur in vulgus 
edendus. En summa tibi operis: Praefatio (pp 


3*5). Conspectus de re lectioneque grammati¬ 
ca (pp. 6*10). Lectionis fragmenta (pp. 11 50) 

Exercitationes et themata (pp. 51*72) De le 
xicologla legendorum fragmentorum (pp. 73 

111). Vocabularium alphabeticum (pp. 112- 
116). Index propriorum nominum (p. 117). De 
conversionis adminiculis (pp. 118 119). Tan 
dem explicatio brevis, sed scita, de tabulis 
picris toto opere adhibitis. Maxime lectori 
bus Palaestrae Latinae hunc cursum Lin¬ 
guae Latinae commendamus, a bene merenti 
Latinitatis magistro concinnatum. 

I. Gonzalez, C. M. F 

M. Traval y Roset, S. J. — Prodigios Eucaris - 
ticos. Nueva edicibn ampllada con devo- 
cionario. Edit. Tip. Cat. Casals, Barcelona, 
1958, p. 207. 

Hic pulcher libellus, pereleganti arte ty- 
pographica ab Editoribus domus Casals in 
lucem denuo vulgatus eo tendit ut magis ma- 
gisque ad fidem Jesu Christi In sacratissima 
Eucharistia velati animos accendat fidelium 
qui Cordis Divini majorem habebunt fidu¬ 
ciam ferventioreque amore prosequentur, haec 
prodigia cum legerint. 

Libellus iis in primis emolumento erit qui 
ad Sacratissimam Eucharistiam primum sus 
ciplendam accedunt; qui quidem, quamvis 
rite magna doctrinae copia animum paratum 
intentumgue habeant, tamen, eo quod tenera 
adhuc fides in eis inveniatur, ne vi contrario¬ 
rum ventorum omnino exstinguatur, necesse 
est eam validiorem effici et confirmari; quem 
ad finem magno opere proderit haec «Irodi- 
giorum Eucharisticorum* series ac summa; 
quam si pueri pie legerint, firmiorem Sanc¬ 
tissimae Eucharistiae sacramento fidem prae¬ 
bebunt. Sed non tantum pueris verum etiam 
omnibus sacerdotibus qui curam animarum 
habentes piis consociationibus eucharisticis 
praesint vel quoquo modo sacris contionibus 
christifideles ad Eucharistiae devotionem ad. 
hortentur, erit perutilis hic libellus «Prodi¬ 
giorum Eucharisticorum»; qui quoque finitur 
brevi praecipuarum precum collectione ad 
christianam fidelium pietatem fovendam. 

M. Molina, C. M F. 

BibliOgraphia 


M. Valsa. — Marcus Pacuvius , poete tragique, 
— Socl6t£ d'Editions «Les Belles Lettres». 
Paris, 95, Boulevard Raspall 

Haud facile credas de antiquo quodam 
scriptore —cujus omnia fere opera periere, 
cujus fragmenta tantum remanent eaque bre¬ 
vissima— judicium ferre et scribere. Quod 
sane aggressus est non sine arte et studio M. 
Valsa in hoc libello (119 paginis constatJ de 
Pacuvio pofcta tragico. 

In primis de ejus vitae disserit brevissi¬ 
me, cum et brevissimae sint notitiae pacuvia- 
nae. Deinde singula opera perpendit argu¬ 
mentum proponendo vel suspicando lontibus 
litterariis fultus fragmentaque omnia fere ad¬ 
hibendo. Etiam incognitarum tragoediarum 
tragmenta exquirit, quaenamque tragoediae 
aliis auctoribus adscriptae, Pacuvio nostro 
sint adscribendae Deinde interrogat num 
Pacuvius alia opera, comoedias praesertim vel 
saturas scripserit. 

Argumento optime confert quid veteres 
— Cicero, Quintilianus, Tacitus. Martialis 
cet.— de Pacuvio senserint. Vitia et virtutes ip¬ 
si a veteribus existimatoribus attributa col¬ 
liguntur in pag. 83 85. Virtutes vitii9 longe 
praestant. 

Deinde Investigat quinam tuerint Pacu¬ 
viani fontes potiores, quos Euripidem fuisse 
er Sophoclem asserit et evincit. Optima for 
tasse maximique totius operis momenti sit 
quaestio de arte Pacuvii, prout e fragmentis 
erui licet. Ibi aiferuntur omnes modi quibus 
Pacuvius usus naturae inspector attentus, qui 
et pictor fuit et poeta mentem suam aperuit 
Dolendum quod de tanto opere Pacuviano 
95 V 0 tantum ad nos pervenerit. 

Hoc opusculum M. Valsae de Pacuvio 
Poeta maximi faciendum esse aestimamus 

Tucidides. — Histdria de la Guerra dei Pelope - 
nis Vol. IV. Text revisat i traduccid de 
Jaume Berenguer Amen<5s. FundaciP Ber- 
nat Metge. Barcelona, 1958. 

Lectoribus praebemus IV hoc Thucididls 
volumen eum textu primigenio et conversione 
in linguam catalaunicam a cl. v. J Berenguer 
editum. Quod volumem, IV librum Thucidi- 
dis Historiarum comprehendit, eodem modo 
ac ratione quo superiora prodierant volumina. 


Sofocles. — Tragi dies. Vol. II. Aiax. Edip Rei. 

Text revisat i traducciO de Caries Riba 

Funda ci6 Bernat Metge. Barcelona, 1959. 

Anno 1951 Carolus Riba primum Sopho¬ 
clis volumen tragoediarum foras emiserat. 
Superiore autem anno hoc alterum volumen 
edidit in quo lega9 Aiantem et Oedipum 
Tyrannum textu graeco et cataiaunico. Hoc 
volumen, cum po9t multa eruditorum scripto 
rum opera sit euitum, aliquanto priori veiu 
mini -ipso C. Riba teste— praestat: nemo 
enim est qui ignoret quantum Sophocles su¬ 
perioribus annis auctoribus recentioribus sit 
investigatus et declaratus. 

Magni ponderis sunt in hac editione 
prooemia seu introductiones a C. Riba scrip¬ 
ta, qui summus est po£ta et summus littera¬ 
rum graecarum humanarumque et cultor et 
existimator et cognitor. Seu potius fuit, nam 
clarissimus vir e vita excessit eodem anno 
quo hoc volumen foras emiserat. Dolendum 
erit magnopere si opus imperfectum relique¬ 
rit. Nemo enim illo utriusque linguae cogni¬ 
tor, nemoad tantum opus perficiendum apticr. 

W. Brandenstein. Griechiscke Sprachwissen - 

schaft. II Wortbildung und Formenlehre. 

Sammlung Goschen, Band 118/118 a. 

Walter de Gruyter & Co., Berlin, 1959. 

Jam pridem libelli hujus volumen primum 
editum esse in Palaestra Latina nuntiatum 
est ejusque descriptae sunt virtutes. In hoc al¬ 
tero volumine verborun conformatio et formae 
traduntur seu morphologia. Opusculum ion 
dicatur illis alumnis qui primum linguam 
graecam discendam aggressi sunt,sed Univer¬ 
sitatum alumnis. Hac de causa omnia et sin¬ 
gula «phaenomena» phonetica ad scientiae 
rationem explicantur, perpetuaque ad Indo 
europaeas linguas relatione. Minime tamen 
hic quaeras magnum notarum bibliographica 
rum vel eruditarum apparatum. Auctor enim 
opus manuale alumnis non doctoribus desti¬ 
navit. Proinde ubique eruditionem suam osten¬ 
dit optimo iUo modo ac ratione quae magis¬ 
trum decet: clare et simplicissime et perspicue 
singula proponendo. Veri haud simile videtur 
tam plura brevissimo 192 pagellarum spatio 
evolvere. Quod 9 ane ita factum est. Quare 
hoc opusculum summae erit et alumnis ex 
multis magistris utilitati. 

Jacobus Sidera, C. M. F, 

amplum videtis esse conclave. 

Tres hi lecti tricliniares vocantur et ad latera mensae quadrae apponuntur; unum 
latus liberum est —ut videtis— quo datur locus mensae ministrantibus. 

Ad I aevam intrantibus est lectus summus , ad dextram imus, medius in medio: 
tres quoque sunt loci in unoquoque lecto: summus, medius, imus . Lectus medius 
—qui adversus nos est— maximo in honore habetur et in eo locus imus «consu¬ 
laris» vocatur: quem qui inter convivas dignitate excellit, occupat; in aliis lectis lo¬ 
cus summus praestantior esse solet qui ad caput lecti —ad fulcrum— est. Lecti to¬ 
ris seu culcitis instruuntur, quibus pulvini et stragula singulis convivis imponuntur. 

In lectis tricliniaribus neque sedemus neque prorsus jacemus, sed ita corpus 
conformamus ut pars corporis inferior jaceat, superior vero supra pulvinum cubito 
sinistro innixa aliquantum sublevetur et dextra ad capiendum cibum sit libera. 

Nunc autem —narrat Flavius— in mores nostros inductum est stibadium seu 
sigma —lectus lunatus formam medii circuli habens— quo quidem haud pauci 

utuntur pro triclinio seu tribus lec¬ 
tis ex quo mensae rotundae magni 
in Urbe aestimantur. Ordo vero in 
stibadio accumbendi alius est at¬ 
que in triclinio; nam honoratior 
locus in cornu dextro est, secun¬ 
dus in cornu sinistro primus, deinde 
proximus huic sequuntur tertius, 
quartus, ceteri. Quorum discum¬ 
bentium numerus multiplex, secus 
atque in triclinio, esse solet. 


apponere cenam presentar la comida 

dare cenam Aulo ofrecer una comida a Aulo 

triclinium sternere pr^parar el comedor 

accumbere recostarse, rechnarse 

accubare estar reclinado, rccostado 

praebere cenam tribus ferculis 

presentar una comida con tres piatos 
Cum satur est venter, cantat quicumque libenter 

bien canta M arta, despuis de harta 
Cum satur est teles, se totum lambere gaudet 

bien se lame el qato despuis de harto 

LATRONES NOCTU DOMUM IRRUMPUNT 

Vobis adulescentibus, quibuscum eadem mihi sermonis 
latini studia conjungunt, veram historiunculam narro* 


Cum bello proximo tota fere Europa 
arderet, in horreo vini pyrobolis semiruto 
mater quaedam jacebat vili tegumento 
contecta. Una cum tot aliis miseris, re¬ 
licta domo, per nives et frigus hibernum 
in Germaniam occidentem profuga ad 
novam patriam quaerendam vel aegrota 
emigraverat. Nemo moribundae adest 
nisi Vilfridus filius duodecim annorum. 
«Ora mecum», inquit aegre respirans, 
«ut Deus mihi iter extremum, quod sum 
ingressura, facilius placidiusque reddat». 
Vilfridus suppresso dolore orat cum ca¬ 
rissima parente. Quae subito eum intuita 
manuque apprehensa voce interclusa 
leniter dicit: «Fili, eros orbus eris. Cum 
mortua fuero, claude mihi oculos, ora 
pro me et confuge ad materteram, quae 
tui curam habebit». 3am inter singultus 
et gemitus: «Nate», inquit, «mane pius et 
probus, cave, cave seductores». Illacri¬ 
mans Vilfridus: «Manebo, manebo, ma¬ 
ter, pius et probus, cavebo seductores». 
Tum moritura: «Deus tibi bene dicat»: 
eaque cum dixisset, dum frigentes capiti 
nati manus imponit, placidissime exspi¬ 
ravit. 

Quid faciat orbus? Quis matrem 
prorsus incognitam sepeliat? Sed grato 
fortunae beneficio accidit, ut homines 
misericordes inveniret, qui matrem terrae 
inhospitali mandarent. Continuo orbus 
viam ingressus in urbem secessit, ubi 
matertera habitaret. Sciscitabatur e mu¬ 
liere forte praetereunte, ubi matertera 
3oanna incoleret. Responsum accepit 
eam ruinis sepultnm. 3am totus conster¬ 
natus Vilfridus: «Nescio», inquit, «quo 
confugiam, quoniam non habeo hic 


sanguine junctos». Commota mulier pue¬ 
rum orbum, frigentem et fame fere enec¬ 
tum domum invitat ac materna fovet 
cura. Sed Vilfridus eam vix habere, unde 
prolem suam alat animadvertens, gratias 
agens: «Inveniam certe rusticum, apud 
quem maneam et cui operer. Nolo tibi 
amplius oneri esse». 

Cum se viae dedisset, incidit forte 
in adulescentem natu majorem, quem in 
fuga paulo ante cognorat. Qui subsistens 
quaerit: «Quo tendis, puer?». —«Quae¬ 
ro, cui operam locem» respondet Vilfri¬ 
dus. At ille: «Melius quid novi». Admirotus 
puer sciscitatur, quidnam hoc melius in¬ 
tellegat. — Quid ad te? infert. Prose¬ 
quitur igitur Vilfridus iter, frustra januas 
multas pulsat... Cadebant nives, aura 
frigebat, «Mater carissima», orabat, «mit¬ 
te quaeso, qui me domi excipiat. Ecce 
nox incubat nec mihi est refugium». 
3amque auxilii spe fretus proximam pul¬ 
sat portam. Egressus colonus et puerum 
frigentem intuitus perhumaniter: «Quid, 
puer, quaeris nocte instante?» Narrat 
sincere Vilfridus, quid mali sibi acciderit. 
Tum colonus vere christianus: «Intra», 
inquit, «mane domi meae et sis mihi 
loco filii, quem bellum absumpsit». Man¬ 
sit igitur Vilfridus, colonum in horreo et 
stabulo adjuvit. Quodam die vidit inter 
opera adulescentem supra memoratum 
stantem ante portam et quaerentem: 
«Estne rustica intus?». «In culina», res¬ 
pondet Vilfridus. «Ubi rusticus?», instat. 
— «Equum in urbe vendit». 3am iste: 
«Hem! Certe magnam pecuniae vim do¬ 
mum referet?». —«Quid ad te», indig¬ 
nans Vilfridus. «Hercle» ringens iste, 

«tantummodo quaerere volui». Vilfridus aperias». Removet vectem, intrant lafro- 
suspicatus: «Parum», inquit, «tibi fido». nes tres. Vix in cubiculum intrarunt, cum 
—Iste: «Vita nostra hac aetate dura et subito lumen electricum fulget et vox 
rarus panis. Vidend um igitur, ut ad num- imperiosa intonat: «Sursum bracchia», 
mos facile perveniamus. Ceterum tu nos llico turma scelesta ab octo viris publicis 
adjuvabis. Hac enim nocte veniemus, tu cingitur, opprimitur et quamvis reluctans 
portam aperies, mercedem accipies. Sed accerrime vincitur. Solus ille irruptionis 
scito», addit minaciter, «si nos prodide' nocturnae auctor pessime exsecrans ci¬ 
ris, cras certe ex stagno hoc extraheris tissime in Vilfridum insilit et baculo saeve 
mortuus. Estne planum?» —«Longe istud capiti impacto, humi prosternit, 
absit a me», infert puer territus. — «Fa- Puer facie cruore oppleta sensibus 

cies, alioquin...». Quo dicto abiit. destitutus in valetudinarium proxime 

Vilfridus paulum cenatus cubiculum s, ^ um defertur. Biduo post cum sensus 
petit, inscius quid agat. Si rem rustico recepisset, colonum lecto assidentem vi- 
aperiret, a saevo latrone interficeretur. ^it. «Remne bene feci» parva voce 
Si minus, colonus optimus damnum pa- quaerit. «Optime. Nam non modo do- 
teretur. Tandem negotium aperire consi- mum ab incendio, sed nos etiam a caede 
lium iniit. Descendit, colonum vigilem servasti. Noli timere. Latrones carcere 
offendit, periculum imminens detegit. Ille: detinentur, te autem, cum filio caream, 
«Cur me hoc celare voluisti? Nonne scis hodie adopto. Semper nobiscum eris», 
his diebus latrones noctu in domos ali- Subridet vulneratus et: «Mater», inquit, 
quot irrupisse et caedes esse factas?». * me certe contenta est». 

— «Timebam», voce incerta Vilfridus, «ne ^ MANGEOT eS ] 

ille nefarius me interficeret. Se enim 
facturum dixerat. Cum anxius 
in lecto cubarem, subito putavi 
me matris faciem pallidam et 
rugosam cernere et ejus vocem 
audire: «Cave seductores». Tum 
demum te certiorem facere 
constitui». —«Noli timere, ne¬ 
quam ille homo te non interfi¬ 
ciet»—. Protinus telephonio rem 
cum urbis proximae securitatis 
icae praefecto communi¬ 
cat. Brevi post currus automatus 
cum viris publicis advehitur. 

Placet, ut Vilfridus portam ape¬ 
riat et latrones intromittat. Me¬ 
dia nocte porta pulsatur vox¬ 
que sonat: «Adesne, Vilfride?». 

Qui: «Adsum», inquit. —«Fac 





FACETE DICTA 


S6 

Alumni inter se litteras dant 

3oannes Lupus Carolo amico s. p. d. 

Accepi litteras tuas et laetissimus sum: imagi¬ 
nem tuam super mensam posui et quotiescumque 
hanc video, tui memini. In Monasterio Calculensi 
ferias scholarum feliciter egi eosque, qui magistri 
mei fuerunt, vidi. 

Per montem quoque qui prope Monasterium 
est, ambulavi; sunt enim pulcrae silvae et in his 
nonnumquam lapides sculpti inventi sunt. 

Nunc Lutetiae sum et laboro: vita operosa 
est, et sicut in Hispania dicitis: jLa vida de Pa¬ 
ris es tan animada!... Ut placeant joca! 

Vale. Scrib. a. d. XI Kal. Februarias. 

Joanni amico Carolus s. d. p. 

Hodie maximo cum gaudio, quod promisi, 
complebo tuisque desideriis, certo scio, placebo. 
Litteris superioribus dixi me longius scripturum 
cum Cetsonam (hispanice Solsona) advenissem. 
Nunc, tempore quo gessi feliciter Novitiatum 

VERBORUM AENIGMA 

1 2 3 4 S 6 7 8 9 10 11 12 13 


Caecus rite mori non potest 

Sextus olim, cum 9e morienti 
amico caeco adfuisse narraret, ro¬ 
gatus e9t num ipse oculos ejus 
clausisset. At ille renuens; Quo 
modo, inquit, id poteram? 

Erat enim a puero caecus! 

Thesaurus absconditus 

Staphyla: Cum modo tapete con¬ 
cuterem, forte sestertium inveni. 

Euclio: Euge! Iterum ergo iiiud 
concute, iterum, Staphyla! 



— Si animum ille advertisset ubi 
poneret pedem! 



Jn transversum. — 1 , Ira. Vocalis. Gignit; 
2, Venter. Altaria Flumen Dalmatiae; 3, 
Domini. Membra. Vir; 4, Nomen Litterae 
graecae. Pigritia. Conjunctio; 5, Vocalis Con¬ 
sonans. Sitim habeo. Conson. Conson.; 6, Pe¬ 
cunia. Pronomen (ablat.). Deus; 7, Adsto. 


Conson. Timor; 8. Das jusjurandum. Adver¬ 
bium; 9, Vocali9. Vir. Conson. Illis. Conson.; 
10, Praepositio. Vocalis; Aequus. Consonans. 
Pronomen; 11, Maris Aegaei insula. Cubo. 
Praepositio; 12, Diligas. Factum. Agri; 13, 
Disciplinae. Consonans Bestias. 

In perpendiculum: 1 , Habuere. Vocalis. 
Gemmam; 2, Pronomen. I. Non aliqui; 3, Fac¬ 
ta. Non sum. Pronom.;4, Litterae verbi «Ire>. 
Conson. Gente9 indiarum. Pronomen; 5, Vo¬ 
calis. Pecunia. Vir. Adi. Consona; 6, Ardere 
(Perf.). Conson. Aequus; 7, Instructus. Finis 
belli fAcu*.); 8, Scio. Conson. Factum; 9, Vo¬ 
calis. Hierosolyma (deest littera). Porco. Vo¬ 
calis. Consona; 10, Adverbium. Vocalis 
Oblectamentis. Pronomen; 11, Adverbium. 
Costa. Aequus; 12, aderas. Factum. Finis ; 13, 
Floribus. Conson. Vesperas. 

Dominicus M. a Guimera, C. M P. 
Barbastri. 

peracto, omnium panduntur disciplinarum libri. 
Hic enim erit nobis labor per annos tres. 

Res novas multas habeo narrandas: Apud nos 
esse Patrem quendam nostrae Congregationis qui 
ex regionibus Gallicis advenit nosque linguam 
gallicam docet... Cantica etiam laetantes cani¬ 
mus quo facilius et lingua et auditu verba capia¬ 
mus; dein de Gallia valde loquimur. 

Decimo septimo Kal. Aug. meipsum Christo 
conjunctum Deo ferventer obtuli. Fortasse ubi 
eras Dorniae Monachorum Professionem religio¬ 
sam vidisti; egomet idem feci, quamquam minore 
sollemnitate, eodem tamen certe animo et volun¬ 
tate. Postero die omnes qui mecum Professionem 
peregerant, Celsonam profecti sumus. Urbis cons¬ 
pectum videntes magna afficimur laetitia; ibi ad 
januam Collegii ab omnibus tum alumnis tum 
magistris optime recipimur. Collegium magnum 
est atque juxta oppidum exstructum. Prospicimus 
montes quamplurimos; haec enim urbs prope Py¬ 
renaeos est. 

Hodie satis. Vale. Scrib. Kal. Aug. Celsonae. 

Carolo Latorre Franciscus Salas, IU C. alumnus. 

Carissime: ut optime sis, ego bene. Laetitia fuit mag¬ 
na mea cum epistulam acciperem tuam, et te optimum 
esse vidi. 

«Castra aestiva* reliquimus die vicesimo primo men¬ 
sis augusti et hora nona cum comitibus nostris Alabo- 
nae eramus. Cursum incipiemus die vicesimo primo pro¬ 
ximi mensis; quem nos ut incipiat valde jam optamus 

ut ad Aram 
Sanctam pro¬ 
pius acceda- 
mus. 

Vale, nam 
lingua latina 
difficilis est. 

MEI OPTIMI AMICI 

Sunt amici quorum gratissima 
est sodalitas. Mihi adsunt a prima 
aetate in omni loco Simul in acie 
et in silentio mecum adoleverunt 
atque ex disciplinarum cognitione, 
magnos honores obtinuerunt- 

Facile ad illos adire possum, 
nam mihi cum semper sint obno¬ 
xii, libenter exspectant. Illos exci¬ 
pio aut dimitto. Nunquam molesti, 
quaestionibus respondent. Alii cla¬ 
rorum hominum facta referunt, 
alii abdita naturae explicant. Hi 
vivere, illi mori me docent. 

Alii sua festivitate curas meas 
remittunt et animum laedificant; 
virtute sua me roborant, celeriter 
omnium artium et scientiarum abs¬ 
condita revelant suisque testimo¬ 
niis fidere possum. 

His solaciis adhibitis tantum 
humile habitaculum, ubi requiesce¬ 
re pos9int, appetunt, nam magi9 
quam hominum strepitu et fre¬ 
quentia, pace delectantur. 

Hi amici mei... sunt libri 

Jesus M. MartInez C. M. F. 
Celsonae. 


Ancilla: Ei mihi! Stragula in 
quibus Paetulus noster dormire 
solet, casu per fenestram cecide¬ 
runt! 

M ater: Vide tamen, stultissima, 
ne tua opera frigeat nunc infantu¬ 
lus meus et aegrotet! 

Ancilla: De ea re, Domina, noli 
anxia esse; Paetulus enim in stra¬ 
gulis erat! 

Joannes Lupus Delmas, 
Philosophiae alumnus 

Lutetiae Parisiorum. 


In Institutis, Collegiis, Semi¬ 
nariis ubi alumni socii seu subno- 
tatcres sint numero saltem decem, 
pretium P. Adulescentium erit: 

15 pesetarum. 


Invenit: Josephus A. Costa, Celsonae 

C. MUCIUS 



C. Mucius, adulescens nobilis cui 
indignum videbatur populum roma- 
num, tum liberum, ab Etruscis obsi¬ 
deri, quorum exercitus saepe Romani 
fuderant, magno audacique aliquo 
facinore dedecus civium vindicare 
constituit. 


Senatum cum adiisset: «Transire 
Tiberim, inquit, patres, et intrare, si 
possim, castra hostium volo; non 
praedae studio neque ulciscendi 
Etruscorum populationes: majus, si 
di adjuvant, in animo est facinus*» 
Approbant patres. Abdito intra ves¬ 
tem ferro, proficiscitur. 


Ubi in castra hostium venit, in 
confertissima turba prope Porsennae 
regis tribunal constitit. Ibi cum sti¬ 
pendium forte militibus daretur, et 
scriba, cum rege sedens, pari fere 
ornatu, multa ageret eumque milites 
adirent, C. Mucius nesciens uter Por- 
senna esset, se fortunae committens, 
scribam pro rege obtruncat. 

A regiis satellitibus comprehensus: 
«Romanus sum, inquit, civis; C. Mu¬ 
cium me vocant. Hostis hostem occi¬ 
dere volui; nec ad mortem minus 
paratus sum quam ad caedem. Et 
facere et pati fortia romanum est 
Nec unus in te ego hunc animum 
gessi: longus post me ordo est idem 
petentium decus. Proinde in hoc 
discrimen accingere; ferrum enim 
hostemque in vestibulo regiae ha¬ 
bebis*. 

SCAEVOLA 


Cum rex, simul ira infensus peri¬ 
culoque conterritus, circumdari ignes 
juberet nisi propere exponeret illas 
insidiarum minas, tum C. Mucius: 
«En tibi, inquit, ut sentias quam vile 
corpus sit iis qui magnam gloriam 
appetunl. 


Dextramque accenso ad sacrifi¬ 
cium foculo injicit; quam cum velut 
alienato a sensu animo C. Mucius 
terreret, rex eo attonitus miraculo, a 
sede sua prosiliens: «Tuberem, inquit, 
te macte virtute esse, si pro mea pa¬ 
tria ista virtus staret. Tu vero abi; 
nunc jure belli liberum te, intactum 
inviolatumque hinc dimitto». 


Tum Mucius, quasi remunerans 
meritum: «Quandoquidem, inquit, est 
apud te honor virtuti, scito te bene¬ 
ficio laturum esse a me quod minis 
nequivisti: trecenti conjuravimus prin¬ 
cipes juventutis romanae, ut in te 
hac via grassaremur. Mea prima 
sors fuit; ceteri, suo quisque tempo¬ 
re, aderunt». 


Porsenna Romam legatos misit. 
Adeo moverat eum et primi periculi 
casus et subeunda dimicatio dum 
conjurati superessent, ut pacis con¬ 
diciones ultro ferret Romanis, et 
exercitu a Daniculo deducto, agro 
romano excederet. Patres C. Mucio, 
virtutis causa, trans Tiberim agrum 
dono dederunt. 

VolveraR liis oscuras gotondrinas 

(interpretatio carminU G A. BScquer) 

Obscurae venient rursus hirundines 
nidos ex podio quae luteos tuo 
suspendant citoque alis 
pulsabunt iterum vitra. 

Quae, cursu celeri paulo coercito, 
perspexere domos nostraque nomina 
nos laetosque canebant 
illae... non venient dehinc. 

Ascendent hederae moenia denuo 
densatae rigui mox viridarii; 

rursum vespere blanda 
pandent florea germina. 

Illae verum hederae roribus umidis 
tectae, quae ex folio, sicuti lacrimae 
maestae, lene cadebant, 
hae... scandent minime dehinc. 

Inflammata sonos auribus in tuis 
reddent verba iterum grataque batbytos. 
Somno discutietur 
forsan cor tenerum tuum. 

Sed mutus, genibus nixus uti rogant 
mortales Dominum, crede mihi bene, 
te per saecula, sicut 
dilexi, nemo diliget. 

Latine reddidit 

Josephus BeltrAn 

Barbastri V* Cur. Alum. 




Marcus, puer optimae indolis, ad omnia 
tamen credenda facillime adducitur. Ejus pa 
ter venator est, quem in montes nonnunquam 
comitatur 

Quondam e schola egressus, cum Antonio 
aequali sed admodum garrulo, domum con¬ 
veniebat. Usu doctus Antonius haec fecit 
verba: 

—Quo. Inquit, heri ab 9chola absens pro 
fectus es? 

—In montes, at..., mihi crede, perarduum 
est et in ancipiti ursi venatio, etiamnunc 
—plane tibi—, defetiscor et aegre anhelitum 
duco; ursum vero nusquam invenimus... 

—Animum adverte; rationem etsi aliquan¬ 
tulum implicatam sed certissimam, mi Marce, 
novi. Opus est farinae sarcina et nonnullis 
gelu frustis et speculo; juxta arborem fossa 
et in eam farina infodienda ramisque tegenda 
In arbore speculum suspendito. Arbori ad¬ 
junctum gelu instar lecti conformabis. Dein 
venit ursus, ramos inspicit —«ut olet!*—, m 
farinam procumbit eamque miratur, neque 
quare id fiat intellegit, sed sese in eam volu¬ 
tat. Magnis egredi vult conatibus, sed in ar¬ 
bore rem aspicit miram. Se in arbore contem¬ 
platur candidum et ursum album se ex polo 
stulte arbitratur. Proindeque gelu iterum ac¬ 
cumbit et —mirabile visu! — , ut nunc tecum 
loquor, frigore riget. Tum commode illum do 
mum asportas... 

— Res perplacet, gratias tibi. Antoni, pa¬ 
trem accurro delatum. 

* * 

* 

Antonius paulisper cunctatus secum co¬ 
gitat illusum Marcum minus habendum... 

Julius Andr£s Marqu£s 
tertium perficit Cursum 

Alabonae, in Collegio Claretiano. 

— Falleris, fili ; haec belua non esf! 

Georgius Bernet 

Celsonae. 

ORATE, FRATRES... 

XXV ANNIVERSARIUM 
ORDINATIONIS SACERDOTALIS 

(Romae 15*1 V-1933) 

R. P. Eustasii Joannis Martfn 
a V. de Columna O. R. S. A. 
die festo 3s. Innocentium a. 19S8 
in opp. NJovallas (in pro. Caesaraugusta) 
sol! emniter celebratum 

Quos legis versus oculis amitis, 
hos tibi finxi, placida quiete 
noctis, ingentes meditatus ignes 
Cordis lesu. 

His enim tantum violenter uri 
corpus et mentem volo Sum sacerdos! 
et Sacerdotem peramabo summum 
pectore grato. 

Non meis certo meritis, Dei sed 
gratia sacro sum oleo perunctus, 
urbe cum Roma , metuens, recepi 
presbyteratum. 

Dulcis o Jesu! Tuus esse totus 
jamdiu voto triplici spopondi: 
hac die fausta pariter que totum 
me tibi dedo. 

Er. Eustasius J MartIn 

a V. de Columna O. R. S. A 

— Quomodo vis pisces hamo educere 
si ex illo malum pendet? Vermiculum 
suspendas oportet... 

— Ita vero, sed verniculus intus est! 

Antonius Luna 
Barbastri. IV C. 


DE RITU FUNERUM OLIM APUD 
VETERES ROMANOS 

Humani dramaris postremus actus morte (er 
minatur, eamque secjuiiur Eunus. Surr.mo auteifi 
studio veteres funus curabant* quia' credebant 
animas insepultorum ad sedes quietas non ad» 
mitti, vel saltem centum annos juxta Stygiam 
pa udem oberrare, antequim cam transmittere 
possent; unde si ip9is cadaveribus potiri non p^s* 
sent, tumulum tamen inanem, sive cenotdphioti 
(quod tamen iocum religiosum non faciebat) ipsis 
9tatuebant aut, si cadaver inhumatum viderant, 
glebas saltem ei inicubam out lapidabant, i. e. 
lapidibus obruebant), quique illud nen fecisset, 
piaculum commisisse’ credebatur, et porcam 
praecidaneam Cereri mactabat: unde nullum ge~ 
n is mortis aeque abhorrebant ac naufiagium. 

Ex ephemeride’cui titulus TIRONES, an. 11, 
1V59, p. IV, Paulae, in Italia. 

Johannes Galiina, anne V ° 



— Da mihi convolvolum tabaceum (ciggarro) 
Habesne plures? 

— Minime, nunc pauciores sunt mihi. 


Cum duae dominae in a£r6pIano avo¬ 
larent, afcronautam vocaverunt eique di 
xerunt: «Ne afcroplanum celerius sono 
duxeris;loqui enim volumus....» 

Stephanus Esono, IV C. 

Alumnus Guineensis. 


— Quare, puer, 9 cholam non petis? 

— Peto, nonne vides? 

— Meridies Jam est et nondum in eam in¬ 


trasti. 

— Ego scholam peto..., sed non 
Barhastri. 


intro! 

I. Bonet 
V. C. 

Infra sunt decem excerpta ex operibus 
Horatii Flacci, quorum cuique deest unum ver¬ 
bum sex litterarum. Prius dimidium omnium 
quae absunt verborum (excepto primo!) idem 
est quod alterum dimidium verbi prioris; ita 
fit hujusmodi series: HOSTEM, TEMHU, 

N/7ENS. 

1. Qui sibi fidit, / dux regit xxxxxx. 

2. Ille dapes laudet xxxxxx brevis. 

3. Quid hoc veneni xxxxxx in praecordiis? 

4. Davus, amicum / mancipium domino, et frugi, 
quod sit sat(9; hoc est, / ut xxxxxx putes. 

5. Sl cui praeterea validus male filius in re 
Praeclara sublatus xxxxxx, ne manifestum 
Caelibi9 obsequium nudet te, leniter in spem 
Adrepe officiosus. 

6. Mllesne Crassi conjuge barbara 
xxxxxx maritus vixit? 

7. Contracta xxxxxx aequora sentiunt 
Jactis in altum molibus 

8. Impositus mannis, agrum caelumque Sabinum 
Non xxxxxx laudare. 

9. Sunt quibus in xxxxxx videor nimis acer. 

10. Romae nutriri mihi contigit, atque doceri 

xxxxxx Grals quantum nocuisset Achilles. 


VERBA QUADRATA E VERBIS AENEIDOS 

COMPOSITA 


i 


i 

0 

• 

• 

0 


1 

j 

• 

\ 

s 

• 

« 


♦ 


i i 

i : 


Vestigia: 1, Hoc aedificium plangoribus femineis 
ululat. 

2, Huic rei, quam praebet Luca bos, manus 
addunt decus. 

3, Letum. hospitis Argi. 

* 4, Cujus ad umbras descendit vir pietate in¬ 
signis. 

5, Quid fert Sirius ardor mortalibus aegris? 

Hekbertus H. Huxley 
ex Universitate Mancuniensi 


EX ANGLIA DOCORUM 
MANIPULUS 

Parricida, confitefur. Patrem 
necavi... 

Cotilessor: Ora sexies «Pater 
noster et Ave Maria» et cave ne 
hoc iterum facias. 

Highcliffe, F. /. Hammes 

Praeceptor anglus eloquen¬ 
tiae peritissimus: Quis hoc dixit 
«Venio ut Caesarem sepeliam»? 

Discipulas: Libitinarius, non¬ 
ne? 

Highcliffe, V . McGuckian 

Julius: Cur umbellam tuum 
appellas «Adamum»? 

Titus: Quia una e costis ei 
deest. 

Highcliffe, J. Schlich 



SINE VERBIS 


IN MAGNA HOMINUM 
FREQUENTIA 

—Heus, tu, asine, vide quid facfa9, 
nam me pedibus calcasti! 

—Ignosce mihi, obsecro; In tanta 
multitudine nihil quidem mirum sl 
aii us altum pede premit. 

Modestus FernAndez 

Samts. 












63 


DUAE SORORES AENIGMATA 


Fuerunt duae sorores virgines quarum alteram, 
natu minorem, adulescens nuptum petiit. At vero 
major, rem non aeque ferens quod se, quae prior 
nata esset, priorem debere in matrimonium colloca¬ 
ri existimabat, sorori invidere coepit. Quae in re 
tanti momenti sibi non defuit. 

Parentes autem, de utraque aeque solliciti, cum 
illae dies noctesque inter se jurgarent neque quid¬ 
quam domi nisi per iram dicerent aut facerent, mo¬ 
do uni modo alteri accitae persuadebant ut soror 
sorori locum cederet; diu sed frustra id conati, pos¬ 
tremum consilium inierunt litem fortunae dirimen¬ 
dam committere ut ipsi collocare vellent alterutram 
cujus olla, igne supposito, prior efferbuisset. 

Hac coclicione accepta, extemplo duo parati 
arida stipula a sororibus foci hisque duae, cum 
aqua quantitate pari, impositae ollae. Quibus eodem 
temporis momento admotis flammis, cerneres virgines 
inflatis genis ac rubentibus sudoreque manantes in 
suum quamque uti folles exsufflare: vetuerant enim 
parentes quominus flabellis uterentur. 

Sed major magis animo agitabatur atque tanto¬ 
pere de rei exitu anxia erat ut num sua aqua ebulli¬ 
ret, remoto operculo, crebrius inspiceret; minor vero, 
femina mente pacatior et ejusmodi rei prudentior, 
id facere consulto abstinebat. 

Quid plura? Hujus olla prior efferbuit et virgo, 
certamine victrix, juveni petenti desponsa est. 

PIUS PIAZZA, O. C. 

Messanae in Ital ia 

Italiae portus 
Novi 

Urbs maritima Bithy¬ 
niae ( dat.) 

Inachi Filia 
Interjectio 


1. Quo modo felem, quae Jn 
puteum incidit, extrahes? 

2. Quando quis ponderosior 
et gravior est? 

3. Quidnam agit panis cum 
dividitur? 

4. Fortissimus gigas sum: 
duodecim natos, 

ex unoquoque triginta 
nepotes habeo, 
et ex nepotibus 
alii sunt albi alii nigri 
aequl9 partibus. 

5. Si horologium quattuorde¬ 
cim emitterer 9ono9, quota es¬ 
set hora? 

6. Quodnam 9ecretum tenent 
semper mulieres? 

7. Omnes ad 9acra convoco, 
ego vero non intersum. 

6. Quisnam in caelis man¬ 
ducat? 

Quae aenigmata exarata et 
perpolita sunt a 

Josepho M. a Camps 
Philosophtae alumno 
Celsonae. 



Legisne? 


— Audi, puer, quot annos na¬ 

tus es? 

— Ego novem annos natus sum. 

— Et quot superiore anno egisti? 

— Octavum annum egi. 

— Ergo septendecim annos na¬ 

tus es, nonne? Quia, sI no¬ 
vem ad octo adda9, summa 
septendecim fiet annorum... 
Marianus Ortiz 
Barbastri. IV c. 



PERIIT GALLUS, PRO DOLOR! 

Pueri in quattuor choros distribuuntur et unusquisque chorus 
ad singulas litteras A*B C D ex ordine canere incipit 



Pe - n -it ia! - Uls, pro - do - lar' 



Ko-ko - ri - ko - ko - id -no-ito koi ki-ki-n - ki-tL-ki-rt - ki -ki - n- 
Pf-fi — it l — iu _3 pt\) i<^ — — — lori Naa^iAn ea -n®1 3L-- ki —ri — xi -Sci — ri— 



SOLUTIONES 

(cfr. Pal. Lat., 1959, IV, p. 250, 251, 252, 

P. Adulescentium, n. 20, p. 38, 39, 40) 

^VERBORUM AENIGMA. - In trans¬ 
versum: 1 laxo, sica; 2 in, regia, ac; 3 n, Sarsi- 
na, u; 4 ora, g. b, lis; 5 Argo, abeo; 6 dc, no 
(on); / exii (iixe), Sina; 8 non, n, u, i9a; 9 a, 
assides, c; 10 tu, Iesus tu; 11 otis, cras. 

In perpendiculum: 1 lino, nato; 2 an, radio; 
ut; 3 x, sarcina,- i; 4 ora, g, x, sis; 5 ergo, ense; 
6 g, s, si (is); 7 abii (iiba); udus (sudu); 8 
san, b, i, esc; 9, aleonis, r; 10 ac (ca), Ionas, 
at (ta); 11 acus, acus. 

AD SALTUM ECULEL Puras, Deus, 
non plenas, aspicit manus (P SYRUS). 

TRIANGULUS MAGICUS: 1 Italia; 2 
talis; 3 alis; 4 lis; 5 is; 6 a. 

— Cur'hoc autocinetum furatus es? 

— Cum currus esset ad coemeterii januam, 
autocineti dominum mortuum esse putavi... 

Aloisius GaucIa 
IV c. 


Dixit luscus homini gibbero quem, alben¬ 
te caelo, ad viam vidit: 

— Multo mane, amice mi, onere onustus 
Iter iacis 

— Multo quidem mane, alter respondit, 
esse videtur cum tu unam tantum fenestram 
apertam habeas 

Joannes Grau 

Basbastri. IV c. 


— Mater, estne verum omnes post mortem 
In pulverem conversum iri? 

— Ita vero, fili 

—O, quot ergo mortuos sub lecto habe¬ 
mus! 

Joannes SociAS 

Barbasiri. V c. 

— Quid fecit Christophorus Columbus 
cum in Americam pervenit postquam de navi 
descendens pedem humi posuit? 

— Alterum posuit et pedem! 

Carmelus Lopez 
III c. 


Barbastrt. 


Artaxone. 

Rahner, Hugo. — Griechische Mythen in Christ - 

licher Deutung. Mit 11 Kunstdrucktafeln. 
Rhein • Verlag. Zurich, 1957. 

Quantae sint utilitatis litterarum graeca- 
rum latinarumque cognitiones patet ex hoc 
libro cum ad delectationem aptissimo tum ad 
rem valde pertinenti. Etenim quam rem in eo 
evolvendam suscepit, auctor, tam plene evol¬ 
vit atque enucleavit ut animus sincerus 
recognoscere teneatur quam recte H. Rahner 
affirmaverit et evicerit nos barbaros effectos 
esse, barbaros dico hodiernos, eo barbatiores 
quo scientia et cognitione et «techne» plenio¬ 
res nos profitemur et gloriamur. 

Auctor explicat quomodo veteres Eccle¬ 
siastici Scriptores antiquorum «symbola*, 
fabulas mythosve novae doctrinae tradendae 
et proponendae accommodaverint, quibus my¬ 
this eo liberius et utilius sunt usi quo eo 
tempore apud homines magis invecti essent 
et ab omnibus facilius capi possent. Neque 
Auctor eorum opiniones probat qui Ecclesiam 
veritates religionis et cultum ex paganismo 
mutuasse asseverarunt, neque apologistarum 
s. II qui ajebant mysteria pagana a Moyse et 
Prophetis mutuata temporum cursu a philo¬ 
sophis pogtisque esse deformata. Quod cum 
rite demonstravit, crucis mysterium et bap¬ 
tismi, solisque mysterium et lunae enucleat, 
quod lunae et solis mysterium ad convenien¬ 
tiam conjunctionemque Christi cum Ecclesia 
clarius commonstrandum optime inservit. De 
his in prima parte: Mystrrion. 

In altera parte (Seelenheilung) agit de sym¬ 
bolis Moly et mandragorarum, quae symbola 
sunt vegetalia et instrumenta cantionibus 
apta, quibus Patres Ecclesiae sensum asceti- 
cum et moralem indiderunt. 

Tertia pars de «Sancto Homero» (Heiliger 
Homer ) agit, qui, de Re Publica a Platone 
exclusus ab Stoicis autem purgatus, tempore 
evenit animorum dux atque magister in 
Odyssea praesertim, cum in Ulixis erroribus 
patefecerit hanc vitam ad vitam ulteriorem 
peregrinationem esse. Malus navis Odyssei 
nonne crucem Christi adumbrare potuit cui 
alligatus heros a svrenis est liberatus? 

H. Rahner In his omnibus evolvendis ita 
procedit: ex Homeri fragmento symbolum 
seligit, et quo modo de gente in gentem et ab 


aetate in aetatem migraverit, exquirit. In quo 
miram eruditionem onniumque rerum cogni¬ 
tionem, eximiam exhibet. Deinde «symboli» 
perpetuitatem perpendit prout a Patribus Ec¬ 
clesiae derivatum est ad veritates fidei expli¬ 
candas iis gentibus quae mythorum veterum 
animum saturum habebant. 

Haec omnia cum penitus investigavit, 
copiosa doctrina litteris mandavit. Quo fac¬ 
tum est ut opus perfectum scripserit quo jam 
tertio editum, et quod in posterum edatur 
dignissimum est et quod in alias linguas 
convertatur. 

A. Badia, A. Griera, F. Udina. — VII Con~ 
greso lnternacional de Linguistica Romdnica. 
Unlversidad de Barcelona, 7-10 abril de 
1953. Tomo II: Actas y Memorias, publi- 
cado por... VII Congris International de 
Lingulstique Romane... Vol. I, pg. 528. 
Vol. II, pg. 972. Abadfa de San Cugat dei 
Valks. Barcelona, 1955. 

Anno 1953 a die 7 ad 10, m. aprili, Barci¬ 
nonem convenerunt «romanlstae» ex omnibus 
gentibus qui quaestiones de lingua catalaunica 
iterum evolverent et disputarent. Cujus Con¬ 
ventus Acta et Documenta anno 1955 edita 
sunt et evulgata, quae tandem ad manus cum 
pervenerint, lectoribus perlibenter offerimus. 
En duo grandiora volumina, in quibus collec¬ 
ta sunt praecipua quae recentes romanicarum 
linguarum studiosi viri invenerunt et existi¬ 
marunt de lingua catalaunica amplissimo 
sensu accepta, quod ad historiam, linguae 
«dominium* seu usum, quod ad possim, ad 
textus editos edendosve, praecepta, syntaxim, 
quod ad elementa praeromana, mozarabica, 
ecclesiastica, quod ad «romanistlcam», quam 
dicunt, generalem, ad elementa non latina, 
quod ad nexus inter dialectos romanas, geo¬ 
graphiam linguisticam; de linguis Pyrenaicis, 
de toponymia et anthroponymia, cet. Ut 
patet amplissimum campum haec volumina 
complectuntur. Qui proinde de lingua cata¬ 
launica prout romanica est in posterum aliquid 
disputare voluerit, necessario in his densis 
voluminibus multa inquirere tenebitur si 
noctuas Athenas ferre noluerit. 

Jacobus Sidera, C. M F 



Cursus linguae latinae Polyglophonus C C C 

Nuper in lucem est editus Cursas linguae latinae Polyglophonus CCC . 

Magistri et alumni novam in promptu habent rationem qua facilius, jucundius, 
altius linguam latinam assequantur. 

Praecipua autem virtus hujus novae rationis in eo est posita ut lingua latina 
tradatur et ediscatur sicut aliae hujus aetatis linguae patriae per sonum et imagi¬ 
nem , id est et dialogos audiendo et res inspiciendo. Inspicies autem mirificas pul- 
chrasque picturas quibus tota Romanorum vita privata et publica in singulis fascicu¬ 
lis ante oculos proponitur et evolvitur; verborum autem lexicon, rerum depictarum 
index, ill is picturis praeponitur. Audies etiam discos phonographicos quibus arbitratu 
tuo eadem repetens et in memoriam reducens, verba et locutiones percommode 
mente percipies. 

Grammatica vero ratione quasi auxiliari traditur ac, quae in disco sunt prola¬ 
ta, subinde commemorantur et secundum leges grammaticas explicantur. 

Atque illud sane praecipuum in hac nova latinitatis ediscendae via quod 
alumnus statim in ipsos Romanorum mores inducitur: nam picturis et dialogis id effi¬ 
citur ut alumnus altam percipiat animi institutionem, non tantum e lexico latino, 
sed ex ipsis rebus quibus Romani litteras artesque nobis tradiderunt, quibusque 
cultus et humanitas viri eruditi constituitur. 

Si vis ergo in lexicon latinum, in verborum origines, in leges grammaticas, in 
Romanorum vitam penetrare; si jucunde, sine multo mentis labore, optas ut prae¬ 
cepta linguae latinae menti inhaereant, hac nova utere via et ratione. 

In nullo Collegio, Instituto, Lyceo, Seminario deesse debet novus Cursus lin¬ 
guae latinae Polyglophonus CCC . 

PRIMA PARS 

constat 6 discis minutis sulcis incisis ( microsurco - microsillon) f 
aut 12 d iscis grandibus sulcis incisis (normales), 

12 libellis in quibus picturae, dialogi, leges grammaticae, verborum origo 
seu et/mologia, monita et praecepta proponuntur quibus syntaxim 
percipias et scriptores classicos convertas. 

12 folia adnexa quibus exercitationes cujusque libelli perficias; has vero 
exercitationes ad Moderatores Polyglophoni CCC mittes qui ad te 
recte emendatas iterum deferendas curabunt, 

PRETIUM, PRIMA PARS: 

12 libelli cum discis in capsula chartae crassae (carton) venit 1325 pesetis. 

in theca «plastica» (plastico) venit 1425 » 

fle omnibus te eerliorem lacient PALAGISTIi AR UTIVAE \loderatores: Conde, d, BARII ASTRA (fluesca-Espaiia| 

CURSUM LINGUAE LATINAE POLYGLOPHONUM CCC 


edidit Consociatio ad animi Cultum Commercio epistularum 

adipispendum 


CCC 


CENTRO DE CULTURA POR CORRESPONDENCIA CCC 

Aparfado 108 - SAN SEBASTIAN (Espana) 


Ex officina typographica: F Camps Calmet — Tarregae (in HFspanM) 




